Turkey ge dhaarul aasaareh miskithakah badhalu kohfi – adduLIVE\nތުރުކީގެ ދާރުލް އާސާރެއް މިސްކިތަކަށް ބަދަލުކޮށްފި\nJul 11, 2020, 08:16 އަމީރާ\nތުރުކީގެ ރައީސް، ރަޖަބު ތައްޔިބު އުރުދުޣާން އެ ޤައުމުގެ ދާރުސް އާސާރެއް މިސްކިތަކަށް ބަދަލުކޮށްފިއެވެ.\nއަޔާ ސޮފީއާ ދާރުލް އާސާރު ނުވަތަ މިހާރުގެ ނަމުން ނަމަ، އަޔާސޮފްޔާ މިސްކިތުގެ އިމާރާތް އެންމެ ފުރަތަމަ ބިނާ ކުރެވުނީ ކްރިސްޓިއަން ކެތިޑްރަލް، ނުވަތަ ފައްޅި އެއްގެ ގޮތުގައެވެ. އެއީ ކްރިސްޓިއަން ބިޒަންޓައިން އެމްޕަޔަރ ގެ ދުވަސްވަރު އެވެ.\nއޭގެ ފަހުން 1453 ވަނަ އަހަރު ކޮންސްޓެންޓިނޯޕޯލް ހިފުމުގައި އޮޓޮމަނުން ވަނީ އެތަން މިސްކިތަކަށް ބަދަލު ކޮށްފައެވެ. އެއަށް ފަހު، 1935 ވަނަ އަހަރު، މޮޑަރން ސެކިއުލަރިސްޓް ތުރުކީގެ ޒަމާނުގައި މުސްތަފާ ކެމާލް އަތަތުރުކު ވަނީ އެތަން ދާރުލް އާސާރަކަށް ބަދަލު ކޮށްލާފައެވެ.\nނަމަވެސް އޭގެ އެތައް އަހަރެއް ފަހުން، އިއްޔެ ތުރުކީގެ އެންމެ މަތީ އިދާރީ ކޯޓުން ވަނީ އެ ބިނާ އާއި ބެހޭ ލޭންޑްމާކް ނިންމުމެއް ނެރެ، 1934 ވަނަ އަހަރު އަޔާ ސޮފީއާ ދާރުލް އާސާރަކަށް ހެދުމަށް ނިންމި ނިންމުން ބާތިލު ކޮށްފައެވެ.\n"މި ކަން ނިންމުނު ގޮތުގައި، ސެޓްލްމެންޓް ޑީޑް ގައި އޮތީ މި އިމާރާތް މިސްކިތެއް ގެ ގޮތުގައި ބޭނުން ކުރުމަށް، އަދި އެތަން އެހެން ކަމަކަށް ބޭނުން ކުރުމަކީ ޤާނޫނުން ތަން ދޭ ކަމެއް ނޫން. 1934 ވަނަ އަހަރު މި އިމާރާތް މިސްކިތެއްގެ ގޮތުގައި ބޭނުން ކުރުން ހުއްޓާލައި، ދާރުލް އާސާރަކަށް ހެދުމަށް ކެބިނެޓުން ނިންމި ނިންމުމަކީ ޣައިރު ޤާނޫނީ ނިންމުމެއް." ކޯޓުގެ ނިންމުމުގައި ވެއެވެ.\nކޯޓުން މި ނިންމުން ނިންމުމާއެކު، އުރުދުޣާން ވަނީ މިސްކިތުގެ ކަންކަން ބެލެއްޓުމަށް އެޤައުމުގެ ރިލިޖަސް އެފެއަރޒް ޕްރެޒިޑެންސީ އާއި ހަވާލުކޮށްފައެވެ. އަދި މިތަން މިސްކިތަކަށް ބަދަލު ކުރުމުން ގިނަ ކްރިސްޓިއަން ލީޑަރުންނާއި، ދުނިޔޭގެ އެކި ޤައުމުތަކުން ފާޑު ކީނަމަވެސް، އެރުދޮޣާން ވަނީ އެއިން އެއްވެސް ކަމަކަށް ބެލުމެއް ނެތި، މުސްލިމުން އަޅުކަން ކުރުމަށް އަޔާސޮފްޔާ މިސްކިތް ހުޅުވާލާފައެވެ.\n1500 އަށް ވުރެ ގިނަ އަހަރު ވެފައިވާ މި ބިނާ އަކީ ޔުނެސްކޯ އިން ކަނޑަ އަޅާފައިވާ ދުނިޔޭގެ އާސާރީ ބިނާ ތަކުގެ ތެރޭގައި ހިމެނޭ ތަނެކެވެ.


March 28 aai Hama ah MNU Bandhu Koffi - Vaguthu\nމާޗް 28 އާއި ހަމައަށް އެމްއެންޔޫ ބަންދު ކޮށްފި\nރާއްޖޭގެ ގިނަ ކުދިންތަކެއް ކިޔަވަމުން އަންނަ މޯލްޑިވްސް ނޭޝަނަލް ޔުނިވާސިޓީ (އެމްއެންޔޫ) ބަންދު ކޮށްފިއެވެ.\nއެމްއެންޔޫ ބަންދު ކޮށްފައި މިވަނީ މިއަދު ޑިރެކްޓަރ ޖެނެރަލް އޮފް ޕަބްލިކް ހެލްތު ސޮއިކުރައްވާ މިއަދު ނެރުއްވި އެންގުމެއްގައި ރާއްޖޭގެ ޔުނިވާސިޓީތަކާއި ކޮލެޖުތައް ބަންދު ކުރުމަށް އެދިފައި ވަނިކޮށެވެ.\nއެމްއެންޔޫ އިން ބުނެފައިވަނީ އެ ޔުނިވާސިޓީގެ ކްލާސްތައް ބަންދު ކޮށްފައިވަނީ މި މަހުގެ 28 ވަނަ ދުވަހާއި ހަމައަށް ކަމަށެވެ. އެހެން ނަމަވެސް ވީހާވެސް އަވަހަށް ކްލާސްތައް ނަގައިދެވޭނެ ގޮތެއް ހެދުމަށް މުވައްޒަފުން މަސައްކަތް ކުރަމުން އަންނާނެ ކަމަށް އެމްއެންޔޫ އިން ވަނީ ބުނެފައެވެ. ކޮވިޑް-19 ހަލުވި ކަމާއި އެކީ ފެތުރެމުން އަންނާތީ މީގެ ކުރިން އެމްއެންޔޫ އިން ވަނީ ދަސްވެނިމުމުގެ ޖަލްސާވެސް ފަސްކޮށްފައެވެ. އަދި އެ ޖަލްސާ ފަހުގެ ތާރީހެއްގައި ބާއްވާނެ ކަން އެމްއެންޔޫ އިން ވަނީ އިއުލާނު ކޮށްފައެވެ.\nރާއްޖޭއިން މި ބަލި ފެނުނުތާ ހަފްތާއަކާއި ކައިރި ކުރާއިރު މިހާތަނަށް ވަނީ 10 މީހަކު މި ބައްޔަށް ފައްސި ވެފައެވެ. ޔުނިވާސިޓީތަކާއި ކޮލެޖުތައް ބަންދު ކުރުމަށް އަންގާފައި ވަނީ ދެ ހަފްތާގެ މުއްދަތަކަށެވެ.\nކޮވިޑް-19 އިން ރައްކާތެރިވުމަށް ދިވެހި ސަރުކާރުން ވަނީ ވަރުގަދަ ފިޔަވަޅުތަކެއް އަޅަން ފަށައިފައެވެ. އޭގެތެރޭގައި ސްކޫލްތައް ބަންދު ކުރުމާއި މީހުން ޕާކްތައް ބަންދު ކުރުމާއި ރިސޯޓެއްގައި ހުރި އެއްވެސް މީހަކު އެހެން ރަށަކަށް ދަތުރު ނުކުރުމާއި މާލެ އާއި ވިލިމާލެ އާއި ހުޅުމާލޭގެ ހޮޓާތަކާއި ގެސްޓްހައުސްތަކަށް އެއްވެސް ފަތުރުވެރިޔަކު ގެނައުން މަނާ ކުރުން ހިމެނެއެވެ.\nމާޗް 14, 2020 17:43\nސްކޫލް ތަށް ބަންދު ކުރުމަކީ ޓީޗަރުން ސްކޫލަށް ދިއުންތޯ؟ ކޮލެޖް ބަންދު ކުރުމަކީ ވަކިބަޔަކު ކޮލަޖަށް ކިޔަވަން ދިއުންތޯ. މިހާރުވެސ ބަރާބަރަށް އެކްސްޓްރާ ބައެއް ސްކޫލް ތަކުގައި އެބަ ނަގައިދޭ.ކޮލެޖަށް ކިޔަވަންވެސް ހަމަ މިމޭރުމުން އެބަދޭ.އަހުމަދިއްޔާގެ 11،12 އަށް އާދިއްތަ ދުވަހުން ފެށިގެން ކްލާސްތަށް އޮންނަވާހަކަ އެމީހުންގެ ވައިބާރ ގުރޫޕް ގައި އަންގާފަ އެބައޮތް.ސަރުކާރުން ނުވަތަ އެޗްޕީއޭ އިން އިއުލާން ކުރިޔަސް އެޑިޔުކޭޝަނުން މިކަންތަށް ހިންގާތީދޯ މިހެން ވާން މިޖެހެނީ.ސަރުކާރުން ހަރުދަނާ ފިޔަވަޅެއް އެޅިކަމުގައި ވިޔަސް އެއަށް އަމަލު ނުކުރަންޏާ މުޖުތަމަޢުގަ ހަމަ ނުރަށްކާވާނީ.


ޒިންމާދާރުކަމާއިއެކު ހަބަރު ފެތުރުމަށް މީޑިއާ ކައުންސިލުން އެދިއްޖެ – My WordPress\nޒިންމާދާރުކަމާއިއެކު ހަބަރު ފެތުރުމަށް މީޑިއާ ކައުންސިލުން އެދިއްޖެ\nޒިންމާދާރުކަމާއެކު ހަބަރު ފެތުރުމަށް މޯލްޑިވްސް މީޑިއާ ކައުންސިލުން ނޫސްވެރިންނަށް އިލްތިމާސްކޮށްފިއެވެ.\nއެމްއެމްސީއިން މިފަދަ އިލްތިމާސްއެއް ކޮށްފައިވާއިރު، އުުތުރު ތިލަފަޅުގެ އެއްބަސްވުމުގެ ދެލި ކޮޕީއެއް ކަމަށް ބުނެވޭ ލިޔުންތަކެއް ދައުރުވެ، ގިނަ ނޫސްތަކުން އެ ލިޔުމުގައިވާ ކަންކަމާއި ގުޅޭ ހަބަރުތައް ދަނީ ގެނެސްދެމުންނެވެ. މިއީ ދިވެހިރާއްޖޭގެ މިނިވަންކަމާއި، ސިޔާދަތާއި ގުޅިފައިވާ މުހިންމު މައްސަލައެއް ކަމަށް ބައެއް ފަރާތްތަކުން ދަނީ ބުނަމުންނެވެ.\nއެމްއެމްސީއިން ނެރުނު ބަޔާނެއްގައި ވަނީ ގައުމީ ސަލާމަތާއި، ގައުމުގެ ސިޔާދަތާއި ގުޅުންހުރި ހަބަރުތައް ގެނެސްދޭއިރު، މިނިވަންކަމާއެކު ހިޔާލުފާޅު ކުރުމަށް ގާނޫނު އަސާސީން ލިބިދީފައިވާ ހައްގުގެ ބޭނުން ކުރުމާއިއެކު، ހަބަރުގެ ތެދުކަން ކަށަވަރު ކުރުމަށް މަސައްކަތް ކުރުމަށް ނޫސްވެރިންނަށް ނަސޭހަތްތެރިވެފައެވެ. އެގޮތުން ނޫސްވެރިކަމުގެ މިނިވަންކަން ހިފަހައްޓައި، ނުފޫޒުން އެއްކިބާވެ ހުރެ ހަބަރު ފެތުރުމަށްވެސް އެމްއެމްސީއިން ވަނީ އެދިފައެވެ.\nމީގެ އިތުރުން، މައުލޫމާތެއްގެ ސައްހަކަން ކަށަވަރު ކުރުމަށްފަހުގައި ނޫނީ މައުލޫމާތު ފެތުރުމަކީ މީޑިއާ ކައުންސިލުގެ ގާނޫނާއި ދިވެހި މީޑިއާގެ އާންމު ހަމަތަކާއިވެސް ހިލާފު ކަމެއް ކަމަށް މީޑިއާ ކައުންސިލުން ބުނެއެވެ.\nއިންޑިއާ ސަރުކާރާއެކު ހެދި އުތުރު ތިލަފަޅު އެއްބަސްވުމުގެ ޑްރާފްޓް އެއްބަސްވުން ލީކުކޮށްލީ ހޯމް މިނިސްޓަރު އުމަރު ނަސީރުއެވެ. އުމަރު ވިދާޅުވެފައިވަނީ އެ އެއްބަސްވުމަކީ ފޭކެއް ނޫން ކަމަށެވެ. އެއީ އިންޑިއާއިން ރާއްޖެއަށް ފޮނުވި އެއްބަސްވުން ކަމަށާއި، އެއްބަސްވުމަށް ބަދަލެއް ގެނެސްފައިވާކަން އިނގޭނީ ސަރުކާރަށް ކަަމަށްވެސް އޭނާ ވިދާޅުވިއެވެ.


Fenboduve haalugai jehunu aailaa thakah eheevaan Dhiraagun 200,000 Rf hadhiyaa koffi\nފެންބޮޑުވެ ހާލުގައި ޖެހުނު އާއިލާތަކަށް އެހީވާން ދިރާގުން ދެ ލައްކަ ރުފިޔާ ހަދިޔާކޮށްފި\nމިއަދު މެދުނުކެނޑި މާލެއަށް ބޯކޮށް ވާރޭވެހި ފެންބޮޑުވުމުގެ ސަބަބުން ހާލުގައި ޖެހުނު އާއިލާތަކަށް އެހީވުމަށް ދިރާގުން ދެ ލައްކަ ރުފިޔާ ހަދިޔާކޮށްފިއެވެ.\nރާއްޖޭގެ އެންމެ ބޮޑު މުވާސަލާތީ ކުންފުނިން ބުނީ، މިއަދުގެ ކާރިސާގައި ގެއްލުންވި ފަރާތްތަކަށް އެހީވުމަށް އެ ކުންފުނިން ނޭޝަނަލް ޑިޒާސްޓާ މެނޭޖްމަންޓް ސެންޓަރު (އެންޑީއެމްސީ)އަށް ދެ ލައްކަ ރުފިޔާ ހަދިޔާ ކޮށްފައިވާ ކަމަށެވެ.\nއޭގެ އިތުރުން ފެންބޮޑުވުމާ ގުޅިގެން އެހީތެރިކަން ފޯރުކޮށްދިނުމުގައި އެންޑީއެމްސީގައި އެމަޖެންސީ ހޮޓްލައިން ނިޒާމެއް ގާއިމްކުރުމަށް ދިރާގުން ވަނީ އެހީތެރިކަން ފޯރުކޮށްދީފައެވެ.\nއެ އެހީތައް ހަވާލުކުރުމަށް ދިރާގުގެ ސީއީއޯ އިސްމާއިލް ރަޝީދާއި އެ ކުންފުނީގެ އެހެން އިސްވެރިން ވަނީ، ޑިފެންސް މިނިސްޓަރު މާރިޔާ ދީދީއާ މިރޭ ބައްދަލުކުރައްވައިފައެވެ.\nއެ ބައްދަލުވުމަށްފަހު މިނިސްޓަރު މާރިޔާ ވިދާޅުވީ، މިފަދަ ނާޒުކު ދަނޑިވަޅެއްގައި ދިރާގުން އެހީވެދިނުމަށް އިސްނެގީތީ އެ ކުންފުންޏަށް ޝުކުރު އަދާ ކުރައްވައިފައެވެ. އަދި ދިރާގުން ވެދިން އެހީތެރިކަން ނަމޫނާއަކަށް ބަލައިގެން އެހެން ފަރާތްތަކުން އެހީތެރިކަން ފޯރުކޮށްދެއްވުމަށް ގޮވާލެއްވިއެވެ.\nފެންބޮޑުވުމުގެ ސަބަބުން ލިބުނު ގެއްލުންތަކުން އަރައިގަތުމަށް ޑިޒާސްޓާ މެނޭޖްމަންޓް ސެންޓަރަށް ދެވެން އޮތް ހުރިހާ އެހީތެރިކަމެއް ދެއްވާނެކަން ފާހަގަކުރައްވާ ދިރާގުގެ ސީއިއޯ ރަޝީދު ވިދާޅުވީ، ދިރާގަކީ މިކަހަލަ ކާރިސާތަކުގައި ހަރަކާތްތެރިވާ ހުރިހާ ފަރާތްތަކާއެކު މަސައްކަތްކުރަމުންދާ ބައެއް ކަމަށެވެ. އަދި އެ އެއްބާރުލުން އަބަދުވެސް އޮންނާނެ ކަމަށް ވިދާޅުވިއެވެ.


Medianet: Hafthage Top ten show\n"ޓްރޯލް ހަންޓާސް: ޓޭލްސް އޮފް އާކޭޑިއާ" - (އާ އެޕިސޯޑްތަކެއް)\nސެޕްޓެމްބަރު 2، ހޯމަ އިން ބުރާސްފައްޗަށް 16:30 ގައި ޑްރީމްވޯކްސް އެޗްޑީ އިން ދައްކާނެ (ޗެނަލް 838)\nޑްރީމް ވޯކްސް ޓްރޯލް ހަންޓާސްގެ ފައިނަލް ޗެޕްޓާގައި ފެންނާނި އެޓާނަލް ނައިޓް ގެނައުމަށް ގަންމާގެ މަަސައްކަތްތައް ހުއްޓުވުމަށް ޓްރޯލް ހަންޓާސް ކުރާ ކަންކަމެވެ. އަދި، ޓްރޯލްތައް ބަލި ކުރުމަަށް ކުރީގެ ޖާދުލެއް ހޯދައި ވަރުގަދަ ހަތިޔާރެއް ބޭނުންކުރާ ތަންވެސް ފެންނާނެ އެވެ.\n"ޓްރޯލް ހަންޓާސް: ޓޭލްސް އޮފް އާކޭޑިއާ" ގެ ޕޯސްޓަރެއް --\n"މައި ޕެޓް އެންޑް މީ: ވެޓް ޓޭލްސް" - ސީސަން2(ޕްރިމިއާ)\nސެޕްޓެމްބަރު 2، ހޯމަ އިން ހުކުރަށް 14:15 ގައި ސީބީބީސް އެޗްޑީ އިން ދައްކާނެ (ޗެނަލް 839)\nމައި ޕެޓް އެންޑް މީގެ ޖަނަވާރު އެކްސްޕާޓުން މަސައްކަތް ކުރާނީ ކުޑަކުދިން ގޮތަށް ޖަނަވާރުތަކަކީވެސް ބަލިވެދާނެ އެއްޗެހި ކަމާއި އޭއްޗިއްސަށް ޕްރޮފެޝަނަލް ޓްރީޓްމަންޓު ބޭނުންވާނެ ކަމެވެ. ކޮންމެ އެޕިސޯޑެއްގައި ފެންނާނީ ޔަންގް ޕެޓް އޯނަރުން އެމީހުން އޮޅުކޮށްގެން ގެންގުޅޭ ޕެޓްތައް ބަލިވުމުން ވެޓް ކައިރި އަށް ގޮސް ފަރުވާ ދޭ ތަނެވެ. އެގޮތުން، ފުރޮޅުލީ ގޮނޑިއެއްގައި ބައިންދަން ޖެހޭ ޑޯގް އަކާއި އަހަކަށް އެކިއުޕަންޗާ ދޭން ޖެހޭ މަންޒަރުވެސް ފެންނާނެ އެވެ. މި އާއެކު ޕްރީސްކޫލް އުމުރުގެ ކުޑަކުދިންނަށް އޮޅުކޮށްގެން ގެންގުޅޭ ޕެޓްސްއަށް އަނިޔާ ލިބުމުން ކަންތައް ކުރާ ގޮތް ފެންނާނެ އެވެ.\n"މައި ޕެޓް އެންޑް މީ ޝޯގެ މަންޒަރެއް --\n"ކޯން ބަނޭގާ ކްރޯރް ޕަތީ" - އާ ސީސަން އެއް\nހޯމަ އިން ހުކުރަށް 20:30 ގައި ސޮނީ އެންޓަޓެއިންމަންޓް ޓީވީ އެޗްޑީ އިން ދައްކާނެ (ޗެނަލް 853)\nކޯން ބަނޭގާ ކްރޯރް ޕަތީ އަނެއްކާވެސް ފަށާފައިވަނީ މި ޝޯގެ ހޯސްޓު މަޝްހޫރު އަމީތާބު ބަޗަން އާއެކު އެވެ. ޝޯގެ ހުރިހާ ސުވާލުތަކަށް ރަނގަޅު ޖަވާބުދީގެން މޮޅުވާ މީހަކަށް އިންޑިއާ ރުޕީސްގެ އެއްމިލިއަން ލިބޭނެ އެވެ. މިއީ އިންޑިއާގައި މަަގުބޫލު ޝޯ އެކެވެ.\n"ކޯން ބަނޭގާ ކްރޯރް ޕަތީ" ޝޯގެ މަންޒަރެއް --\n"ނަޗް ބަލިޔޭ9"\nހޮނިހިރު އަދި އާދިއްތަ ދުވަހު 19:30ގައި ސްޓާޕްލަސް އެޗްޑީ އިން ދައްކާނެ (ޗެނަލް 850)\nސްޓާޕްލަސްގެ މި ޑާންސް ޝޯ މި ފަހަރު ވަރަށް ހާއްސަ އެވެ. އެހެން އަހަރުތަކާ ހިލާފަށް ޝޯގެ ވާދަވެރިން ބައިވެރިޔާ އާއެކު ނެށުމުގެ އިތުރުން ކުރީގެ ލޯބިިވެރިންނާއެކުވެސް ނަށާނެ އެވެ. މި އަހަރުގެ ޝޯ ސަލްމާން ޚާން ޕްރޮޑިއުސް ކުރާ އިރު ޝޯގެ ޖަޖުންނަށް ރަވީނާ ޓަންޑަން އާއި އަހްމަދު ޚާން ތިބޭނެ އެވެ. ޝޯގެ މި ހަފްތާގައި އޮންނާނީ ގަދަ ހައަކަށް ވާދަ ކުރާ ޖޯޑުތައް ހޮވުމެވެ.\nސީސަން9ގެ ޖޯޑު، ޕްރިންސް ނަރުލާ އާއި ޔުވިކާ ޗޯދްރީ --\n"އެކްޓިވޭޓް: ދަ ގްލޯބަލް ސިޓިޒަން މޫވްމަންޓް" - (ޕްރިމިއާ) - ޔޫއެސް އާ އެއްދުވަހެއްގައި\nސެޕްޓެމްބަރު 6، ކޮންމެ ހުކުރު ދުވަހަކު 07:00 އާއި 18:00 ގައި ނެޝަނަަލް ޖިއޮގްރަފިކް ޗެނަލް އެޗްޑީ އިން ދައްކާނެ (ޗެނަލް 820)\n2030 އަންނަން ވާއިރަށް ދުނިޔޭގައި ފަގީރުކަން ނަައްތާލުމަށް މަސައްކަތް ކުރާ މޫވްމަންޓް އެއް ދައްކުވައިދޭ "އެކްޓިވޭޓް" އަކީ ހަ ބަޔަކަށް ބަހާލައިގެން ގެނެސްދޭ ނެޝަނަލް ޖިއޮގްރަފިކް ޑޮކިއުމަންޓްރީ ސީރީޒް އެކެވެ. ކޮންމެ އެޕިސޯޑެއްގައި ފެންނާނީ އާ މައްސަލަ އަކަށް މަސައްކަތް ކުރާ ތަނެވެ. އެގޮތުން، ކެމްޕެއިން ތަކާއި ފަރުދީގޮތުން ކުރާ މަސައްކަތްތައްވެސް އެޕިސޯޑްތަކުގައި ފެންނާނެ އެވެ.\n"އެކްޓިވޭޓް: ދަ ގްލޯބަލް ސިޓިޒަން މޫވްމަންޓް" ގެ ޕޯސްޓަރެއް --\n"ޕާފެކްޓް ހޯމް - އޭޝިއާ": ސީސަން6(ޕްރިމިއާ)\nސެޕްޓެމްބަރު 1، ކޮންމެ އާދިއްތަ ދުވަހަކު 16:00 ގައި އެޗްޖީޓީވީ އެޗްޑީ އިން ދައްކާނެ (ޗެނަލް 829)\nއެހެން ގައުމަކަށް ބަދަލުވެ ދިރިއުޅުން ފަށަން ތައްޔާރުވަމުން އަންނަ އިރު، ގެއެއް ހޯދަން ކުރާ މަސައްކަތްތަކުގެ ތެރޭގައި މީހުންނަށް ކުރިމަތިވާ ކަންކަން މި ސީސަންގައި ވެސް ފެންނާނެ އެވެ. ތައިލެންޑުގެ އަތިރިމަތިން ސިންގަޕޫރުގެ ކޮންކްރީޓު ޖަންގަލިތަކުން ޕާފެކްޓް ހޯމް އެއް ހޯދަން މަސައްކަތް ކުރާ މީހުންގެ ޗެލެންޖަސް މި ޝޯގައި ފެންނާނެ އެވެ.\n"ޕާފެކްޓް ހޯމް" ގެ ހަ ވަނަ ސީރީސް ކުރިއަށްގެންދަނީ އޭޝިއާގައި --\n"ޑެސްޓިނޭޝަން ވެޑިން" (ޕްރިމިއާ)\nސެޕްޓެމްބަރު 2، ހޯމަ ދުވަހުގެ 18:00 ގައި ފޮކްސް މޫވީސް އެޗްޑީ އިން ދައްކާނެ (ޗެނަލް 800)\nޑެސްޓިނޭޝަން ވެޑިން އަކުން ދިމާވާ ފްރޭންކް އާއި ލިންޑްސީ އަކީ އަލަށް ދިމާވި ބައެއް ނަމަވެސް، ދުވަހަކުވެސް ނުދަންނަ މި ދެމީހުންނަށް އެކުގައި އުޅެން ފެށުމުން އެތްގޮތް ކަންކަން ފެނެ އެވެ. ދައުވަތަކަށް ދިޔަ މި ކައިވެނި އޮންނަ ތަނާއި ކައިވެނި ކުރާ މީހުން ދެކެ ދެމީހުންވެސް ރުޅި އާދެ އެވެ. އަދި، ދެމީހުން ދެމީހުންނަށް ރުޅި އައިސް ތިބެ ކައިވެނީގެ ކަންތައްގަނޑުން ދުރުވުމަށް ދެމީހުން ވަކިވާ ހިސާބުން އެކަކު އަނެކަކާ ވާހަކަ ދެކެވި، ކުރިއާ ހިލާފަށް ތަފާތު ގުޅުމެއް އުފެދެ އެވެ.\nފްރޭންކް އާއި ލިންޑްސީ އެއާޕޯޓުން ދިމާވާ މަންޒަރު --\n"މަޔަންސް އެމްސީ": ސީސަން2(ޕްރިމިއާ) - ޔޫއެސް އާ އެއްދުވަހެއްގައި\nސެޕްޓެމްބަރު 4، ބުދަ ދުވަހު 19:00 ގައި އެފް އެކްސް ޗެނަލް އިން ދައްކާނެ (ޗެނަލް 813)\nމަޔަންސް އެމްސީ މަސައްކަތް ކުރަނީ ބޭބެ އޭންޖަލް އާއެކު ކުރީގެ ގުޅުންތައް އަލުން ވަރުގަދަަ ކުރުމަށެވެ. އެހެންނަމަަވެސް، އެ މަސައްކަތުގައި އިތުރު ކަންތައްތަކެއް ކުރިމަތިވެ ޗޮއިސް ތަކެއް ނަގަން ޖެހެ އެވެ. އޭނާގެ މަންމަގެ ގާތިލަކީ ސަންސް އޮފް އެނާކީގެ މެމްބަރަކަށް ވެދާނެ އެވެ.\nމަޔަންސް އެމްސީގެ މަންޒަރެއް --\n"ދަ އެފެއާ": ސީސަން5އެޕިސޯޑް2- ޔޫއެސް އާ އެއްދުވަހެއްގައި\nސެޕްޓެމްބަރު 2، ހޯމަ ދުވަހުގެ 19:00 ގައި އެފް އެކްސް ޗެނަލް އިން ދައްކާނެ (ޗެނަލް 813)\nޖަނެލް އަށް އޭނާގެ އޮފީިސް މަސައްކަތާއި އަމިއްލަ ކަންކަން އެއްވަރެއްގައި ހިފެހެއްޓުމަށް އުނދަގޫވެ ކާލްގެ އެހީ ހޯދަ އެވެ. އަދި ޑެސެންޓްގެ ޕްރޮޑަކްޝަން މަސައްކަތްވެސް ފަށައިގެން ކުރިއަށްދާތަން މި އެޕިސޯޑުގައި ފެންނާނެ އެވެ.\n"ދަ އެފެއާ": ސީސަން5ގެ ތަރިން --\nޕްރިމިއާ ލީގު - އާސެނަލް އާއި ޓޮޓެންހަމް\nސެޕްޓެމްބަރު 1، ޕީއެލްޓީވީ (ޗެނަލް 880) އަދި އައިސްޓީވީ އެޗްޑީ (ޗެނަލް 100) އިން 20:30 ގައި ދައްކާނެ\nޕްރިމިއާ ލީގުގެ އެންމެ ދުވަސްވީ ވާދަވެރިން ކަމުގައިވާ އާސެނަލް އާއި ޓޮޓެންހަމްގެ މެޗު ތަަކަކީ ވަރަށް ވާދަވެރި މެޗު ތަކެކެވެ. މީގެ ކުރިން ސްޕާސް އަށް ވުރެ ގިނަ މެޗުން އާސެނަލް މޮޅުވިޔަސް ފަހުގެ މެޗުތަކުގައި ރަނގަޅު ކުޅުމެއް ދައްކާފައި ވަނީ ސްޕާސް އެވެ. އެކަމަކު އާސެނަލް އަކީވެސް އެ ޓީމަށް ދޫކުރާ ވަރުގެ ޓީމަކަށް ނުވުމުން މިރޭގެ މެޗު ވަރަށް ފޯރިގަދަ މެޗަކަށް ވާނެ އެވެ.\nއެންމެ ދުވަސްވީ އެއް ވާދަވެރިންގެ މެޗު މިރޭ --\n"ލަމްސް ކިޗަން" ދައްކަން ފަށަނީ


Sarukaarai Dhekolhah Kuraa Massakathah Bodethi Kaamiyaabu Thah Dhanee Libemun - Hasaan Latheef - Vaguthu\nސަރުކާރާއި ދެކޮޅަށް ކުރާ މައްސަކަތަށް ބޮޑެތި ކާމިޔާބުތަށް ދަނީ ލިބެމުން - ހަސަން ލަތީފު\nސަރުކާރާއި ދެކޮޅަށް ގުޅިފައިވާ ސިޔާސީ ޕާޓީތަކުން ކުރަމުންދާ މަސައްކަތުގައި ވަރަށް ބޮޑެތި ކާމިޔާބީތަކެއް ލިބެމުންދާ ކަމަށާއި، އެންމެ ބޮޑު ކާމިޔާބަކީ ރައީސް ޔާމީން އެކަނިވެރިވުން ކަމަށް އެމްޑީޕީ ގެ ޗެއަރޕަރސަން ހަސަން ލަތީފް ވިދާޅުވިއެވެ.\nރޭ ރާއްޖެ ޓީވީގެ ފަލަސުރުހީ ޕްރޮގުރާމުގައި ވާހަކަ ދައްކަވަމުން ހަސަން ލަތީފް ވިދާޅުވީ ރައީސް ޔާމީން ހައްދަވަނީ ގޯސްކަން ސަރުކާރަށް ތާއީދު ކުރާ ރައްޔިތުންގެ މަޖިލީހުގެ މެމްބަރުން ވެސް ގަބޫލު ކުރައްވާ ކަމަށެވެ.\n"ރައީސް ޔާމީނަށް މިވެރިކަން ދިފާއުކޮށްދޭނެ ބަޔަކު މިހާރު ނެތް. ރައީސް ޔާމީނަށް ތާއީދެއް ނެތް. އަދި ތާއީދު ނެތް ކަމުގައިވާ ނަމަ ރައީސުލްޖުމްހޫރިއްޔާގެ މަގާމުގައި ނުހުންނެވޭނެ" ހަސަން ވިދާޅުވިއެވެ.\nހުރިހާ ނުރަނގަޅު ގޯސްތަކެއް ރައީސް ޔާމީން ހައްދަވަމުން ގެންދަވާ ކަމަށާއި، މިއީ ސަރުކާރެކޭ ބުނަން އުނދަގޫ ހިސާބަށް ސަރުކާރުގެ އަމަލުތައް ގޮސްފައިވާ ކަމަށް ވިދާޅުވެ ހަސަން ވިދާޅުވީ ރައީސް ޔާމީންގެ އަމަލުތަކުގެ ސަބަބުން ބޭރު ދުނިޔޭގެ ކުރިމަތީގައި ދިވެހިރާއްޖޭގެ އަގު ވެއްޓި، ދައުލަތެއް ނެތް ކަމުގެ ސިފަ ޖެހިގެން ދިއުން ކަމަށެވެ.\n"ކުއްލި ނުރައްކަލުގެ ހާލަތު އިއުލާން ކުރުމުން މުޅި ދުނިޔެ އެގައުމަކާ މެދު ދެކޭ ގޮތް ރައީސް ޔާމީނަށް ރަނގަޅަށް އެނގިވަޑައިގަންނަވާނެ ކަމަށާއި، އެއީ ރައީސް ޔާމީނަށް އެނގިވަޑައިނުގެން ކުރެއްވި ކަމެއް ނޫން" ހަސަން ވިދާޅުވިއެވެ.\nހަސަން ލަތީފު ވިދާޅުވީ ކުއްލި ނުރައްކަލުގެ ހާލަތު އިއުލާން ކުރައްވާފައި ވަނީ ރައީސް ޔާމީން އަމިއްލަފުޅަށް ބޭނުންފުޅުވާ ބައެއް ކަންކަން ހާސިލް ކުރެއްވުމަށްޓަކައި، ރައީސް ޔާމީން ބޭނުންފުޅުވާ ބަޔަކު ހިފާ ހައްޔަރު ކުރުމަށް ޤާނޫނީ ހަމައެއް ނެތުމުން ކަމަށެވެ.\nމާޗް 9, 2018 19:18\nލެކިއުޓް މާޖިދު ހައްޔަރު ކޮށްފިއޭ އެކަން އެހެން އެވަނީ އެމެން އޯޕަން މައިންޑަކުން ނުވިސްނާ އަމިއްލަ އެދުން ކުރިއަށް ނެރޭތީއޭ. ރާއްޖޭގެ ވިޔަފާރި ވެރިންނަށް ކޮން ކަމެއްތޭ ކޮންމެ ވެރިއަކު ވެރިކަމުގައި ހުރި ނަމަވެސް އެމެން ބަލަން ޖެހޭނީ ރާއްޖޭގެ ވިޔަފާރި އަށް ހުރަސް ނާޅާ އިންޑިއާގެ ވޯރާ ވިޔަފާރި ވެރިންނަށް ރާއްޖޭގެ ވިޔަފާރި ވިއްކާނުލާނެ މީހަކު ރާއްޖޭގެ ވެރިކަމަށް ގެނެސް އެ ފަދަ ވެރިއަކު ވެރިކަން ކުރޭތޯއޭ. އެގޮތުން ބަލާއިރު މަމެންގެ ބިއުޓިފުލް އެން އޯސަމް އެން ފްލޯލެސް ސަރުކާރަކީ އެއީ މިރާއްޖޭގެ ދިވެހި ވިޔަފާރިވެރިންނަށް އެންމެ ފަހި ފުުރުސަތު މާލެ ސަރަހައްދުން ތަނަވަސް ކޮށް ދޭ ވެރިކަމޭ މަމެން މިތިބީ މަމެންގެ ރައީސް އާއި އެކު ސްޓޭންޑް ބައިގައޭ މަމެންގެ ވެރިކަމަކީ އެއީ ފިރިހެންވަންތަ ވެރިކަމެކޭ މަމެން ދުލެއް ނުދޭނަމޭ ކުޑަ ވެސް ތަންކޮޅެއް. ޔޫއާރ ނޮޓް އެލޯން އައި އޭމް ހިއަރ ވިދް ޔޫ ދޯ ޔޫއާރ ފާރ އަވޭ ދޯ ޔޫއާ ފާރ އަޕާރޓް ޔޫ އާރ އޯލްވޭޒް އިން މައި ހާރޓް. ޔޫއާރ ނޮޓް އެލޯން ނޮޓް އެލޯން ނޮޓް އެލޯން.\nމާޗް 9, 2018 19:27\nތި ހުރިހާ ސަކަރާތެއް ތިޖަހަނީ ހަމަ އިންތިހާބުގައި ބައިވެރި ނުވެ ވެރިކަންވެސް ފޭރިގެން ހޯދަންތަ؟\nމާޗް 9, 2018 19:29\nވެރިކަމުގެ ފޮނި މީހުކަން އޮތީ ފރނިފައި. މަރު އައިސް ބައްދަލުކުރަންދެކަށްވެސް ގެއްލުނު އެތި ހޯދުމަށް ކަލޭމެން މަރުފަލިޖަހާނެ.\nމާޗް 9, 2018 19:31\nހަސަނާ ރަތްޔިތުން ގުބޯނުހައްދާ. ކަލޭމެންގެ ހަގީގަތް މިހާރުއިގޭ.\nމާޗް 9, 2018 19:32\nހަސަނާ ކަލޭ ދަގަ ދޫކޮށްލާފަ މާލޭ މަގުތައް ކުނިކަހަން އުޅެން. ކަލޭ ދައްކާވާހަކައިން އެނގެނީ ކަލޭގެ ފެންވަރަކީ، މަގުކުނިކަހާ މީހެއްގެ ފެންވަރުކަން.\nމާޗް 9, 2018 19:35\nއެމީހަކު ބޭނުންވާ ގޮތަކަށް އެމީހަކަށް އިހުސާސްވާނީވެސް، މީގެ 40 އަހަރު ފަހުން ކަލޭ ބަލި އެނދުގަ އޮވެގެންވެސް ކިޔައިފާނެ، ރައީސް ޔާމީން ސަރުކާރު އަންނަނީ ބަލިވަމުންނޭ. ހަގީގަތަކީ، ކުރިއަށްވުރެވެސް މިސަރުކާރުގެ ބާރު މިހާރުވަނީ ގަދަިވެފަ. ކަލޭމެނަށް ސަޕޯޓް ކުރާ މީހުން ދަނީ ދުވަހުން ދުވަހަށް މަދުވަމުން. ރައްޔިތުންނަށް އެނގޭ ކަލޭމެންތީ ފާޅުގައި، ދިވެހިންގެ މައްޗަށް ދަތިކުރުމުގެ ފިޔަވަޅުއަޅަން ގޮވާލާ މީހުންކަން. ދިވެހިން ދަނޭ، ދަތިކުރުމުގެ ފިޔަވަޅަކީ، ގައުމުގެ ހުރިހާ ރައްޔިތުންނަށް އަޅާ ފިޔަވަޅެއްކަން. ވަކި ޕާޓީއަކަށް ސަޕޯޓު ކުރުމުން މިފިޔަވަޅުގެ ދަށުން ލިބޭ ގެއްލުމުންނާއި ހަލާކުން ސަލާމަތް ނުވާނެކަންވެސް ދިވެހިން ދަނޭ.\nމާޗް 9, 2018 19:37\nމިޤައުމު ހަލާކުކޮށް ފަސާދަކުރީ ލާދީނީ ފިކުރުގެ އަންނިއަށް ވެރިކަން ހޯދަދޭންވެގެން ކަލޭމެން ތެޅެން ހަދާގެން ކަލޭ އަތުން ޔޫތު މިނިސްޓަރުކަން ގެއްލިގެން... އެއީ ވީގޮތަކީ ބުރާންޗާ..\nމާޗް 9, 2018 19:54\nސަރުކާރާއި ދެކޮޅަށް އެއްވެސްބަޔަކު މަސައްކަތްކުރަން ޖެހެނީ އެސަރުކާރަކީ ގައުމަށާއި ރައްޔަތުންނަށް އަނިޔާވެރި ޢައްދާރުވާ ސަރުކާރެއަނަމަ، ޖުމުހޫރީވެރިކަން މިގައުމުގަ ހިގާންފެށިފަހުންވެސް މިހާރުގެ ސަރުކާރަށްވުރެ ރައްޔިތުންނަށް ފައިދާ ކުރަނިވި ކުރުމުއްދަތެއްގެ ތެރެއިން ގިނަ އުމުރާނީ ތަރައްގީތަށް ހިންގިފައިވާ ސަރުކާރެއް ނެތްކަން ފާޅުގާ މިފެންނަނީ، ވީމަ ސާފުކޮށް އިގޭކަމަކީ ކަލޯމެން އަމިއްލަ އެދުންތައް ހާސިލުކުރުމަށް އިދިކޮޅަށް ތިކުރާމަސައްކަތުގެ ނަތީޖާއަކީ ރައްޔިތުންނަށް އަނިޔާދިނުމޭ، ރައްޔިތުންނަށް ލިބެމުންދާ ތަރައްގީއާއި ފައިދާތަކުން މަހުރޫމުކުރުން، ރައީސުޔާމީނަށްދެވޭ އަނިޔާއެއްނޫން\nމާޗް 9, 2018 19:57\nވަރަށް ކާމިޔާބު ބުރޯ**** ކޮންމެ ރެޔަކު ހައެއްކަ ކެނައިން ނެރެގެން ޕޭމަންޓްމަތީ2ގަޑިއިރު ކޮޅަށް ތިބީމަ އެއީ ވަރަށް ކާމިޔާބު**** ލަދުން ބޯހަލާކު***** ވެއްޓެނީ**** ވެއްޓެނީ**** ދުވަހަކުވެސް ވެއްޓެނީއެއްނޫން*****\nމާޗް 9, 2018 20:41\nކާމިޔާބަކީ އިިގިރޭސިވިލާތުގެ މމިސްޓަރކު ބުނީ ނަޝީދަށް ވެރިކަން ހޯދާދިނީމާ އެއްޖިންސުން ގުންހިންގުމާ އެއްގިންސުން ކާވެނިކުރުމުގެ މަގުފަހިވާނެކަށް!!!!!!!!!!\nމާޗް 9, 2018 20:57\nތެދެއް! މިމީހުން ބޭނުންވާ މީހުން ގޮޅިޔަށް ލެވިއްޖެ! މައުމޫނުގެ އަގު ވެއްޓާލެވިއްޖެ! ކަލޭމެން ކިޔާ ބާޣީންގެ ކިބައިން ބަދަލު ހިފިއްޖެ! ބުދުފައްޅިތަކުންނާ ފާދިރީންގެ އަތުން ޑޮލަރުލިބިއްޖެ! އިސްލަމްދީނާ ދެކޮޅަށް މަސައްކަތްކުރާ ކުރިޝްޓިޔަން ޖަމާޢަތްތަކުގެ ރުހުން ކަލޭމެނަށް ލިބިއްޖެ! ކާމިޔާބެް ލިބުނުނަމަ ލިބުނު ކާމިޔާބީއަކީ މިއީ! އިރާދަކުރެއްވިއްޔާ 2018 ގެ ރިޔާސީ އިންތިޚާބު ރައީސް ޔާމީން ފުރަތަމަ ބުރުން ކާމިޔާބުކުރައްވާނެ!\nތިބޭފުޅުންގެ ޢަމަލާއި ބަސް ސީދާތޯ އަމިއްލައަށް ވިސްނަވާލެއްވިންތޯ ހުޅުޖެހުމާއި އަމްނާ އަމާންކަން ނަގާލީމާވެސް ދެމިޔަކަނުން ސޮނި ކޮޅު ވައްޓަވައްޓާ ހުންނަންވީއޭ ތިވިދާޅުވަނީ. ކޮންމެ މީހަކަށް ﷲ ލައްވާ ރަޙްމަތް ހެޔޮގޮތުގަ ބޭނުން ނުހިފޭ.\nމާޗް 9, 2018 23:23\nއެމްޑީޕީ މީހުންނަކަށް އެއްވެސް ކާމިޔާބެއް ނުލިބޭނެކަން މުޅިދުނިޔެވެސް ދަނޭ.އަދި އެމްޑީޕީ މީހުންވެސް ގަބޫލު ކުރޭ ތިމަންނަމެން ނަށް މިކުރެވެނީ ބޭކާރު ކަމެއްކަން ދެންސަޕޯޓަރުންގެ ތާއީދު ހޯދުމަށް މި ލުއްޗާތަށް ކޮންމެފަދަ ވާހަކައެއްވެސް ދެއްކިދާނެ ..\nމާޗް 10, 2018 06:28\nމީނާދޯ މިދޮޔަ އަހަރު ޖުލައި މަހު މިގޮތަށް ޓީވީއަށް ދިން އިންޓަވިއުއެއްގަ ބޫނީ ނަޝީދު ދެތިން މަސްތެރޭ ރާއްޖެ އަންނާނެޔޭވެސް. އެހެންވީމަ މީނާ ބަސްތެދުނަމަ މިދިޔަ ސެޕްޓެމްބަރުން ފެށިގެން ނަޝީދު އުޅެނީ ރާއްޖޭގަތާ؟ ވެދާނެ ކުޑަކުދިން އެބުނާ އިބިލީސް އަޅާ ނުފެންނަ ތާކިހާ އަޅައިގެން އުޅެނީކަމަށް ދޯ؟\nމާޗް 11, 2018 08:31\nގުޅިގެން ތިއުޅޭ ޕާޓީތަކުން، ބާއްވާ ހަރަކާތް ބޮޑު ނިގުލަށް ދާދިއުމަކީ ތިބުނާ ކަމިޔާބި ކަމަށްވުން އެކަށީގެންވޭ، ރައީސް ޔާމީނަށް ތާއީދުކުރާ މީހުން އިތުރު ވުމަކީވެސް އިކާމިޔާބީގެ އެއްފަޅި، ބަލަ އަހަރުމެންވެސް މިތިބީ މިޤައުމުގަ ކަލޭމެން އެއްޗެއް ބުނީމަކާއެއްނޫން މިރާއްޖޭގެ މަސްރަހުގައި ވާކަންކަން އަހަރުމެންނަށް އެގެނީއަކީ ވަރަށް ސާފުކޮށް އަހަރުމެންނަށް މަންޒަރު ފެނޭ، ދިވެހިންގެ ބޮލަށް ޖިޕްޖަހާ ބައިގަނޑު\nމާޗް 15, 2018 03:46\nބުރާސްފަތި ދުވަހު އީޔޫއިން ފިޔަވަޅެއް ނާޅާނަމޯ އެހެން ދީންތަކަށް ފުރުސަތުދޭނމަ. އެއީތޯ ތިޔަބުނާ ކުރިއެރުމަކީ. މި ދީބަކަށް އެހެން ދީންތަކަކަށް ފުރުސަތެއް ނޯންނާނެ. ހަސަނު ބޮއެގެން ލަންކާގެ ހޮޓާތަކުގައި ވެއްޓި ހޮޑުލާ މަންޒަރަކީ އާމަންޒަރެއްނޫން. އެހެންވެ މި ވަތަނަށް ކޮން އިންސާނިއްޔަތުކަމެއް އޮންނާނީ.


Kudakudhinnah Kuraa Jinsee Aniyaa Ah Sarukaarun Dheynee "Zero Tolerance" - Raees - Vaguthu\nއަންހެނުންގެ ދުވަސް ރައީސް އިބޫ އިބްރާހިމް މުހައްމަދު ސޯލިހް ޞާލިހް - ވަގުތު އިމޭޖްސް\nކުޑަކުދިންނާ ގުޅޭ ޖިންސީ ގޯނާކުރުމުގެ މައްސަލަތަކަކީ ސަރުކާރުން "ޒީރޯ ޓޮލަރެންސް" ގެންގުޅުއްވާ މައްސަލަތަކެއް ކަމަށް ރައީސް އިބްރާހިމް މުހައްމަދު ސާލިހު ވިދާޅުވެއްޖެއެވެ.\nރައިސް މިހެން ވިދާޅުވެފައި ވަނީ، ކުޑަކުދިންނަށް ޖިންސީ ގޯނާ ކުރުމުގެ މައްސަލަތަކާއި ގުޅިގެން ކަންބޮޑުވުން ފާޅުކުރައްވައި އެފަދަ ކަންކަން ހުއްޓުވުމާއި ބެހޭގޮތުން ވަޒީރުންގެ މަޖިލީހުގައި މިއަދު ކުރެއްވި މަޝްވަރާތަކުގައެވެ.\nއެ މަޝްވަރާތަކުގައި ރައީސް ވަނީ މިފަދަ މައްސަލަތައް ދިވެހި މުޖްތަމަޢުގައި އޮތް މިންވަރު ދެނެގަތުމުގެ މުހިންމުކަން ފާހަގަކުރައްވާފައެވެ. ރައީސް ވިދާޅުވީ، ކުޑަކުދިންނާ ގުޅޭ ޖިންސީ ގޯނާކުރުމުގެ މިފަދަ މައްސަލަތަކަކީ ސަރުކާރުން "ޒީރޯ ޓޮލަރެންސް" ގެންގުޅުއްވާނެ މައްސަލަތަކެއް ކަމަށެވެ.\nއަދި އެ މަޝްވަރާ ބައްދަލުވުމުގައި ވަޒީރުންގެ މަޖިލީހުގެ މެންބަރުން ވަނީ މިހާރު ހުށަހެޅިފައިހުރި ކުޑަކުދިންނަށް ޖިންސީ ގޯނާކުރުމުގެ މައްސަލަތަކުގައި އިންސާފު ހޯދައިދިނުން އަވަސްކުރުމާއި ގުޅޭގޮތުން މަޝްވަރާކޮށްފައެވެ. އަދި އެކަމުގައި ހުރިހާ މުވައްސަސާތައް ގުޅިގެން މަސައްކަތްކުރުމާއި މިފަދަ މައްސަލަތައް ހުއްޓުވުމަށް ފިޔަވަޅުތަކެއް އެޅުމާބެހޭގޮތުންވެސް ވާހަކަދައްކާފައި ވެއެވެ.\nރައީސް ސާލިހު ވަނީ މީގެ ކުރިން ދެކުނުގެ ރަށެއްގައި އުމުރުން ދެ އަހަރު ނުވާ އަންހެން ކުއްޖަކަށް ޖިންސީ ގޯނާ ކުރި މައްސަލައާ ކަމާ ބެހޭ ސަރުކާރުގެ އިދާރާތަކުގެ އިސްވެރިންނާ ބައްދަލުކުރައްވައި މަޝްވަރާކުރައްވާފައެވެ.\nއަދި އެމަނިކުފާނު ވަނީ އެ ޢަމަލު އެންމެ ހަރުކަށި އިބާރާތުން ކުށްވެރިކުރައްވައި، އަނިޔާ ލިބިފައިވާ ކުއްޖާއަށް އިންސާފު ހޯދައިދިނުމަށާއި ކުށްވެރިންނަށް ޙައްޤު އަދަބު ދިނުމަށް މި މައްސަލަ ވީހާވެސް ރަނގަޅަށް ބައްލަވައިދެއްވުމަށް އެ ބައްދަލުކުރެއްވުމުގައި ރައީސް އެދިވަޑައިގަތެވެ.\nޖެނުއަރީ 21, 2020 20:46\nމުޅި ގައުމު ހަލާކުވާއިރު ޒީރޯޓޮލެރެންސް ބޯދަށަށް ލައިގެން ނިދާފަތިބޭ. އަ ހަރަށްވުރެ ގިނަވެގެން މިދަނީ. ވީކަމެއް ހަރާމް.\nޖެނުއަރީ 21, 2020 22:47\nޖެނުއަރީ 22, 2020 20:47\nޒީރޯ ޓޮލެރެންސް އޭ ކިޔާ ފެން ފޮދަކާ ނުލާ 2019 ބަޖެޓް ވެސް ދިރުވާލި\nޖެނުއަރީ 21, 2020 22:49\nކޮރަޕްޝަނަށް ވެސް ޒީރޯ ޓޮލެރެންސް ދިން އެކަމަކު ޕާޓީ ކުދިންނަށް ބަދަލު ދިނުން ކަމަކީ\nޖެނުއަރީ 23, 2020 12:27\nޒީރޯ ޓޮލެރެންސް ގެ މާނަ މީނައަށް އިންގޭ ބާ؟؟؟!!!\nޖެނުއަރީ 21, 2020 20:48\nހާތް ތެރި! ތިއޮތީ ތިކަން ވަގުތުން ހައްލުވެ ނިމިފަ. ތިދާނީ ހަމަ ކޮރަޕްށަންޒީރޯ ޓޮލަރެސް ދިޔަ މަގުން.\nޖެނުއަރީ 21, 2020 20:49\nމާ މޮޅު ލަފުޒެއް ދަސްވީތޯއެވެ؟ "ޒީރޯ ޓޯލަރެންސް" މީ ކޮންތާކުން ދަސްކުރެއްވި ލަފުޒެއްތޯއެވެ؟ އޭގެ މާނަ އެނގިވަޑައިގަންނަވައިތޯއެވެ؟ މަނިކުފާނު ކޮރަޕްޝަނަށް ދެއްވި "ޒީރޯ ޓޮލަރެންސް" ތަންފީޒު ކުރައްވާ ގޮތުން އަޅުގަނޑަށް ހީވަނީ މަނިކުފާނަށް އެ ކަން މާނަކުރެވެނީ "އަޅައިނުލައި ދޫކޮށްލުން" ކަމަށް. ރާއްޖޭގައި ސަރުކާރުން ހިންގާ އެއްވެސް ކަމެއްގައި ކޮރަޕްޝަނާ ނުލައި މިހާރަކު ނިހިނގައެވެ. ވީމާ މި ގޮތަށް، ކުޑަކުދީންނަށް ކުރާ ޖިންސީ ގޯނާކުރުމަށް "ޒީރޯ ޓޮލަރެންސް" ދެއްވާކަށް ރައްޔިތުން ބޭނުމެއް ނޫން.\nޖެނުއަރީ 21, 2020 21:01\nހިނި އަންނަ ޒާތުގެ ރައީސެއްމިވެސް!\nޖެނުއަރީ 21, 2020 21:04\nއަނެއްކާ ތިބުނީ ސްޓެލްކޯ ކައިރީގަ އިންނަ ޒީރޯ ޓޮލެރެންސް ކެފޭއަށް އެމީހަކު ވައްދާފަ ސައިދޭ ވާހަކަތަ؟\nޖެނުއަރީ 21, 2020 21:05\nހޯރަ އިއްބެވެސް ހައްޔަރުކުރޭ\nޖެނުއަރީ 21, 2020 21:35\nތިކަންވެސް ކުރާނީ ރައްޔިތުން ނިކުމެ ހަޅޭއް ފަޅޭއް ޖަހައިގަތީމަ\nޖެނުއަރީ 22, 2020 07:26\nމިއީ ރައްޔަތުންގެ ސަރުކާރެއް މިސަރުކާުގައި ކަންކުރާނީ ރައްޔަތުން ނިކުމެބުނާ ގޮތަކަށް.\nޖެނުއަރީ 21, 2020 21:07\nތި ހެންކިޔަން އެކަނިދޯ އެނގެނީ؟ އާން އެހެންޏާ މިޔޮއް ހުރި ހާ ދު ހު ކޮބާތަ ކަލޭ؟؟ އަދިކިރިޔާ ހަމަބިމަށް ފޭބުނީތޯ؟؟؟ ތިކަން އެނގެޔޭ ވެރިކަމާ ހަވާލުވި ގޮތަށް އޭގެމީ ހަކު ދޫކޮށްލީ...އެވެދާނެތާ ބަޔަކަށް ލިބުނު ހިތްވަރާކަށް .....ވާނުވާގަތިބެ ތި ވާ ހަ ކަ ދަށްކަނީ...ކިޔޭނުކިޔޭ ނޭގޭ ބަޔެކޭތީ...\nޖެނުއަރީ 21, 2020 21:16\nއެނޫން ބަހެއް ކިޔާކަށް ނޭނގޭ ވިއްޔާ\nޖެނުއަރީ 21, 2020 21:20\nއަނގާން ދޭ0ޓޮލަރެންސް ތަކ ކެއް މުޅިންވެސް މިހާރު ނޭގެ ތިޔަ ކިޔާ ސަހިންދާމެންވެސް ވީތަ ންވެސް އެގޮތައް ތިމީހުން ގަނޑައްވެސް ދެނީ ހިމާޔަތް\nދެން ހޯރަ އިއްބެ އޯ ؟؟\nއޭނަ ވީމަ އޯކޭ ދެއްތޯ ؟؟\nޖެނުއަރީ 21, 2020 21:24\nހޯރަ އިއްބެވެސް މަނިކުފާނު ތިޔަ ގެންގުޅުއްވާ ޒީރަޯ ޓޮލަރެންސް ގެ ދަށުން އެހެރީ މިނިވަން ކޮއްފަ ދެއް ތޯ\nބަސްމަގުރީތިކޮށްފަބެހެއްޓުމާއި ސެލްފީނަންގަވަނިކޮށް ރައްޔިތުން ތިބޭނެ ސަނާ ކިޔަން! ޢަމަލުފުޅު ރަގަޅުވާނެ ކުޑަތާކިހަލުގެވެރިން ނަމޫނާ އަކަށް ބެއްލެވުން! ތިޔަވަރެއް ހަމަނެތް!ތިޔައީ ޖަޒީރާ ރަޢީސް!\nޖެނުއަރީ 21, 2020 21:25\nމަނިކުފާނު ވެރިކަމާ ޙަވާލުވެވަޑައިގަންފަވެސް މިކަހަލަކަމަކާ ގުޅިގެން ޖަލުގަހުރިމީހަކައްވެސް ދީލަތިކަމާއެކު ތިއެއްޗެއްދެއްވީމެއްނު\nކާޅު ޖޮންސޮން (ސީޖޭ)\nޖެނުއަރީ 21, 2020 21:32\nދިސް އިސް ދަ ރިދަމް އޮފް ދަ ކިނބޫ. އޯ ބުއްޅަބޭ. އޯއް ޔޭ!!\nޖެނުއަރީ 21, 2020 21:34\nޒީރޯ ޓޮލެރެންސް އޭ ބުނަނީ މީހުން މައިތިރި ކުރަން. ތިހެން ބުނި ކޮރަޕްޝަނަށްވެސް. 2019 ނިމިގެން ދިޔަގޮތް އަހަރުމެންނަށް އިނގޭ.\nތިވާހަކަ ތިހެން ބުނީ ރަނގަޅު ނިޔަތެއްގައިނަމަ ހޯރަ އިއްބެ އަނބުރައި ޖަލައް ވައްދާފަ ތިހެން ބުނާނީވެސް.\nޖެނުއަރީ 21, 2020 21:40\nޒީރޯޓޮލެރެންސް ކިޔަ ކިޔާ ތިއްބާ މުޅިގައުމު ހަލާ ކުވެ ނެތިގެން ދަނީ\nޖެނުއަރީ 21, 2020 21:44\nހީހީހީހީ...މަހީހީ ހަމަހުވާ މިބުނީ... ބުނާގޮތަ ކާ ދިމާއިދި ކޮޅަށް ކަން ކަން ހިނގަނީ... ހޯރައިއްބެ... ޕަ ކާސް...\nޖެނުއަރީ 21, 2020 22:51\nކުއްލިމަރުތަކައްވެސް މިސަރުކާރުން ދެނީ ޒީރޯޓޮލިރެންސް!\nތިޔަހެން ހުރިހާކަމެއްގަވެސް ޒީރޯޓޮލެރެންސް ވާކަމެއްހަރާމް\nޖެނުއަރީ 21, 2020 22:53\nޒީރޯ ޓޮލަރެންސް މިހާރު އޮޅިއްޖެ ، މިނޫން އެއްޗެއް ކިޔަން ދަސްކޮއްދޭންވެއްޖެއެއްނުން މީހުން މިހާރު ތީގައި ނުޖެހޭނެ،\nޖެނުއަރީ 21, 2020 23:03\nޒީރޯ ޓޮލަރެންސް ގެ މާނަ ބުނެ ދެއްވަ ފާނަން ތޯ މަނިކުފާނު\nޖެނުއަރީ 21, 2020 23:41\nރައީސް ސޯލިހު އާ މަނިކުފާނުގެ ބޭފުޅުން0ޓޮލޮރެނސްގެ ދަށުން އިސްތިއުފާ ދިނުމައް ގޮވާލަން.\nޖެނުއަރީ 21, 2020 23:42\nޖޯ ކް އޮފް ދަ ސެންޗުރީ. ހޯރަ އިއްބެ އެއީ ކޮން ޓޮލަރެންސެއް؟ އެރޭޕިސްޓް މިނިވަން ކުރީ ކާކުކު؟ ބަހާ އަމަލާ ދިމާނުވޭ ރައީސޫ.\nޖެނުއަރީ 22, 2020 00:23\nއެހެން ދެއްތޯ... ފޮޓޯ ޝޫޓް ކުރަން ދަންނަ ރައީސެއްމީ.. އިތުރު ކަމެއްކުރާކެއްނޭނގޭ.. ކޮންމެސް މޮޅު އެއްޗެއް ބުނެލާފަ އެވީ ފޮޓޯ އަކަށް ހުއްޓެން...\nޖެނުއަރީ 22, 2020 00:31\nޒީރޯ ޓޮލެރެންސް އާއެކު ސެލްފީ ނެގުނީމަ ހުންނާނީ ވެފަ!....\nޖެނުއަރީ 22, 2020 00:36\nތިޔަވަދާޅުވާ ޒީރޯޓޮލެރަންސްއަކީ ކަންޑުގައަޅާރޮންގެއް ކަހަލަކަމެއް ޕާޓީކުދިން ތިޔަޒީރޯއަކުލައްވައެއްނުލާ.\nޖެނުއަރީ 22, 2020 00:42\n"ޒީރޯ ޓޮލަރެންސް" ހުރިހާ ކަމެއްގަ ވެސް ގައުމު ވެސް "ޒީރޯ ޓޮލަރެންސް" ގަ ފަނާ ވަނީ\nޖެނުއަރީ 22, 2020 01:31\nޒީރޯ ޓޮލަރެންސް ހޯރަ އިއްބެ ކޮބައިތޯ ލަދު ކުޑަ\nޖެނުއަރީ 22, 2020 02:38\nކިޔަން އެނގޭ ހަމައެކަނި އިނގިރޭސި ބަހަކީ "ޒީރޯ ޓޮލަރެންސް"ތަ؟ ދެނޭވާދޭތެރޭން ތަސްބީހައެއް ކިޔާހެން ތިހެން ތިކިޔަނީ.\nޖެނުއަރީ 22, 2020 03:38\nކުދިންނޭ ޒީރޯޓޮލަރެންސް މިދަނީ ޒީރޯޑިގްރީއައްވެގެން ބައްލަވާ ކުށުގެރިކޯޑް ހަދަމުންގޮސް ޑިގްރީފެންވފަރުގެ ކިތައްމީހުންތޯ މިގައުމުގައި ފުރީކޮއް މަގުމަތީގައި އާންމުރައްޔަތުން ގޮއްހުސްވެފައި މިމީހުންގެ އުދަގުލާހުރެ މީ އަނިޔާވެރިކަމެއްނޫންތޯ މީކިތައްމެ ކުޑަނަމަވެސް ގައުމެއް ރައްޔަތުންކައިރީގައި ސަލާންޖަހައިގެން ވޯޓްހޯދާފައި މަގާމް ހަމަ ލިބޭއިރައް ރައްޔަތުން އަޅުވެތި މިކުރަނީ ވިސްނާލައްވާ ކޮންކަމަކާތޯ ޖިޒީދައްކަން މިޖެހެނީ ޖިޒީގެ ރުފިޔާއިން މުސާރަޔާ އިނާޔަތާ ނަންގަވައިގެން އަރާމާ އުފަލުގަ އެކިގައުމުތަކައް ބުރުޖަހާލަ ޖަހާލަ ކަމެއްމާއިރައް ބަހަނާ ދައްކާފައި ކުރީގެ ސަރުކާރައް ކަނޑާލާފައި ޕޯޑިއަމްތަކުގައި އަނެއްކާ ވޯޓްހޯދަން ރައްޔަތުންނައް ހުވަފެންދެއްކުން މިއޮންނަނީ ވިސްނާލީމާ ލަދުމިގަންނަންޖެހެނީ ރައްޔަތުމީހާ ވޯޓްދެވުނީތީ ވެދުން\nޖެނުއަރީ 22, 2020 07:49\nކޮންމެ ކަމެއްގައި މީނާ ދައްކަނީ ޒީރޯ ޓޮލަރަންސްގެ ވާހަކަަ. އިނގިރޭސިން ދަސްވީ މިބަސް އެކަނިތޯ ސާފުކޮށްލަންޖެހޭ. މިހެން މި ބުނީ ބަހާއި ޢަމަލާ ދިމާނުވާ އިރުވެސް އަބަދު ޒީރޯ ޓޮލަރަންސްގެ ވާހަކަ ބުނާނީ. ކޮބައިތަ ކަރަޕްޝަން ހުއްޓުވިފަ. ފާއިތުވީ އަހަރު ރައްޔިތަކަށް ކަމެއް ކޮށް ނުދީ ހުސްވީގޮތް ކިޔައިދީބަލަ. ޖެންޑަމިނިސްޓަރުގެ އިހްމާލަށް ޓޮލަރަންސް އޮތީތޯވެސް ބުނެދީބަލަ.\nޖެނުއަރީ 22, 2020 07:57\n0 ގެ ވާހަކަފުޅެއް މަނިކުފާނު\nޖެނުއަރީ 22, 2020 08:11\nޒީރޯއަކީ އެކަނި އޮތުމުން އޭގައި އެއްވެސް ވެލިއުއެއް އޮންނަ އެއްޗެއްނޫން. ރައީސް މީހާގެ ބަހުން ދޭހަވަނީ މަށަށް ވަރިހަމައޭ. ކުރާނެ ކަމެއް ކުރާނެ ގޮތަކަށް ކުރާށޭ.. ތިއީ އެއްވެސް އަގެއް ހުރި ވާހަކަތަކެއް ނޫނޭ. ވެރިއެއްގެ ދުލުން ޒީރޯ އޭ ބުނީމަ އޭނަގެ އަގެއް ނެތްކަން އެނގިގެންދޭ.. މިމީހާ އަޅެ އެއްވެސް ވަރަކަށް އިލްމް އުނގެނިފައި ނުވަނީތަ؟؟\nޖެނުއަރީ 22, 2020 08:14\nދެން ނިކަން ޓާސްކް ފޯސް އަކުން އެކަން އިންވެސްޓިގޭޓް ކޮށްބަލަ. ރައީސް މީހާގެ ބާރުގެ ދަށުގައި އޮންނަތަނެއް މޯލްޑިވްސް ޕޮލިސް އަކީ.. މީނައަށް އެއްވެސް ކަމެއް ނޭނގޭ.. ހުސް ހޮޅި ވާހަކަ ދައްކަނީ. ސެލްފީ ނަގަނަގާ ހުރުން ކަމަކީ. އެހެން މީހަކު ވެރިއަކަށް ހުރި ނަމަ ރައީސް އޮފީސް ބަންދުނުކޮށް އެތަނުގައި 24 ގަޑިއިރު މަސައްކަތްކޮށްގެން ކުޑަކުދިންނާ ބެހޭ މައްސަލަތައް ތަހްގީގުކޮށް ނިންމާ ޕްރޮސިކިއުޓަރއަށް ފޮނުވާ އެތަނުން ކޯޓްތަކަށް ފޮނުވީސް. ދުވަހަކު ސަރުކާރުގައި އުޅުނުވެސް މީހެއް ރައީސް ކައިރީގައި ނެތް. ރައީސް މީހާއަކީ ކަނޑާލީމާ ލޭއަންނަން މަރުވީމަ ގަންހިންގަން ހުރި ގޮފަޅެކޭ މަބުނަނީ އެހެންވެ.\nޖެނުއަރީ 22, 2020 08:16\nބޮޑުތާ ތިޖެހުނީ. ކޮރަޕްޝަނަށް ޒީރޯ ޓޮލަރަން.. ބަދަލުގެ ނަމުގައި ފޭރިގެން ދައުލަތުގެ 32 ބިލިއަނުގެ ބަޖެޓް ހުސްކޮށްލީ.. ކުޑަކުދިންނާ ބެހުމަށް ޒީރޯ ޓޮލަރަންސް.. ތަހްގީގުން އެކައްޗެއްވެސް ނުފެނުން. މައްސަލަ ފައިލް. ހަލާސް ނިމުނީ އަތްފޮޅާލާފަ ގެއަށްގޮސް ކުދިދަރިންގެ ދުވަސްދުއްވަން ފަށަންވީ.\nޖެނުއަރީ 22, 2020 08:18\nބަލަ ރައީސް އެއްޗެކޭ ބުނާއިރަށް ރުޅިނައިސް ބަލަ! އަނިޔާވެރިކަން ކޮރަޕްޝަން ވައްކަން ހުއްޓުވަން ކަލޭމެން ގެނައި ސަރުކާރެކޭމީ!މިހާރު ހިތިރަހަލާނެ!އެކަމަކު ވަރިހަމައޭ އަންނަ ކައުންސިލް އިންތިހާބުގަވެސް ކުލަޔެލޯ ހޮވާތި!\nޖެނުއަރީ 22, 2020 08:22\nމީނާމީ ރައީސެއްތަ؟ ނޫނީ ބީތާއެއްތަ؟ ލަދުހަޔާތްވެސް އެކަމަކު ކުޑައިނގޭ. ޒީރޯ ޓޮލަރެންސް ގެ ދަށުން ދޯ ކުޑަކުއްޖަކު ރޭޕްކުރި ހޯރަ އިއްބޭ ޖަލުގައި ހުއްޓާ ދޫކޮށްލީ.\nޖެނުއަރީ 22, 2020 08:27\nއެމް.ޑީ.ޕީ ކުދިން “ރައީސް”އިބޫއައް އާ ބަހެއް ދަސްކޮށް ދީބަލަ. މިފަހަރު މާނަޔާއެކު. ހީނުވޭ ޒީރޯ ޓޮލެރެންސްގެ މާނަ އިގޭހެން.\nޖެނުއަރީ 22, 2020 08:41\nމި ކަލޭގެ މިބުނާ ޒީރޯޓޮލެރެންސް އަކީ އެއްވެސް ކަަމަކާ އަޅައި ނުލުން... މިކަންވެސް މީނާ ހުއްޓުވާާނީ ދުނިޔެއިން ބޭރުން އެކްސްޕާޓުން ގެނެސްގެން.\nޖެނުއަރީ 22, 2020 09:07\nދިވެހި ރާއްޖެއައް އެންމެ ބޯގަޅި ރައީސް އަކީ ޒީރޯ ސޯލިހު.\nޖެނުއަރީ 22, 2020 09:25\nމާގިނަ ވާހަކަ ނުދައްކާ އިސްލާމީ ޝަރީޢަތް ކުޑަކުދިންނަށް ގޯނާ ކުރާ މީހުންނަށް ޢާއިމްކުރަން ކެރޭނެތޯ.\nޖެނުއަރީ 22, 2020 09:34\nޒީރޯ ޓޮލަރަންސްގެ ވެރި ރައީސް އިސްތިއުފާ ދެއްވާ ރައްޔިތުން ބޭނުމެއް ނުވޭ ތަރައްގީ ނުގެނެވޭ ރައީސެއް.\nޔާރައްބީ ރައީސު ކަލޯ ޒީރޯ ޓޮލަރެންސް އެއީކޯނޗެއްތަ ކުޑަކުދިންނާ ބެހޭމީހުންނައްދޭ އިނާޔަތެއްގެވާހަކަތަ؟ނޫނީ އެކުދިންނައް ނޫނީ އެކުދިންގެ މައިންބަފައިންނައްދޭ އިނާޔަތެއްތަ؟ތިހޯދަން ކިހިނެއް ހަދަންވީ؟ ފޯމެއް ފުރަންޖެހޭތަ؟\nޖެނުއަރީ 22, 2020 09:35\nސަރުކާރުން ޒީރޯ ޓޮލަރެންސް ހުރިހާ ކަމަކަށް. އެކަމަކު ހަމަ އެކަނި ތަންފީޒުވަނީ ޓްރެފިކް ވަޔަލެންސް. މަގުމަތިން ހިފަހައްޓާފަވެސް ފޭރެނީ. ދުނިޔޭގެ އެއްވެސް ޤައުމެއްގަ ހައިވޭއިން މަޑުކުރުވާފަ ޝެކް ނުކުރނެ. މިވެރިން ހައިވޭ މެދުގަ ތިބެގެނވެސް ފޭރެނީ. މަނިކުފާނުގެ ޒޯރޯ ޓޮލަރެންސް ވަނީ ރައްޔަތުންނަށް ބަލާވެރިކަމަށް. ވެރިކަމަށް އަންނަ ދެއްކި ވާހަކަ އާއި އަމަލާ ދިމާނުވޭ. ސަޅި\nޒީރޯ ޓޮލެރެންސް އެއް ނޫން\nޒީރޯ އެކްޝަން، ޒީރޯ އިންވެސްޓިގޭޝަން، ޒީރޯ ގަވަމަންޓް އަދި ޒީރޯ ޕްރެސިޑެންޓް\nޖެނުއަރީ 22, 2020 11:20\nޖެނުއަރީ 22, 2020 11:21\nޖެނުއަރީ 22, 2020 11:24\nތެދެއް ކަމުދާއެއްޗެއްކިޔަންއެގޭގަމާރެއްނޫންމިއީ މިއީބޮޑުމުސީބާތެއް މިގައުމްއައްޖެހިފާ\nޖެނުއަރީ 22, 2020 11:25\nޖެނުއަރީ 22, 2020 11:26\nޖެނުއަރީ 22, 2020 11:27\nލައިލާބުނީހަމަތެދެއް ރ.ޔާމިން ވަރެއްނެއް\nޖެނުއަރީ 22, 2020 19:37\nހޯރަ އިއްބެ އަކީ ޒީރޯ ޓޮލެރެންސް.\nޖެނުއަރީ 22, 2020 20:45\nމީނާ ރައީސް ކަމަށް އައިސް އިނގިރޭސި ދަސްކުރީ އިހަަކަސްދުވަހު. އެހެންވެ އަލަށް ދަސްވި ބަހެއް ވީމަ ގިނަ ގިނައިން ކިޔެނީ އެކަމަކު ދެރަކަމަކީ މާނަ ނެގޭތީ\nފެބުރުއަރީ 1, 2020 12:02\nމިގައުމު މިއޮތީ މުޅިން ޒީރޯ ޓޮލަރެންސަށް ގޮސް ހުސްވެފަ ޤާބިލުކަމެއް ނެތް މީހަކު ވެރިކަމަށް އައީމާ މިއޮތީ ވާނެ ހައެތި ވެނިމިފަ "ޑިޓޮޕްސިފިކޭޝަން " ކިޔާލަ ކިޔާލާ ތިބޭ ! މި ޤައުމުގަ މިހާރަކު ވައްކަމެއް ކޮރަފްޝަނެއް އެއްގޮތަކަށްވެސް ނުހިނގާ، ޤައުމުގަ ކިތަންމެ ބޮޑު ކަމެއް ކިތަންމެ ބޮޑު މުސީބާތެއެް ޖެހުނަށް ވެރިމީހާ އެހުންނަނީ ކުރާނެކަމެއްނެ\_ތިގެން އަތްޖަހާލަ ޖަހާލަ ! ތަނެއގަ ބާރާށް ފޮޑިޔެއް ޖެހިޔަސް އެތަނަކަށް ދާނެ ގޮސް ސެލްފީ ނެގުން ނޫ ކަމެއް2އަހަރުވެގެން ދިޔައިރު ނެތް ވައުދުތަށްވަމުން ޅަކާޅެއްހެން މަގުމަތީ އެނބުރުނު އިރު ޖަޒީރާ ތައްރައްޤީ މިއޮތީ ގެނެސް ފައެއްނު . މީހާރު އޯކޭ ކޮންކުރީޓް ތަރައްގީ ބަޔެއް ހުވާ މިކަމުން އަޅަމެން ސަލާމަތް ކުރައްވާށި މި ބަލާ ވެރިކަމުން ،.


Mahaai mahuge baavaiythah ufahdhai export kurumuge au gavaidhu ekulavaalafi - vNews.mv\nމަހާއި މަހުގެ ބާވަތްތައް އުފައްދައި، އެކްސްޕޯޓް ކުރުމުގެ އައު ގަވައިދު އެކުލަވާލައިފި\nއާމިނަތު އަމީނާ (އަނާ) 13 August 2019, 11:51\n"ކާބަންމޮނޮކްސައިޑް އަދި ފިލްޓަރޑް ސްމޯކް ބޭނުންކޮށްެގެން މަހާއި މަހުގެ ބާވަތްތައް އުފައްދައި، އެ ތަކެތި އެކްސްޕޯޓްކުރުމަށް ލައިސަންސް ދިނުމާ ބެހޭ އައު ގަވާއިދު އެކުލަވާލައިފިއެވެ.\nމިނިސްޓްރީ އޮފް ފިޝަރީޒް މެރިންރިސޯސަސް އެންޑް އެގްރިކަލްޗަރ އިން ބުނީ، މި ގަވައިދުގެ ބޭނުމަކީ، ކާބަންމޮނޮކްސައިޑާއި ފިލްޓަރޑް ސްމޯކް ބޭނުންކޮށްގެން މަހާއި މަހުގެ ބާވަތްތައް އުފައްދައި އެ ތަކެތި އެކްސްޕޯޓްކުރާ ހުރިހާ ތަންތަނާއި، އުފައްދާ ހުރިހާ މަރުހަލާއެއްގައި އެ އުފެއްދުންތައް ބަލައި ފާސްކޮށް ލައިސަންސް ދިނުމުގެ އުސޫލުތައް ކަނޑައެޅުން ކަމަށެވެ.\nއެގޮތުން އެއްވެސް ފަރާތަކުން ކާބަން މޮނޮކްސައިޑާއި ފިލްޓަރޑް ސްމޯކް ބޭނުންކޮށްެގެން މަހާއި މަހުގެ ބާވަތްތައް ރާއްޖޭގައި އުފައްދާ އެކްސްޕޯޓް ކުރަންވާނީ، އެ ގަވަިއދުގެދަށުން މިނިސްޓްރީން ދޫކުރާ ލައިސަންސެއް އޮވެގެންކަމަށް ވަނީ ބުނެފައެވެ. އަދި އެ ގަވާއިދުގެ ދަށުން ލައިސަންސް ލިބިފައިވާ ކޮންމެ ފަރާތަކުންވެސް، ކާބަން މޮނޮކްސައިޑް ނުވަތަ ފިލްޓަރޑް ސްމޯކް ބޭނުންކޮށްގެން ތައްޔާރުކުރާ މަހާއި މަހުގެ ބާވަތްތައް އެކްސްޕޯޓް ކުރަންވާނީ، އެ ބާވަތްތައް އިމްޕޯޓްކުރުމުގެ ހުއްދަ އޮންނަ ޤައުމުތަކަށް ކަމަށް ވަނީ ބުނެފައެވެ.\nފިޝަރީޒް މިނިސްޓްރީން ބުނީ، އެ ގަވާއިދުގެ ދަށުން ލައިސަންސް ލިބިފައިވާ ތަނާއި ތަނުގެ އުފެއްދުންތައް، ކުރިން އެންގުމަކާނުލައި ބަލައި ފާސްކުރުމުގެ ބާރު މިިނިސްޓްރީއަށް ނުވަތަ އެމް.އެފް.ޑީ.އޭ. އަށް ނުވަަތ ސަރުކާރުގެ ކަމާގުޅޭ އިދާރާއަކަށް ލިބިގެންވާ ކަމަށެވެ. މީގެ އިތުރަށް މ،ި ގަވައިދުގައިވާގޮތުން، ކާބަން މޮނޮކްސައިޑް ބޭނުންކޮށްގެން އުފައްދައިފައިވާ މަހާއި މަހުގެ ބާވަތްތަކުގެ ލޭބަލުގައި އެކަން އެނގޭނޭހެން ނުފޮހެވޭގޮތަށް އިނގިރޭސި ބަހުން އެ އުފެއްދުމަކީ ކާބަން މޮނޮކްސައިޑް ޓްރީޓެޑް އުފެއްދުމަށް ލިޔެފައި އިންނަންޖެހެއެވެ. އަދި އފިލްޓަރޑް ސްމޯކް ބޭނުންކޮށްގެން އުފައްދައިފައިވާ މަހާއި މަހުގެ ބާވަތްތަކުގައިވެސް އެއީ ފިލްޓަރޑް އުފެއްދުމެއްކަން އެނގޭނެހެން އިނގެރޭސިބަހުން ނޮފޮހެވޭގޮތަށް ލޭބަލްކޮށްފައި ހުންނަންވާނެކަމަށް ގަވައިދުގައި ބުނެއެވެ.\nއަދި އެގަވައިދާއި ޚިލާފަށް އެކަން ކުރާ ފަރާތްތައް، 2000ރ. އަށްވުރެ ބޮޑު އަދަދަކުން ޖޫރިމަނާ ކުރެވޭނެ ކަމަށާއި، އަދި ލައިސަންސް ހިފެހެއްޓުމާއި ލައިސަންސް ބާތިލް ކުރުމުގެ ބާރު ލިބިގެންވާކަމަށްވެސް، މިނިސްޓްރީން ވަނީ ބުނެފައެވެ. އަދި އައު ގަވައިދަށް6އޮގަސްޓުން ފެށިގެން އަމުލުރަން ފަށާފައިވުމުން ކުރިން އަމަލުކުރަމުން އައި "ކާބަންމޮނޮކްސައިޑް ބޭނުންކޮށްގެން މަހާއި މަހުގެ ބާވަތްތައް އުފައްދައި، އެތަކެތި އެކްސްޕޯޓްކުރުމަށް ލައިސަންސްދިނުމާބެހޭ ގަވާއިދު" އުވުނީ ކަމަށްވެސް ބުނެފައިވެއެވެ.\nނަމަވެސް ކުރީގެ ގަވާއިދުގެ ދަށުން ލައިސަންސް ދީފައިވާ ފަރާތްތަކުގެ ލައިސަންސް، އެ ލައިސެންސްގެ މުއްދަތު ހަމަވަންދެން ދެމިއޮންނާނެ ކަމަށްވެސް އައު ގަވައިދުގައި ވަނީ ބުނެފައެވެ.


ސޮފްޓްވެއަރ ޑިވެލޮޕަރ (އެމް.އެސް 1)- އިންފޮމޭޝަން ސިސްޓަމްސް ސެކްޝަން\nސޮފްޓްވެއަރ ޑިވެލޮޕަރ (އެމް.އެސް 1)\nއިންފޮމޭޝަން ސިސްޓަމްސް ސެކްޝަން\nމަހަކު 5610.00 ރުފިޔާ (ފަސްހާސް ހަސަތޭކަ ދިހަ ރުފިޔާ)\nމަހަކު 2000.00 ރުފިޔާ (ދެހާސް ރުފިޔާ)\nމަހަކު 3000.00 ރުފިޔާ (ތިންހާސް ރުފިޔާ)\nމަހަކު 2524.50 ރުފިޔާ (ދެހާސް ފަސްސަތޭކަ ސައްވީސް ރުފިޔާ ފަންސާސްލާރި)\n1. މަގާމުގެ މަސައްކަތާ ގުޅޭ ތަޢުލީމީ ރޮނގަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް5ނުވަތަ6ގެ ސަނަދެއް ހާސިލްކޮށްފައިވުން .ނުވަތަ،\n2. ޖީ.އެސް4ރޭންކުގެ މަޤާމެއްގައި މަސައްކަތްކޮށް 1 އަހަރުދުވަހުގެ ތަޖުރިބާ ލިބިފައިވުން. ނުވަތަ،\n3. ޖީ.އެސް3ރޭންކުގެ މަޤާމެއްގައި މަސައްކަތްކޮށް5އަހަރުދުވަހުގެ ތަޖުރިބާ ލިބިފައިވުން.\n.4 MVC Framework ރަނގަޅަށް ދަންނަ ފަރާތަކަށްވުން.\n.5 GIT / TFS ފަދަ ވާޝަން ކޮންޓްރޯލް މެތަޑްތައް ބޭނުންކުރަން އެނގުން.\n6. ސިޔާސީ ޕާޓީއެއްގެ ރަޖިސްޓްރީގައި އެމީހެއްގެ ނަން ހިމެނިފައިވާނަމަ، ވަޒީފާއަށް ހޮވުމުން ޕާޓީން ވަކިވުން.\n7. ސިޔާސީ/ސިޔާސީ ޕާޓީއެއްގެ ހަރަކާތްތަކުގައި އިސްކޮށް ބައިވެރިވެއުޅޭ މީހަކުކަމުގައި ނުވުން.\n8. މަޤާމް ގެ މަސްއޫލިއްޔަތު އަދާ ކުރުމުގެ ޤާބިލްކަން ހުރި މީހެއް ކަމަށް އިންޓަވިއު ޕެނަލަށް ސާބިތު ކޮށްދިނުން.\nނޯޓް: މި މަޤާމަށް މީހުން ހޮވުމުގައި އައި.ޓީ ދާއިރާއިން މަސައްކަތު ތަޖުރިބާ ލިބިފައިވާ ފަރާތްތަކަށް އިސްކަން ދެވޭނެއެވެ\n1. ސޮފްޓްވެއަރތަކަށް ބޭނުންވާ ރިކުއާމަންޓްތައް ތައްޔާރުކުރުން.\n2. ކޮމިޝަނުން އަލަށް ތައްޔާރުކުރަން ބޭނުންވާ ސޮފްޓްވެއަރތައް ތައްޔާރުކުރުން.\n3. ކޮމިޝަނުގައި މިހާރު ބޭނުން ކުރަމުންދާ ސޮފްޓްވެއަރތަކަށް ބަދަލު ގެނައުން.\n4. ކޮމިޝަނުގައި މިހާރު ބޭނުން ކުރަމުންދާ ސޮފްޓްވެއަރތައް މެއިންޓެއިންކުރުން.\n5. ކޮމިޝަނުގައި މިހާރު ބޭނުން ކުރަމުންދާ ސޮފްޓްވެއަރތަކަށް ދިމާވާ މައްސަލަތައް ޙައްލުކުރުން.\n6. ސޮފްޓްވެއަރތައް ޑިޕްލޯއިކޮށް ޓެސްޓްކުރުން.\n7. ސޮފްޓްވެއަރތަކަށް ބޭނުންވާ އޭޕީއައިތައް ތައްޔާރުކުރުން.\n- ރާއްޖޭގައި ރަޖިސްޓްރީކޮށްގެން ހިންގާ މަތީތަޢުލީމުދޭ މަރުކަޒަކުން ކުރިޔަށް ގެންދާ ރާއްޖޭގެ ޕްރޮގްރާމްތަކުގެ ސެޓްފިކެޓާއި ޓްރާންސްކްރިޕްޓްގެ ކޮޕީ\n(މިފަދަ ސެޓްފިކެޓްތައް އެކްރެޑިޓް ކުރަން ނުޖެހޭނެ އެވެ.) ނުވަތަ ކޯސް ފުރިހަމަކުރިކަމުގެ ލިޔުމުގެ ކޮޕީ އާއި ޓްރާންސްކްރިޕްޓްގެ ކޮޕީ،\n- ރާއްޖޭގައި ރަޖިސްޓްރީކޮށްގެން ހިންގާ މަތީތަޢުލީމުދޭ މަރުކަޒަކުން ހިންގާ ރާއްޖެއިން ބޭރުގެ ޕްރޮގްރާމްތަކުގެ އެކްރެޑިޓްކޮށްފައިވާ ސެޓްފިކެޓުތަކާއި\nރާއްޖެއިން ބޭރުގެ މަތީތަޢުލީމު ދޭ މަރުކަޒަކުން ހިންގާ ރާއްޖެއިން ބޭރުގެ ޕްރޮގްރާމްތަކުގެ އެކްރެޑިޓްކޮށްފައިވާ ސެޓްފިކެޓުތައް ނުވަތަ ކޯސް ފުރިހަމަކުރި\nކަމުގެ ލިޔުމާއެކު ކޯހުން ލިބޭ ސެޓްފިކެޓު ވަކި ފެންވަރެއްގައި އެކްރެޑިޓް ކުރެވޭނެކަމަށް މޯލްޑިވްސް ކޮލިފިކޭޝަން އޮތޯރިޓީން ދޫކުރައްވާފައިވާ\nލިޔުމުގެ ކޮޕީ އާއި ޓްރާންސްކްރިޕްޓްގެ ކޮޕީ،\n- ވަޒީފާއަށް ކުރިމަތިލާ ފަރާތް އެމަޤާމަކަށް ޝަރުޠު ހަމެވެ އިންޓަވިއު ކުރެވުނު ނަމަވެސް އިންޓަވިއު އަދި ޢަމަލީ ޓެސްޓުން 50% އަށްވުރެ މަތިން މާކްސް\nނުލިބޭނަމަ އެމަޤާމަށް ޤާބިލުނޫން ފަރާތެއް ކަމަށް ކަނޑައެޅޭނެއެވެ.


ފުވައްމުލަކު އެއަރޕޯޓުގެ އެއަރޕޯޓް ސޭފްޓީގެ ކަންކަން އައިކާއޯ އާއި މޯލްޑިވްސް ސިވިލް އޭވިއޭޝަން އޮތޯރިޓީގެ މިންގަޑަށް ފެއްތުން.\nމަޤާމުގެ މަސައްކަތާ ގުޅޭ ދާއިރާއަކުން ދިވެހިރާއްޖޭގެ ޤައުމީސަނަދުތަކުގެ އޮނިގަނޑުގެ ލެވެލް3ގެ ސަނަދެއް ހާސިލުކޮށްފައިވުމާއެކު، މަޤާމުގެ މަސައްކަތުގެ ދާއިރާއެއްގައި2އަހަރު ދުވަހުގެ މަސައްކަތުގެތަޖުރިބާ ލިބިފައިވުން. ނުވަތަ ސާނަވީ އިމްތިޙާނަކުން2މާއްދާއިން (އިނގިރޭސިހިމެނޭގޮތަށް) ދަށްވެގެން 'ސީ' ގްރޭޑް ލިބިފައިވުމާއެކު، އޭގެ އިތުރުން ސެކަންޑަރީ ސްކޫލް ސެޓްފިކެޓް އިމްތިޙާނުގައި 'ދިވެހި' މިމާއްދާއިން ދަށްވެގެން 'ސީ' ގްރޭޑް ލިބިފައިވުން.\n4- ކްރައިޓީރިއާގެ ހުރިހާ ބަޔަކުން ލިބުނު ޕޮއިންޓްގެ ޖުމުލަ އިންސައްތަ %30 އަށްވުރެ މަތިވުން.\nއެއަރޕޯޓްގެ ސޭފްޓީ މެނޭޖްމަންޓް ސިސްޓަމް (SMS) މެނުއަލް ތައްޔާރުކޮށް އަޕްޑޭޓްކުރުމާއި، އެއަރޕޯޓްގައި ހިންގަންޖެހޭ އިމަޖެންސީ އެކްސަރސައިޒުތައް ކަނޑައެޅިފައި އޮންނަ ޝެޑިއުލާ އެއްގޮތަށް ރާވައި ހިންގުމަށް ވާންޖެހޭ ތައްޔާރީތަކާއި އިންތިޒާމުތައް މެނޭޖަރުގެ އިރުޝާދާއެކު ކުރުން.\nސޭފްޓީ މެނޭޖްމަންޓް ސިސްޓަމާއި އެއަރޕޯޓް އިމަޖެންސީއާ ބެހޭގޮތުން ޓްރެއިނިންގ ޕްރޮގްރާމްތައް ޑިވެލޮޕްކޮށް ތައްޔާރުކުރުމާއި، އެއަރޕޯޓްގެ އެހެންދާއިރާތަކުގެ އެސް.އޯ.ޕީތައް ތައްޔާރުކުރުމުގައި އެހީތެރިވެދިނުމާއި، އެއަރޕޯޓްގެ މުވައްޒަފުންނާއި، އެލައިންތަކާއި، ސާރވިސް ކޮމްޕެނީތަކާއި، އެއަރޯނޮޓިކަލް އަދި ގުޅުންހުރި ނޮން-އެއަރޯނޮޓިކަލް ފަރާތްތައް ހޭލުންތެރިކުރުވުމުގެ ގޮތުން SMS އާއި އެއަރޕޯޓް އިމަރޖެންސީ ޕްލޭނާ ބެހޭގޮތުން ޓްރެއިނިންގ ސެޝަންތައް ހިންގުން.\nއެއަރޕޯޓްގެ އެއަރފީލްޑް ފެސިލިޓީސް، ރަންވޭ، ޓެކްސީވޭ، ސެފްޓީ އޭރިއާސް، ޕޭވްކޮށްފައިވާ އެރިއާ، ޕޭވްނުކޮށްވާ ސާރފަސެސް، ލައިޓިންގ، ސައިނޭޖާއި މާރކިންގ، ސެކިއުރިޓީ އަދި ސެފްޓީ އާއި ގުޅުންހުރި އެސެޓް (ފެންސް، ގޭޓްތައް، ނެވިގޭޝަނަލް އެއިޑްތައް ފަދަ)، އެއަރޯނޮޓިކަލް ފެސިލިޓީސްތައްހުރީ ސޭފްޓީ އާއި ސެކިއުރިޓީ ގެ ގަވާއިދުތަކާއި މިންގަނޑުތަކަށް ފެތޭގޮތަށްތޯ ބަލައި ކަށަވަރުކުރުން. އަދި އެއަރޕޯޓްގެ ވައިލްޑް ލައިފް ކޮންޓްރޯލް ކުރުމަށް އަޅަންޖެހޭ ފިޔަވަޅުތައް އެޅުން.\nސޭފްޓީއާ ސެކިއުރިޓީއާ ގުޅިގެންދިމާވާ އިންސިޑެންޓް، އެކްސިޑެންޓްތައް އިންވެސްޓިގޭޓްކޮށް ރިޕޯޓް ތައްޔާރުކުރުމާއި ކުރިޔަށް އޮތްތަނުގައި ހިނގާފާނެ ހާދިސާއަކުން ރައްކާތެރި ވުމުގެގޮތުން އަޅަންޖެހޭ ފިޔަވަޅު އެޅުމުގައި މެނޭޖަރަށް ލަފާއެރުވުމާއި، ގަވާއިދާއި ޕޮލިސީ އަދި ޕްރޮސީޖަރތަކަށް ގެންނަންޖެހޭ ބަދަލުތައް ގެނައުމުގައި މެނޭޖަރަށް އެހީތެރިވެދިނުން. އެއަރޕޯޓަށް ވަޑައިގަންނަވާ ވީ.އައި.ޕީ ފަރާތަށް އެސްކޯޓް ކުރުމާއި އެފަރާތްތަކަށް އެއަރޕޯޓުން ދެވޭ ޚިދުމަތް ދިނުމުގެ އިންތިޒާމް ހަމަޖެއްސުން.\nއެއަރޕޯޓްގެ އޮޕަރޭޝަނަލް ކަންޑިޝަންސް އާއި ގުޅިގެން އިޝޫކުރަންޖެހޭ ނޮޓޭމް އިޝޫ ކުރުމާއި ސޭފްޓީ ރެގިއުލޭޝަންތައް ތަންފީޒުކުރުމަށް މަސައްކަތްކުރުން. އަދި އެއަރސައިޑް ވެހިކަލްތަކާއި މީހުންގެ ޙަރަކާތްތަކާއި އެއަރފީލްޑް އިކްއިޕްމެންޓްސް މޮނިޓަރ ކުރުމާއި އޮޕަރޭޝަނަލް އެފިޝެންސީ ކަށަވަރުކުރުން.\nޕްރޮފެޝަނަލް މިންގަޑުތައް ހިފެހެއްޓުމާއި މަސައްކަތަށް ބޭނުންވާ ހުރަނު އިތުރުކުރުމަށްޓަކައި މަސައްކަތްކުރުމާއި، ޓެކްނިކަލް މަޢުލޫމާތު މުއްސަދި ކުރުމަށް އަބަދުވެސް މަސައްކަތްކުރުން.\nސިވިލް ސަރވިސް އަށް / ސަރުކާރަށް ޚިދުމަތްކުރުމުގެ އެއްބަސްވުމެއް އޮތްމުވައްޒަފުން، ކުރިމަތިލާ މަޤާމަށް ހޮވިއްޖެނަމަ، އަދާކުރަމުންދާވަޒީފާއިން ވީއްލުމާ މެދު އިއުތިރާޒެއް ނެތްކަމަށް، އެ މުވައްޒަފު ވަޒީފާއަދާކުރާ އޮފީހުގެ ލިޔުން.\nމަޢުލޫމާތު ސާފުކުރައްވަން ގުޅުއްވާނެ ނަންބަރަކީ 3323776 އެވެ. ފެކްސް ނަންބަރަކީ 3320911 އެވެ.ވަޒީފާއަށް އެދޭ ފޯމު ހުށައަޅުއްވާނީ ފުވައްމުލަކު އެއަރޕޯޓް އޮފީސް / ޏ.ފުވައްމުލައް އަށެވެ. ވަޒީފާއަށް އެދޭ ފޯމު ރީޖަނަލް އެއަރޕޯޓްސްގެ ކައުންޓަރުން ލިބެން ހުންނާނެއެވެ.


Thinadhoo Hotaa Restaurant Thakaai Kulhivaru Kulhey Thanthan Hulhuvaalaifi ތިނަދޫގެ ހޮޓާ ރެސްޓޯރަންޓް ތަކާއި ކުޅިވަރު ކުޅޭ ތަންތަން ހުޅުވާލައިފި – Huvadhoo News Thinadhoo Hotaa Restaurant Thakaai Kulhivaru Kulhey Thanthan Hulhuvaalaifi Huvadhoo News\nތިނަދޫގެ ހޮޓާ ރެސްޓޯރަންޓް ތަކާއި ކުޅިވަރު ކުޅޭ ތަންތަން ހުޅުވާލައިފި\nގދ ތިނަދޫގެ ކޮވިޑްގެ ހާލަތު ރަނގަޅުވަމުންދާތީ އެރަށުގައި ކުރިން އަޅާފައިވާ ފިޔަވަޅުތަކުގެ ތެރެއިން ހޮޓާ ރެސްޓޯރަންޓް ތަކާއި ކުޅިވަރު ކުޅޭ ތަންތަން ހުޅުވާލައިފިއެވެ.\nތިނަދޫ ކައުންސިލުން ކޮށްފައިވާ އިއުލާނުގައި ބުނެފައިވަނީ، ކޮވިޑް-19 އާ ގުޅިގެން މިބަލިން ރައްކާތެރިވުމަށްޓަކައި ތިނަދޫގައި އަޅާފައިވާ ސިއްހީ ރައްކާތެރިކަމުގެ ފިޔަވަޅުތަކުގެ ތެރެއިން ސައިހޮޓާ، ކެފޭ އަދި ރެސްޓޯރަންޓް ފަދަ ތަންތަން ބަންދު ކުރެވިފައިވީ ނަމަވެސް ރަށުގެ ހާލަތު މިހާރު ރަގަޅުވަމުންދާތީ މިއަދުން ފެށިގެން އަޅާފައިވާ ބައެއް ފިޔަވަޅުތަކަށް ލުއިތަކެއް ދީފައިވާ ކަމަށެވެ.\nއެގޮތުން ސައިހޮޓާ، ކެފޭ އަދި ރެސްޓޯރަންޓްތަކުން ހަވީރު 16:00 އާ ހަމައަށް އާއްމުކޮށް ހުޅުވައިގެން ހުދުމަތްދިނުން އަދި ހަވީރު 16:00 އިން ފެށިގެން ރޭގަނޑު 22:00 އާއި ހަމައަށް ޑެލިވަރީ ކުރުން ހުއްދަ ދީފައިވާކަމަށްވެސް ކައުންސިލްގެ އިއުލާނުގައި ބުނެފައިވެއެވެ.\nއޭގެ އިތުރުން ތިނަދޫ ސްޓޭޑިއަމްގެ ބެލުމުގެ ދަށުގައި ހުރި ކުޅިވަރު ކުޅޭ ދަނޑުތަކާއި ޓްރެކް އަދި ޖިމް ހުޅުވާލާފައިވާ ކަމަށް ތިނަދޫ ސްޓޭޑިއަމުން މައުލޫމާތު ދެއްވިއެވެ.


Idhikolhu sarukaarakah investerun nulibeyne - Minister Zameer Idhikolhu sarukaarakah investerun nulibeyne - Minister Zameer\nއިދިކޮޅު ސަރުކާރަކަށް އިންވެސްޓަރުން ނުލިބޭނެ - މިނިސްޓަރ ޒަމީރު\nއައްޑޫސިޓީ ހިތަދޫގައި އަސުރުމާ ޖަގަހަ ހުޅުވުމަށް ބޭއްވި ބައްދަލުވުމުގެ ތެރެއިން\nދޮޅު އަހަރަށް ހިންގާ ސަރުކާރަކަށް އިންވެސްޓު ކުރާނެ ބަޔަކު ނުވާނެ ކަމަށް ޕީޕީއެމްގެ ނާއިބުރައީސް ޓޫރިޒަމް މިނިސްޓަރ މޫސާ ޒަމީރު ވިދާޅުވެއްޖެއެވެ.\nރައީސް ޔާމީންގެ ރިޔާސީ ކެމްޕެއިނަށް އައްޑޫސިޓީއަށް ކުރައްވަމުންގެންދާވާ ދަތުރުފުޅެއްގައި އައްޑޫސިޓީ ހިތަދޫ "އަސުރުމާ ޖަގަހަ" ހުޅުއްވާދެއްވައި ވާހަކަފުޅުދައްކަވަމުން ޓޫރިޒަމް މިނިސްޓަރ މޫސާ ޒަމީރު ވިދާޅުވީ، ދޮޅު އަހަރު ދުވަހުގެ ސަރުކާރެއް އެކުލަވާލައިގެން ރައްޔިތުންނަށް ކޮށްދެވޭނެ ކަމެއް އޮތްކަމަށް ޤަބޫލު ނުކުރައްވާ ކަމަށެވެ. އަދި މިހާ ކުރުމުއްދަތަކަށް އެކުލަވާލާ ސަރުކާރަކަށް އިންވެސްޓްކުރާނެ ބަޔަކު ނުވާނެކަމަށް މިނިސްޓަރ ވިދާޅުވިއެވެ. މިިނިސްޓަރ މިހެން ވިދާޅުވެފައިވަނީ އިދިކޮޅު ރިޔާސީ ކެނޑިޑޭޓް އިބްރާހީމް މުޙައްމަދު ޞާލިޙް އިންތިޚާބުވެއްޖެނަމަ އެކުލަވާލާނީ ދޮޅުއަހަރުގެ އިންތިޤާލީ ސަރުކާރެއްކަމަށް ވިދާޅުވި ވިދާޅުވުމަށް ރައްދު ދެއްވަމުންނެވެ.\n"އަޅުގަނޑުމެންނެއް ޤަބޫލެއް ނުކުރަން ދޮޅު އަހަރު ދުވަހު ތެރޭ ސަރުކާރެއް ހަދައިގެން ރައްޔިތުންނަށް އޭގެއިން ފައިދާ ކޮށްދެވޭނެ ކަމަށް. މިހާރު ފަށާފައ ހުރި ޕްރޮޖެކްޓްތަށް ހަލާކުވެގެން ދާނެ. ރައްޔިތުންނަށް ލިބެމުން އައި ކުރިއެރުންތަށް ފަހަތަށް ދާނެ. ތައުލީމީ ނިޒާމާއި ސިއްޙީ ނިޒާމު ހަލާކުވެގެން ދާނެ. އެގޮތަށް ދޮޅު އަހަރު ދުވަހައް އަންނަ ސަރުކާރަކަށް އިންވެސްޓު ކުރާނެ ބަޔަކު ނުވާނެ. މުޅި ރާއްޖޭ ހުޅުޖެހުމުގެ ވިސްނުން ހުންނަށް ބައެއްގެ ތެރޭ ކިހިނެއްތޯ އެމީހުންނަށް މިތާގަ ޓުރިޒަމް ކުރިއެރުވޭނީ. ޓޫރިޒަމް އެއީ އެންމެ ބޮޑު ސިނާއަތް ކަމަށް ވާއިރު، ޓޫރިޒަމް ކުރިއަކަށްވެސް ނޭރުވޭނެ އެކަހަލަ ސަރުކާރެއް ގެނެސް ގެން" މިނިސްޓަރ ޒަމީރު ވިދާޅުވިއެވެ.\nހިތަދޫ މެދު ދާއިރާގައި ހުޅުވި އަސުރުމާ ޖަގަހަ ހުޅުވުމަށް ބޭއްވި ބައްދަލުވުމުގައި ޓޫރިޒަމް މިނިސްޓަރ ގެ އިތުރުން، ސަރުކާރުގެ ބައެއް ކުންފުނި ތަކުގެ އިސްވެރިންނާއި ފޭދޫ ދާއިރާގެ މެމްބަރު އިބްރާހީމް ދީދީ ބައިވެރިވެވަޑައިގެންނެވިއެވެ. އަދި އައްޑޫސިޓީ ހިތަދޫ މެދު ދާއިރާއަށް ނިސްބަތްވާ ގިނަ އަދަދެއްގެ ރައްޔިތުންގެ އިތުރުން ޕިޕީއެމްގެ މެމްބަރުން ވެސް މި ޖަލްސާގައި ވަނީ ބައިވެރިވެފައެވެ. މި ޖަގަހަ އަކީ ރައީސް ޔާމިން ކެމްޕެއިނަށް އައްޑޫސިޓީ ހިތަދޫގައި ހުޅުވި6ވަނަ ޖަގަހައެވެ.


Raees Nasheedh ge furaana salaamaiy vee kiriyaa: ADK\nރައީސް ނަޝީދުގެ ފުރާނަ ސަލާމަތްވީ ކިރިޔާ: އޭޑީކޭ\nރައްޔިތުންގެ މަޖިލީހުގެ ރައީސް މުހައްމަދު ނަޝީދަށް ބުރާސްފަތި ދުވަހުގެ ރޭ ދިން ޓެރަރިޒަމްގެ ހަމަލަގައި އެމަނިކުފާނުގެ ފުރާނަ ސަލާމަތްވީ ކިރިޔާ ކަމަށް އޭޑީކޭ އިން ބުނެފި އެވެ. އޭޑީކޭ އިން ބުނީ އެ ހަމަލާ އާއި ގުޅިގެން އެމަނިކުފާނުގެ ހަށިގަނޑަށް ވަދެފައިވާ ދަގަނޑު އެތިކޮޅުތަކުގެ ތެރެއިން މޭކަށިގަނޑަށް ވަތް އެތިކޮޅެއް، އެއް ސެންޓިމީޓަރަށް ވުރެ ތިރިވި ނަމަ ވެސް އެމަނިކުފާނުގެ ހިތަށް ވަންނާނެ ކަމަށެވެ.\nރައީސް ނަޝީދަށް ލިބިފައިވާ ޒަހަމުތަކުގެ މައުލޫމާތު ދިނުމަށް އޭޑީކޭ އިން މިއަދު ބޭއްވި ނޫސްވެރިންގެ ބައްދަލުވުމުގައި ޑޮކްޓަރުން ގެ ޓީމުން ބުނީ ރައީސް ނަޝީދުގެ ހަށިކޮޅަށް ވަދެފައިވާ ދަގަނޑު އެތިކޮޅުތަކުގެ ތެރެއިން މޭކަށިގަނޑަަށް ވެދެފައިވާ އެތިކޮޅުތައް ހުރީ ފުރާނައަށް ނުރައްކާވާފަދަ ގޮތަކަށް ކަމަށެވެ.\nއޭޑީކޭގެ ޗީފް މެޑިކަލް އޮފިސަރު ޑރ. އަބްދުﷲ ނިޔާފް ވިދާޅުވީ އޭޑީކޭ އަށް ރައީސް ނަޝީދު ގެންގޮސްފައިވަނީ ރޭގަނޑު 8:30 ހާއިރު ކަމަށެވެ. އަދި 10 މިނެޓް ތެރޭ އޮޕަރޭޝަން ތިއޭޓަރަށް އެމަނިކުފާނު ބަދަލުކޮށްފައި ވާނެ ކަމަށެވެ.\nމީގެ އިތުރުން އޭޑީކޭގެ ޑޮކްޓަރުންގެ ޓީމުން ބުނީ ރައީސް ނަޝީދުގެ ބޭރުފުށުން ލިބިފައިވާ ގެއްލުން ތަކުގެ އިތުރުން އެތެރެ އަށް ލިބިފައި ހުރި ގެއްލުންތަން ބެލުމަށް ސީޓީ ސްކޭނެއް ވެސް ހަދާފައިވާ ކަމަށެވެ. އެގޮތުން ހަށިގަނޑުގެ އެކި ހިސާބަށް ދަގަނޑު އެތިކޮޅުތަކެއް ވަދެފައިވާ ކަމަށެވެ.\nޑޮކްޓަރުންގެ ޓީމުން އިތުރަށް ބުނި ގޮތުގައި ރައީސް ނަޝީދަށް ފަރުވާ ކުރުމަށްޓަކައި މައިގަނޑު ހަތަރު ސާޖަރީ އެއް ކުރިއަށް ގެންގޮސްފައިވެ އެވެ.\nޑރ. ނިޔާފް ވިދާޅުވީ ޑޮކްޓަރުން ބޮޑަށް ފަރިތަވެފައި ހުންނަނީ ލޭ ހޮޅިތަކުގައި ހުންނަ ގަނޑު ލޭކޮޅުތައް ނަގަން ކަމަށާއި އޮމާންކޮށް ހުންނަ ދަގަނޑުކޮޅު ފަދަ އެއްޗެހި އެފަދަ ގޮތަކަށް ހަށިގަނޑުގެ އެތެރެއަށް ވަދެފައި ހުރުމުން އެ ދަގަނޑު ކޮޅުތައް ނެގުން ވީ އުނދަގޫ ކަމަކަށް ކަމަށެވެ.\nޑޮކްޓަރުންގެ ޓީމުން ބުނި ގޮތުގައި މިއަދު ހެނދުނު ނަޝީދު ވަނީ ވެންޓިލޭޓަރުން ނަގާފަ އެވެ. އަދި މިހާރު ނޭވާލުމުގައި އެއްވެސް ދަތިކަމެއް ފާހަގަ ނުވާކަމަށް ވެސް އެ ޓީމުން ބުންޏެވެ. ޑޮކްޓަރުން ބުނި ގޮތުގައި ރައީސް ނަޝީދުގެ ލޭގެ ޕްރެޝަރު ހަމަޔަކަށް އަޅުވަން ދިން ބޭސް ވެސް މިހާރު ވަނީ ހުއްޓާލާފަ އެވެ. ނަމަވެސް ޑޮކްޓަރުން ބުނީ ބޮޑު އޮޕަރޭޝަނެއް ކޮށްފައި ވާތީ އިންފެކްޝަނެއް އުފެދުމަށް ވަރަށް ގާތް ކަމަށާއި އެކަން ވަރަށް ގާތުން ބަލަމުންދާ ކަމަށެވެ.


ދިވެހިރާއްޖޭގެ މަލްޓި ހަޒާރޑް ރިސްކް އެޓްލާސް އިފްތިތާހުކޮށްފި – Dhuvas Online\nދިވެހިރާއްޖޭގެ މަލްޓި ހަޒާރޑް ރިސްކް އެޓްލާސް އިފްތިތާހުކޮށްފި\nމިނިސްޓްރީ އޮފް އެންވަޔަރަންމަންޓް އިން މިއަދު ދިވެހިރާއްޖޭގެ ‘މަލްޓި ހަޒާރޑް އެޓްލާސް’ އިފްތިތާހުކޮށްފިއެވެ.\nމި އެޓްލަސް އިފްތިތާހް ކުރުމުގެ ގޮތުން ބޭއްވުނު ވާރޗުއަލް ބައްދަލުވުމުގައި ވާހަކަފުޅު ދައްކަވަމުން މިނިސްޓަރ އޮފް އެންވަޔަރަންމަންޓް ޑ.ރ ހުސެން ރަޝީދު ހަސަން ވިދާޅުވީ މިއެޓްލަސް ގެ ސަބަބުން، ތަރައްޤީގެ އެއި މަޝްރޫއުތަކާއި ބެހޭ ނިންމުންތައް ނިންމުމުގައި، ދިރާސާތަކުގެ މައްޗައް ނުވަތަ އެވިޑެންސްބޭސްޑް ޑެސިޝަން ނެގުމުގައި އެހީތެރިވެދޭނެ ކަމަށެވެ.\nމީގެ ސަބަބުން މޫސުމަށް އަންނަ ބަދަލުތަކުގެ ސަބަބުންނާއި، ގުދުރަތީ އެކިއެކި ކާރިސާތަކުގެ ސަބަބުން ލިބޭ ގެއްލުންތައް ކުޑަކުރުމަށް ކުރެވޭ މަސައްކަތުގައި، މާލީ އެހީދޭ ފަރާތްތަކުން ފޯރުކޮށްދޭ އެހީ އެންމެ އެދެވޭ ގޮތުގައި ބޭނުން ކުރެވިގެންދާނެ ކަމުގެ ޔަޤީންކަން އެފަރާތްތަކަށް އިތުރުކޮށްދެވޭނެ ކަމަށްވެސް ވިދާޅުވިއެވެ.\nމި އެޓްލަސްއަކީ އޭޝިއަން ޑިވަލޮޕްމަންޓް ބޭންކް (އޭ.ޑީ.ބީ) ގެ ފަންނީ އެހީ އާއިއެކު، ‘ކްލައިމެޓް ރިސްކް ސްކްރީނިންގ ފޯރ މެއިންސްޓްރީމިންގ ކްލައިމެޓް ޗޭންޖް އެޑެޕްޓޭޝަން އިންޓު ޑިވެލޮޕްމަންޓް އެކްޓިވިޓީސް އެންޑް ޕޮލިސީސް’ ޕްރޮޖެކްޓްގެ ދަށުން ދިރާސާކުރެވި ތައްޔާރުކުރެވިފައިވާ އެޓްލަސް އެކެވެ.\nމި އެޓަލަސްގައި މައިގަނޑު ގޮތެއްގައި ހިމެނޭނީ، ތަރައްޤީގެ އެކިއެކި މަޝްރޫއުތައް ބައްޓަންކުރުމުގައި، މޫސުމަށް އަންނަ ބަދަލުތަކުގެ ސަބަބުންނާއި އަދި ގުދުރަތީ އެކިއެކި ކާރިސާތަކުގެ ސަބަބުން ލިބިދާނެ ގެއްލުންތައް ކުޑަކުރުމުގެ ގޮތުން، މަޝްރޫއުތައް ފަރުމާކުރުމުގައި އެހީތެރިވެދޭނެ މައުލޫމާތުތަކެވެ.\nމިއެޓްލަސް ތައްޔާރު ކުރެވިފައިވަނީ ޖިއޮގްރަފިކް އިންފޮމޭޝަން ސިސްޓަމް (ޖީ.އައި.އެސް) ޕްލެޓްފޯމެއްގެ މައްޗަށެވެ. އަދި މި މައުލޫމާތު އާއްމުކޮށް ލިބޭނެގޮތަށް އޮންލައިން ކުރުމަށްދަނީ މަސައްކަތް ކުރެވެމުންނެވެ. އަދި އެޓަލަސްގެ މައުލޫމާތު މިނިސްޓްރީގެ ވެބްސައިޓް މެދުވެރިކޮށް މިހާރުވެސް ލިބެން ހުންނާނެއެވެ.


COVID-19 jassa virus kanfathugai vess harulaa! | ThePress\nކޮވިޑް-19 ޖައްސާ ވައިރަސް ކަންފަތުގައިވެސް ހަރުލާ!\n02 August 2020, 13:56\nމީހަކު ކަންފަތުގައި އަތް ޖައްސާލައިގެން/ފޮޓޯ: ޑރނޭންސީބޭކާ\nހަލުވިކަމާއެކު ފެތުރެމުންދާ ކޮރޯނާވައިރަސް ޑިޒީޒް (ކޮވިޑް-19) ޖައްސާ ސިވިއާ އެކިއުޓް ރެސްޕިރޭޓަރީ ސިންޑްރޯމް ކޮރޯނާވައިރަސް2(ސާސްކޯވް-2)، ކަންފަތު ތެރޭގައި ނުވަތަ ކަންފަތުގެ ބުޑުގައިވެސް ފިލާ އޮވެދާނެ ކަމަށް ޖޯންސް ހޮޕްކިންސް ޔުނިވާސިޓީގެ ދިރާސާ ޓީމުން ބުނެފިއެވެ.\nޖޯންސް ހޮޕްކިންސް ޔުނިވާސިޓީގެ އޮޓޯލަރިންގޮލޮޖިސްޓުންނާ ޕެތޯލިޖިސްޓުންގެ ޓީމަކުން ކުރިއަށް ގެންދިޔަ ދިރާސާގެ ހޯދުންތަކަށް ބަލާއިރު، ކަންފަތު އެތެރޭން މެދަށްވާ ސަރަހައްދުގަޔާ، ބޮލުން ކަންފަތުގެ ފުރަގަހަށް ވާ ގޮތަށް އޮންނަ މެސްޓޮއިޑްއޭ ކިއާ ސަރަހައްދުގައި ސާސްކޯވް-2 ފަސޭހަ ކަމާއެކު ފިލާ އޮންނަކަން ވަނީ ހާމަވެފައެވެ.\nޑޮކްޓަރުން ވަނީ ކޮވިޑް-19 ޖެހިގެން ފުރާނަ ގެއްލިދިޔަ3ޕޭޝަންޓެއްގެ ހަށިގަނޑުގައި އޮޓޮޕްސީ ހަދާފައެވެ. މި3ޕޭޝަންޓުންނަކީ މަރުވުމުގެ ކުރިން، ހަށިގަނޑުގެ ބޭރުފުށުން ބަލީގެ އަލާމާތްތައް ފެނުނު ޕޭޝަންޓުންނެވެ.\nއީއެންޓީ ޑޮކްޓަރެއް ޕޭޝަންޓެއް ބަލާ މަންޒަރު ރަމްޒުކޮށްދިނުމަށް ބޭނުންކޮށްފައިވާ ތަސްވީރެއް/ފޮޓޯ: ޓެސް\nދިރާސާ ޓީމުން ބުނާ ގޮތުގައި ކަންފަތުގެ މެދު ތެރެއާ ކަންފަތުގެ ފުރަގަހަށް ވާ ގޮތަށް އޮންނަ ސަރަހައްދުގައި ސާސްކޯވް-2 ޖަމާވެފައި ހުރުމުގައި ބައިވަރު ސަބަބުތަކެއް ހުރެދާނެއެވެ. އަދި ދިރޭ މަހުލޫގުތަކުގެ މެދުގައިވެސް މިކަން ތަފާތު ވެދާނެ ކަމަށްވެސް ބުނެފައިވެއެވެ. މީގެ އިތުރުން، ކޮވިޑް-19 ޖެހިގެން މަރުވުމާ، ކޮވިޑް-19އާ އެކު މަރުވުމުގައި ތަފާތުތަކެއް ހުރެދާނެ ކަމަށްވެސް ދިރާސާގައި ވަނީ ބަޔާންކޮށްފައެވެ.\nމި ދިރާސާގެ ހޯދުންތަކާއެކު، އޮޓޯލަރިންގޮލޮޖިސްޓުންވެސް މިވަނީ އެލާޓަށް އައިސްފައެވެ. އޮޓޯލަރިންގޮލޮޖިސްޓުނަކީ ބޮލާ، ކަންފަތާ، ނޭފަތާ ކަރު (އީއެންޓީ) ބަލިތަކަށް ހާއްސަ ޑޮކްޓަރުންނެވެ. ޖޯންސް ހޮޕްކިންސްގެ ދިރާސާ ޓީމުންވަނީ އީއެންޓީ ޑޮކްޓަރުންވެސް ޕޭޝަންޓުންނަށް ހިދުމަތް ދޭއިރު ހަށި ރައްކަލަށް ބޭނުންކުރާ އާލާތްތައް އޭގެ އެންމެ ރައްކާތެރި މިންގަނޑަށް ބޭނުން ކުރުމަށް އިރުޝާދު ދީފައެވެ.\nހޮސްޕިޓަލުތަކަށް ހިދުމަތް ހޯދަން ގޮސް ތިބޭ ތިބުމުގައިވެސް ޖިސްމާނީ ގައިދުރުކަން ދެމެހެއްޓުމާ، ވެއިޓިންގް ރޫމްތައް ތޮއްނުޖެހޭނެ އިންތިޒާމަކުން ކަންކަން ހަމަޖެއްސުމަށްވެސް ދިރާސާ ޓީމުންވަނީ ގޮވާލާފައެވެ.


Avid College In Ahna Aharuge January Gai Fashaa Course Thakugai Baiverivumah Hulhuvaalaifi - Vaguthu\n9 މަސް ކުރިން ( އޮކްޓޯބަރ 13, 2020 )\nމިއަންނައަހަރުގެ ޖެނުއަރީ މަހުގެ ފުރަތަމަ ހަފްތާގައި އެވިޑް ކޮލެޖުން ފެށުމަށް ހަމަޖައްސާފައިވާ ކޯސްތަކުގައި ބައިވެރިވުމުގެ ފުރުޞަތު މިއަދު ހުޅުވާލައްވައިފިއެވެ. ކޯސްތަކުގައި ބައިވެރިވުމުގެ ފުރުސަތު ހުޅުވާލީ ފޭސްބުކް ލައިވް މެދުވެރިކޮށް މިއަދު މެންދުރުފަހު ބޭއްވި ވާރޗުއަލް އޯޕަންޑޭގެ ޙަރަކާތް ފަށްޓަވައި ދެއްވާ ޗެއަރަމަން އަބްދުﷲ މުސްތާޤް ރަޝާދު އެވެ.\nއެވިޑް ކޮލެޖުން މަޢުލޫމާތު ދެއްވިގޮތުގައި ތަފާތު ގިނަ ދާއިރާތަކަކުން ހަތްދިހައަށް ވުރެ ގިނަ ކޯސް ޖެނުއަރީ މަހު އެވިޑް ކޮލެޖުގައި ކުރިއަށް ގެންދިއުމަށް ހަމަޖައްސާފައިވެއެވެ. ކޯސްތައް ހިންގާ ދާއިރާތަކުގެ ތެރޭގައި ބިޒްނަސް އެޑްމިނިސްޓްރޭޝަން، ޕްރޮޖެކްޓް މެނޭޖްމެންޓް، ހިއުމަން ރިސޯރސް މެނޭޖްމެންޓް، އެކައުންޓިންގ އެންޑް ފައިނޭންސް، އިންފޮރމޭޝަން ޓެކްނޮލޮޖީ، އޮފީސް މެނޭޖްމެންޓް، އެޑިޔުކޭޝަނަލް ލީޑަރޝިޕް، ޓީޗިންގ ސެކަންޑްރީ، ޓީޗިންގ ޕްރައިމަރީ، އާރލީޗައިލްޑްހުޑް އެޑިޔުކޭޝަން، ޝަރީއާ އެންޑް ލޯ، ޤުރުއާން ޓީޗިންގ، ސައިކޮލޮޖީއާއި ކައުންސެލިންގ އަދި އިންކްލޫސިވް އެންޑް ސްޕެޝަލް އެޑިޔުކޭޝަން ހިމެނެއެވެ.\nމީގެ ގިނަ ދާއިރާތަކުން ސެޓްފިކެޓް ލެވެލް، ޑިޕްލޮމާ ލެވެލް، އެސޯސިއޭޓް ޑިގްރީ ލެވެލް، ބެޗްލަރސް ޑިގްރީ ލެވެލް އަދި މާސްޓަރސް ލެވެލްގެ ކޯސްތައް އެވިޑް ކޮލެޖްގައި ހިންގަމުންގެންދެއެވެ.\nއެހެން އަހަރުތަކެކޭ އެއްފަދައިން މިއަންނަ އަހަރުގެ ޖެނުއަރީމަހުގެ ސެމިސްޓަރއަށްވެސް އެވިޑް ކޮލެޖުން ސްކޮލަރޝިޕްގެ ފުރުޞަތުތައް ވަނީ ހުޅުވާލައްވާފައެވެ. އެވިޑްކޮލެޖްގެ ޗެއަރަމަންގެ ލޮބިވެތި ބައްޕާފުޅުގެ ނަންފުޅަށް ޚާއްޞަކުރައްވައިގެން "ނައިބްރަޝާދު ސްކޮލަރޝިޕް" ފުރުޞަތުގެ ގޮތުގައި މިފަހަރުވެސް 30 ފުރުޞަތު ހުޅުވާލެއްވި ކަމަށް އެވިޑް ކޮލެޖުން މަޢުލޫމާތު ދެއްވިއެވެ.\nއެއީ އެވިޑް ކޮލެޖް ތިނަދޫ ކެމްޕަހަށް ޚާއްޞަކުރައްވައިގެން މާސްޓަރސް ފެންވަރުގެ2ފުރުޞަތު، ޑިޕްލޮމާ ފެންވަރުގެ3ފުރުޞަތު އަދި ފައުންޑޭޝަން ލެވެލްގެ ކޯސްތަކަށް 15 ފުރުޞަތާއި އަދި މާލޭގައި ހުންނަ އެވިޑް ކޮލެޖްގެ ޑައިމަންޑް ކެމްޕަހަށް ޚާއްޞަކޮށްގެން މާސްޓަރސް ލެވެލްގެ2ފުރުޞަތު، ޑިޕްލޮމާ ލެވެލްގެ3ފުރުޞަތު އަދި ފައުންޑޭޝަން ލެވެލްގެ ކޯސްތަކަށް5ފުރުޞަތެވެ.\nކޯސްތަކާބެހޭ މަޢުލޫމާތާއި ސްކޮލަރޝިޕްތަކާއިބެހޭ މަޢުލޫމާތު ސާފުކުރެއްވުމަށް އެވިޑް ކޮލެޖް ތިނަދޫ ކެމްޕަހުން ގުޅުއްވާނީ 6846768 ނަންބަރަށެވެ. މާލޭގައި ހިންގާ ޑައިމަންޑް ކެމްޕަހުން 3006768 ނަންބަރަށެވެ.\nއެވިޑް ކޮލެޖަކީ ދިވެހިރާއްޖޭގައި ހިންގާ އެންމެ ބޮޑު އަމިއްލަ އެއްކޮލެޖެވެ. އެކޮލެޖުގައި އަބަދުވެސް ކޯސްތައް ހިންގަނީ އާންމު ރައްޔިތުންނަށް އަތްފޯރާފަދަ އަގެއްގައި ދަރިވަރުންނަށް ފަސޭހައިން ފައިސާ ދެއްކޭގޮތަށް ބައްޓަންކޮށްގެން ކަމަށް އެވިޑް ކޮލެޖުން ވިދާޅުވެއެވެ. މިހާރުވެސް އެވިޑް ކޮލެޖްގައި އެކިއެކި ކޯސްތަކުގައި ދެހާހަށްވުރެ ގިނަ ދަރިވަރުން މަތީ ތަޢުލީމު ހާޞިލްކުރަމުންގެންދެއެވެ.\nއޮކްޓޯބަރ 14, 2020 09:02\nމުސްތާޤު ތިކުރައްވާ ބުރަ މަސައްކަތުގައި ކީރިތިﷲ ބަރަކާތް ލައްވައި، މުސްތާޤު އަށް ދުޅަހެޔޮ ދުވަސްތައް މިންވަރު ކުރައްވާށި!\nއޮކްޓޯބަރ 14, 2020 10:54


Jarumanugai huri robateh control kurumuge furusaathu dhivehi dharivarunnah - Hali News\nރާއްޖޭގައި ތިބެގެން ޖަރުމަނުގައިވާ ރޮބޮޓެއް ކޮންޓްރޯލް ކުރުމުގެ ފުރުސަތު\n31 March 2021, 16:06\nއީކޯ އޯގަނައިޒޭޝަން އާއި އުރީދޫ މޯލްޑިވްސް އިން ގުޅިގެން މިއުނިކްގެ ޓެކްނިކަލް ޔުނިވަރސިޓީ އިން އުފަންވެފައިވާ ސްޓާޓަޕެއް ކަމުގައިވާ ރޮބޯއީ އާއެކު ޕާރޓްނަރޝިޕެއް ގާއިމްކޮށް، ރޮބޯޓިކް ޓެލެޕްރެސެންސް އިވެންޓެއް މިއަދު ބާއްވައިފިއެވެ. މި އިވެންޓް ގައި އުރީދޫ 5ޖީ އެއަރފައިބަރ މެދުވެރިކޮށް ދަރިވަރުންތަކަކަށް ޖަރުމަަނުގައިވާ ރޮބޮޓެއް ކޮންޓްރޯލް ކުރުމުގެ ތަޖުރިބާ ކުރެވޭ ފުރުސަތެއްވަނީ ފަހިކޮށްދީފައެވެ.\nވީއާރް ކެފޭގައި މިއަދު ބޭއްވުނު މި އިވެންޓްގައި ގިޔާސުއްދީން އިންޓަނޭޝަނަލް އަދި ބިލަބޮންގް ހައިސްކޫލްގެ ރޮބޯޓިކްސް ދަރިވަރުންތަކެއްވަނީ އުރީދޫ 5ޖީ އެއަރފައިބަރ ގެ އެހީގައި ރޮބޯއީ މެދުވެރިކޮށް ޓެލެޕޯރޓް ވުމުގެ ތަޖުރިބާކޮށްފައެވެ. ރޮބޯއީއަކީ އިންސާނީ ސިފަތަކަށް ބިނާކޮށް ތައްޔާރުކުރެވިފައިވާ ރޮބޮޓެކެވެ. ކުރިއަރާފައިވާ އާޓިފިޝަލް އިންޓެލިޖެންސްގެ އެހީގައި ރޮބޯއީ ވަނީ އިންސާނެއްގެ ގުނަވަންތައް ހަރަކާތްކުރާގޮތްވެސް ދަސްކޮށްފައެވެ.\nރޮބޯއީ 3.0 ގެ ޓެލެޕޯރޓްވުމުގެ ޚިދުމަތް މެދުވެރިކޮށް، ވަގުތުން އެހެން ތަނަކު ހުރުމުގެ ތަޖުރިބާ އާއި ފައިދާތަކުގެ އިތުރުން އެއް މުޖުތަމައު އާއި އަނެއްމުޖުތަމައުއާއި އޮންނަ ގުޅުން ވަރުގަދަކޮށްދެއެވެ. އަދި ކުރިއަށް އޮތްތަނުގައި މި ޚިދުމަތަށް އަންނަ ކުރިއެރުމާއެކު ދެމެހެއްޓެނިވި ގުޅިފައިވާ މުޖުތަމައުތަކެއް ބިނާކުރުމުގެ އުންމީދުވެސް އާލާވެގެންދެއެވެ. މި އިވެންޓްގައި ބައިވެރިވުމުގެ ފުރުސަތު ލިބުނު ދަރިވަރުންނަށް ވަނ5ޖީ ގެ ވަރުގަދަ ނެޓްވަރކާއެކު ރޮބޯޓިކްސް، އާރޓިފިޝަލް އިންޓެލިޖެންސް އަދި އިންޓަނެޓް އޮފް ތިންގްސް ގެ ހައިބަތާއި މި ޚިދުމަތްތަކުގެ ސަބަބުން ހުޅުވިގެންދާނެ ފުރުސަތުތަކަށްވެސް ލޯ ހުޅުވާލަދީފައެވެ.\n"ރޮބޯޓިކްސް އިންޑަސްޓްރީގެ ސަބަބުން ސިއްހީ އިދާރާ، ލޮޖިސްޓިކްސް، އެޑިއުކޭޝަން، އެގްރިކަލްޗަރ އަދި މިނޫންވެސް އެތަކެއް ދައިރާތަކަކަށް އިންގިލާބީ ބަދަލުތަކެއް ކުރިއަށް އޮތްތަނުގައި ފެނިގެންދާނެއެވެ. ފުރިހަމަ ޑިޖިޓަލް ދިވެހިރާއްޖެއެއް ގާއިމް ކުރުމަށް އުރީދޫއިން ހުއްޓުމެއްނެތި މި މަސައްކަތް ކުރަނީ ކުރިއަރަމުން އަންނަ މިފަދަ އީޖާދީ ހިދުމަތްތައް ރާއްޖޭގެ މުޖުތަމައުތަކައް ފޯރުކޮށްދީ އައު ފުރުސަތުތަކާއި މި ހިދުމަތްތަކުގެ ފުރިހަމަ ފައިދާއާއި ގުޅުވާލަދިނުމަށެވެ. އެހެންކަމުން ރޮބޯއީ، އީކޯ އޯގަނައިޒޭޝަން އަދި ވީއާރް ކެފޭއާއެކު މިއަދު ރާއްޖޭގައި މި ބޭއްވުނު ތާރީހީ ހަފްލާގައި އުރީދޫ މޯލްޑިވްސްގެ 5ޖީ ގެ ވަރުގަދަ ނެޓްވޯރކްގެ ބާރު ސްޕީޑްތަކާއި އެކު ފަހިވެގެންދާނެ ފުރުސަތުތައް ދައްކާލުމުގެ ފުރުސަތު ލިބުމަކީ އަޅުގަނޑުމެންނަށް ލިބުނު ވަރަށް ބޮޑު އުފަލެއް. ކުރިއަށް އޮތްތަނުގައިވެސް ކުރިމަގުގައި ޑިޖިޓަލް ޚިދުމަތްތައް ކުރިއަރުވައި އީޖާދީ ޚިދުމަތްތަކެއް ފޯރުކޮށްދޭނެ ޖީލެއް ބިނާކުރުމުގެ އުއްމީދުގައި އަޅުގަނޑުމެންގެ ޕާރޓްނަރުންނާއެކު މިފަދަ ހަފްލާތައް ބޭއްވުމުގެ މަސައްކަތްކުރިއަށްދާނެ." މެނޭޖިންގް ޑިރެކްޓަރ އަދި ޗީފް އެގްޒެކެޓިވް އޮފިސަރ، ނަޖީބް ޙާން ވިދާޅުވިއެވެ.\n"އަޅުގަނޑުމެންގެ ތަސައްވަރާ އެއްފަދައިން، ކުރިއަރަމުން އަންނަ އީޖާދީ ޚިދުމަތްތަކާ ދިވެހިން ގުޅުވާލަދީ ދެމެހެއްޓެނިވި ކުރިމަގަކަށް އަބަދުވެސް މަސައްކަތް ކުރާ ކުންފުންޏެއްކަމަށްވާ އުރީދޫ މޯލްޑިވްސްއާއެކު މި މަސައްކަތުގައި ހިއްސާވުމަކީ އަޅުގަނޑުމެން އުފާކުރާކަމެއް. ކުރިއަށް އޮތްތަނުގައި އަޅުގަނޑުމެންގެ މި މަސައްކަތުގެ އީޖާދީ އައު ކަންކަން ކައިރި މުސްތަގުބަލެއްގައި ފެނިގެންދާނެ." އީކޯ އޯގަނައިޒޭޝަންގެ ފައުޑަރ އަދި ޕްރެޒިޑަންޓް، ހިލާލް އަގީލް ވިދާޅުވިއެވެ.\nއީކޯ އޯގަނައިޒޭޝަން އަކީ އީޖާދީ ޓެކްނޮލޮޖީގެ އެހީގައި ދެމެހެއްޓެނިވި ކުރިމަގެއް ގާއިމްކުރުމަށް މަސައްކަތްކުރަމުން އަންނަ ރާއްޖޭގެ ނޮން ޕްރޮފިޓް އޯރގަނައިޒޭޝަންއެކެވެ.\n"އީކޯ އޯގަނައިޒޭނަންއާއި އުރީދޫ މޯލްޑިވްސް އާއެކު މި ހަފަމްލާ ކާމިޔާބުކަމާއެކު ބޭއްވުމުގެ ފުރުސަތު ލިބުމަކީ އަޅުގަނޑުމެންނަށް ލިބުނު ވަރަށް ބޮޑު އުފަލެއް. އަޅުގަނޑުމެން މި މަސައްކަތްކުރަނީ މި ޕާރޓްނަރޝިޕްގެ ދަށުން ރޮބޯއީ ޖޫނިއަރ ރާއްޖެގެނެސް މި ޚިދުމަތް ތަޖުރިބާކޮށްލުމުގެ ފުރުސަތު ހުޅުވާލަދިނުމަށް. މި ޚިދުމަތާއެކު މޫސުމަށް އަންނަ ބަދަލުތަކާއެކު ދުނިޔޭގެ ނާޒުކު ތިމާވެށިތަކަށް ކުރަމުން އަންނަ ނޭދެވޭ އަސަރުތަކުގެ މައުލޫމާތު ފޯރުކޮށްދީ ހޭލުންތެރިކަން އިތުރު ކުރުމުގެ މަސައްކަތްވެސް ކުރިއަށްދާނެ." ޖެނެރަލް މެނޭޖަރ އަދި ލީގަލް ގާޑިއަން އޮފް ރޮބޯއީ، ރަފައެލް ހޮސްޓެޓްލަރ ވިދާޅުވިއެވެ.\nޓެލެޕްރެސެންސް ރޮބޯޓިކްސް ޚިދުމަތް މެދުވެރިކޮށް މިހާރުވެސް އިޖާދީ އުފެއްދުންތަކާއެކު އިންގިލާބީ ބަދަލުތަކެއް ގެނައުމުގެ ދަތުރު ވަނީ ފަށާފައެވެ. އުރީދޫ މޯލްޑިވްސްއިން ރާއްޖޭގެ އެކި ކަންކޮޅުތަކުގައި ތިބި ކަސްޓަމަރުންނަށް މިފަދަ ކުރިއަރަމުން އަންނަ އިޖާދީ ހިދުމަތްތަކާއި ޑިޖިޓަލް ދުނިޔެއާއި ގުޅުވާލަދީ އަދި މިޚިދުމަތްތަކުގެ ސަބަބުން އިތުރު ފުރުސަތުތައް ފަހި ކޮށްދިނުމުގައި ދެމިތިބޭނެކަމުގެ ޔަގީންކަންވެސް އަރުވައެވެ.\n- ޚަބަރާއި ފޮޓޯ އުރީދޫ


މިދިޔަ އަހަރަކީ ކުޅިވަރުގެ ހަޔާތުގައި ރާއްޖެ އަށް އެންމެ ކާމިޔާބު އަހަރު: މަހްލޫފް – Dhen.mv\nމިދިޔަ އަހަރަކީ ކުޅިވަރުގެ ހަޔާތުގައި ރާއްޖެ އަށް އެންމެ ކާމިޔާބު އަހަރު: މަހްލޫފް\nމިދިޔަ އަހަރަކީ ރާއްޖޭގެ ކުޅިވަރުގެ ހަޔާތުގައި ވެސް އެންމެ ކާމިޔާބު އަހަރު ކަމަށް ޔޫތު މިނިސްޓަރު އަހުމަދު މަހުލޫފު ވިދާޅުވެއްޖެ އެވެ.\nވޭތުވެދިޔަ އަހަރު ޔޫތު މިނިސްޓްރީން ކުރި މަސައްކަތްތައް ފާހަގަ ކުރުމަށް މިރޭ ދަރުބާރުގޭގައި ބޭއްވި "ރަން އަހަރު" ޖަލްސާގައި މިނިސްޓަރު ވިދާޅުވީ ޒުވާނުން ބާރުވެރި ކުރުވުމަށް ވެސް އެހެން އަހަރުތަކާ އަޅާބަލާއިރު މިދިޔަ އަހަރަކީ ކާމިޔާބު އަހަރެއް ކަމަށެވެ.\nއެ ދެ ދާއިރާ އިން އަދިވެސް އިތުރަށް ރަނގަޅު ކޮށްލެވޭނެ ކަންތައްތަކެއް ހުރި ކަމަށް ގަބޫލު ކުރައްވާ ކަމަށާއި އެހެންކަމުން މިއަހަރު އެ މަސައްކަތްކޮށް އިތުރު ހަރުފަތަކަށް ދެވޭނެ ކަމަށް މަހުލޫފު ވިދާޅުވި އެވެ.\nޔޫތު މިނިސްޓްރީއަށް އެންމެ ބޮޑަށް އަމާޒުވާ ފާޑު ކިޔުމަކީ އެ މިނިސްޓްރީން ހަމައެކަނި ކުރަނީ ފުޓުބޯޅަ ދަނޑު އެޅުމާއި، ފުޓުސަލް ދަނޑު އެޅުން އަދި ކުޅިވަރު ފެސިލިޓީސް ގާއިމް ކުރުން ކަމަށް ބުނެ ކަމަށް މަހުލޫފް ވިދާޅުވި އެވެ. ނަމަވެސް މުޅި މުޖުތަމައުއަށް ބޭނުން ކުރެވޭ މުހިންމު މަސައްކަތްތަކެއް ވެސް ކުރަމުން އަންނަ ކަމަށް މަހުލޫފް ވިދާޅުވި އެވެ.\nއަދި ރާއްޖޭގެ ފުރަތަމަ އިންޑޯ ބާސްކެޓް ކޯޓް އެޅުމުގެ މަސައްކަތް މި އަހަރު ތެރޭ ފަށާނެ ކަމަށް މަހުލޫފް ވިދާޅުވި އެވެ. އަދި ފީފާ އިން ގަބޫލު ކުރާ ފެންވަރުގެ 50 ފުޓްބޯޅަ ދަނޑު މި އަހަރުގެ ނިޔަލަށް ރާއްޖޭގެ އެކި ރަށްތަކުގައި އަޅާނެ ކަމަށް ވިދާޅުވި އެވެ. އިތުރު 18 ޒުވާނުންގެ މަރުކަޒު ރާއްޖޭގެ އެކި ކަންކޮޅުތަކުގައި އަޅާނެ ކަމަށް ވެސް ވިދާޅުވި އެވެ.\nއަދަދުތައް މަދެއް ނުވޭ! ތިނަދޫން މިއަދު ރެކޯޑް އަދަދަކަށް މީހުން ފައްސިވެއްޖެ\nޔާމީން ސަރުކާރުގައި ކޫއްޑޫ އެއާޕޯޓު ބޭރުގެ ކުންފުންޏަކަށް ދިނުމަކީ ރަނގަޅު ނިންމުމެއް: މިނިސްޓަރ ފައްޔާޒް


އެކުވެރިކަމުގެ މެޗްތަކެއް ކުޅުމަށް ލަންކާގެ ޤައުމީ ވޮލީ ޓީމް ރާއްޖެއަށް\nއެކުވެރިކަމުގެ މެޗްތަކެއް ކުޅުމަށް އަވަށްޓެރި ސްރީލަންގެ ޤައުމީ ވޮލީ ޓީމް ރާއްޖެ އައިސްފިއެވެ.\nރާއްޖޭގެ ޤައުމީ ވޮލީ ޓީމާއި ސްރީލަންކާގެ ގައުމީ ވޮލީ ޓީމްގެ މެދުގައި އެކުވެރިކަމުގެ ތިން މެޗް ކުޅުމަށް ވަނީ ހަމަޖެހިފައެވެ. މި ތިން މެޗު ކުޅެން ހަމަޖެހިފައިވަނީ މިމަހުގެ 9، 10 އަދި 12 ވަނަ ދުވަހުގެ ރޭގައެވެ.\n"ކިންގ ބާސްކެޓްބޯލް ކްލަބް" ގެ ސްޕޮންސަރަކަށް ޗެމްބަރ ސްކޮޔަރ\nގޯލްޑަން ފުޓްސަލް ޗެލެންޖު 2022ގެ ގުރުއަތުލުން ބާއްވައިފި\nރާއްޖެ ބަންގްލަދޭޝާއި ދެކޮޅަށް ކުޅޭ މެޗްތައް ކުޅުން އަންނަ މަހުގައި\nރާއްޖެއާއި ސްރީލަންކާގެ ޤައުމީ ވޮލީ ތީމާއެކު ކުޅޭ އެކުވެރިކަމުގެ މެޗަކީ މި މަހުގެ 21ވަނަ ދުވަހު ބަންގްލަދޭޝްގައި ފެށުމަށް ހަމަޖެހިފައިވާ ސެންޓްރަލް ޒޯން ވޮލީ މުބާރާތަށް ތައްޔާރުވުމުގެ ގޮތުން ކުޅޭ މެޗެކެވެ. މި މުބާރާތުގައި ޤައުމީ ފިރިހެން ވޮލީ ޓީމުގެ އިތުރުން އަންހެން ޓީމުވެސް ވާދަކުރާނެއެވެ.\nމިފަހަރުގެ މުބާރާތުގައި ރާއްޖެގެ އިތުރުން ވާދަކުރަނީ ނޭޕާލާއި، ސްރީ ލަންކާ އާއި، އުޒްބެކިސްތާން އަދި ބަންގްލަދޭޝެވެ. އަދި އަންހެން މުބާރާތުގައި ވާދަކުރަނީ ރާއްޖެ، ކިރްގިސްތާނާއި، ނޭޕާލާއި، އުޒްބެކިސްތާން އަދި ބަންގްލަދޭޝެވެ.\n23 ޖެނުއަރީ 2022\n19 ޖެނުއަރީ 2022\nމިފަހަރުގެ ދިވެހި ލީގު މުުޅި ރާއްޖެއަށް، ކޮލިފައިން މާޗު މަހު ފަށަނީ\nސެންޓްރަލް ޒޯން ވޮލީ މުބާރާތުގެ ކުޅުނު ފުރަތަމަ މެޗުން ރާއްޖެ ބަލިވެއްޖެ\nވިސާ ހަމަނުޖެހިގެން ނަބާ އާއި ނަބީއަށް ދުނިޔޭގެ މުބާރާތަށް ނުދެވުނު\nބަންގްލަދޭޝްގެ ކުޅުންތެރިޔާ ބަލިކޮށް އީޝަލް މޮޅު ހޯދައިފި


Roolhaali aailaathakuge hahgugai mulhi America gai aduufulanfashaifi\nވެރިރަށް ވޮޝިންގްޓަނަށް 30،000 މީހުން މިހާތަނަށް އެއްވެފައިވާއިރު، ބާކީ 50 ސްޓޭޓްގައި ވެސް ސަރުކާރުގެ ސިޔާސަތާއި ދެކޮޅަށް 700 އަށް ވުރެ ގިނަ ހަރަކާތްތައް ވަނީ ރޭވިފަ. -- ފޮޓޯ | ރޮއިޓާސް\nވޮޝިންގްޓަން (ޖޫން 30) - ގަވައިދާ ހިލާފަށް އެމެރިކާއަށް އެތެރެވާ މީހުންނާމެދު ރައީސް ޑޮނަލްޑް ޓްރަމްޕްގެ ސަރުކާރުން އަމަލު ކުރަމުންދާ ހަރުކަށި ސިޔާސަތާއި ދެކޮޅަށް އަޑުއުފުލަން ފަށައިފި އެވެ.\nވެރިރަށް ވޮޝިންގްޓަނަށް 30،000 މީހުން މިހާތަނަށް އެއްވެފައިވާއިރު، ބާކީ 50 ސްޓޭޓުގައި ވެސް ސަރުކާރުގެ ސިޔާސަތާއި ދެކޮޅަށް 700 އަށް ވުރެ ގިނަ ހަރަކާތްތައް ވަނީ ރޭވިފަ އެވެ.\nފާޑުކިޔުންތައް އިތުރުވެ ސަރުކާރަށް ޕްރެޝާ ބޮޑުވެގެން ޓްރަމްޕް ވަނީ ހާއްސަ ގަރާރަކުން އާއިލާތައް ވަކި ކުރުން ނިމުމަށް ގެނެސްފަ އެވެ.\nގަވައިދާ ހިލާފަށް އެމެރިކާއަށް އެތެރެވާ މީހުންނާއި ދެކޮޅަށް ހަރުކަށި ފިޔަވަޅުތައް އެޅުމަށް ޓްރަމްޕްގެ ސަރުކާރުން ނިންމާފައިވަނީ މިދިޔަ އޭޕްރީލް މަހު އެވެ. އެ ގޮތުން، ބޮޑެތި މީހުންނާއެކު ކުޑަކުދިން ހައްޔަރުކޮށްފައި ނުބޭތިއްބޭތީ، އެތަކެއް ކުޑަކުދިންނެއް އެ ކުދިންގެ އާއިލާތަކާއި ވަނީ ވަކިކޮށްފަ އެވެ. ކުޑަ ކުދިންގެ ހައްގުތަކާބެހޭ ޖަމިއްޔާތަކުން ބުނާގޮތުގައި، ޑިޕޯޓްކުރެވޭ އެތަކެއް މައިންބަފައިންނަށް އެމީހުންގެ ދަރިންނަށް ވީގޮތެއް ނޭނގި ގިނަ ތަކުލީފުތަކާއި ކުރިމަތިލާންޖެހެ އެވެ.\nރަސްމީ ތަފާސް ހިސާބުތައް ދައްކާ ގޮތުން، މިދިޔަ މެއި މަހާއި ހަމައަށް 2،300 ކުޑަކުދިން ވަނީ މައިންބަފައިންނާއި ވަކިކޮށްފަ އެވެ. ނަމަވެސް، ސަރުކާރުގެ ސިޔާސަތައް ދާދި ފަހުން ގެނެވުނު ބަދަލާއިއެކު، މިހާރު އާއިލާތަކާއި ވަކިކޮށްފައިވާ ކުދިންނާމެދު އަމަލު ކުރާނެ ގޮތެއް ހިމަނާފައެއް ނުވެއެވެ.\nއާއިލާތަކާއި ވަކި ކުރާ ކުޑަކުދިން ބައިތިއްބާ ސެންޓަރެއްގައި، ކުޑަކުދިން ދަނގަޑު ގޮޅި ގޮޅީގައި، މައިންބަފައިންނަށް އެދި ރޮމުންދާ މަންޒަރު ފެންނަ ވީޑިއޯ ލީކުވުމާއި ގުޅިގެން، ޓްރަމްޕްގެ "ލާއިންސާނީ" ސަރުކާރަށް ފަޑުކިޔުންތައްވަނީ އެތައް ގުނައެއް އިތުރުވެފަ އެވެ.\nއަންގާރަ ދުވަހު އެމެރިކާގެ ފެޑަރަލް ކޯޓަކުން ވަނީ މިހާރު ރޫޅާލެވިފައިވާ އާއިލާތައް އެއް މަސް ދުވަހުގެ ތެރޭގައި އަލުން ގުޅުވުމަށް ސަރުކާރުގެ މައްޗަށް އަމުރުކޮށްފަ އެވެ. ފަސް އަހަރުން ދަށުގެ ކުޑަކުދިން، އެ ކުދިންގެ އާއިލާ އާއި އަނބުރާ ހަވާލުކުރުމަށް ދެ ހަފްތާގެ މުއްދަތެއް ކޯޓުން ވަނީ ދީފަ އެވެ.\nއެމެރިކާ ރެފިއުޖީން ޑޮނަލްޑް ޓްރަމްޕް


Covid-19: Ithuru Fiyavalhu Thakeh Alhany!\nމިނިސްޓަރު ނަސީމް ޕްރެސްގައި ވާހަކަފުޅު ދައްކަވަނީ-- ފޮޓޯ: ރައީސް އޮފީސް\nކޮވިޑް-19: އިތުރު ފިޔަވަޅުތަކެއް އެޅުމަށް މަޝްވަރާ ކުރަން ނިންމައިފި!\n15 ޖެނުއަރީ 2022 - 12:24:04\nރާއްޖޭގައި އަނެއްކާވެސް ކޮވިޑް-19 ގެ ބަލިމަޑުކަން ހަލުވި ކަމާއިއެކު ފެތުރެން ފަށާފައި ވުމުން، ރައްކާތެރި ކަމުގެ އިތުރު ފިޔަވަޅުތައް އެޅުމަށް މަޝްވަރާ ކުރަން ނިންމައިފި އެވެ.\nރާއްޖެއިން ކޮވިޑް ކޭސްތައް ގިނަ ވާން ފެށުމުން ދަތުރުކުރުމުގައި 72 ގަނޑިއިރުގެ ޕީސީއާރް ނެގަޓިވް ޓެސްޓެއް އޮވެގެން ނޫނީ ދަތުރު ނުކުރެވޭ ގޮތަށާއި، 50 އަށްވުރެ ގިނަ މީހުން އެއްވެ އުޅުން މަނާކުރުމުގެ އިތުރުން ރާއްޖޭގެ ހުރިހާ ހިސާބެއްގައި މިހާރު އޮތީ މާސްކު އެޅުން މަޖްބޫރުކޮށް ފިޔަވަޅުތަކެއް ވަރުގަދަކޮށްފައެވެ.\nރާއްޖޭގެ އޮންލައިން ނޫހަކަށް ހެލްތު މިނިސްޓަރު އަހުމަދު ނަސީމް މައުލޫމާތު ދެއްވަމުން ވިދާޅުވީ، ބަލީގެ ނުރައްކާ އަނެއްކާވެސް ބޮޑުވެފައި މިވާ ދަނޑިވަޅުގައި ރައްކާތެރި ކަމުގެ ގޮތުން އިތުރު ފިޔަވަޅުތައް އެޅުމާއި ގުޅޭ ގޮތުން މާދަމާ އަނެއްކާވެސް ބައްދަލުވުމެއް ބާއްވަން ނިންމަވާފައި ވާކަމަށެވެ. އަދި މިނިސްޓްރީން އަމަލު ކުރަމުން ގެންދާނީ، ޑޮކްޓަރުންގެ ލަފާގެ މަތިން ކަމަށްވެސް މިނިސްޓަރު ވަނީ ވިދާޅުވެފައެވެ.\nމީގެ އިތުރުން މިނިސްޓަރު ވިދާޅުވީ، ބަލި ޖެހޭ މީހުންގެ އަދަދު މާލޭގައި އިތުރުވަމުން ދިޔަ ނަމަވެސް އަދި މާލޭގައި ކާފިއު ހިންގުމާއި ގުޅޭ ގޮތުން ގޮތެއް ނިންމަވާފައި ނުވާކަމަށެވެ. އެހެން ނަމަވެސް ހުރިހާ ފަރާތްތަކުންވެސް ފަރުދީ ޒިންމާ ފުރިހަމައަށް ނެގުމަށް މިނިސްޓަރު ވަނި އިލްތިމާސް ކުރައްވާފައެވެ.\n2022 ވަނަ އަހަރު ފެށުނު ފަހުން ރާއްޖޭގައި ކޮވިޑް-19 އަށް ޕޮޒިޓިވްވާ މީހުންގެ އަދަދުތައް އަންނަނީ އިންތިހާ ދަރަޖައަށް އިތުރު ވަމުންނެވެ. އެގޮތުން ބަލި މިހާ ގިނަ އަދަދަކަށް ފެތުރެމުން ދަނީ، ކޮވިޑް-19 ގެ ވޭރިއަންޓެއް ކަމަށްވާ "އޮމިކްރޮން" ގެ ސަބަބުން ކަމަށް އެޗްޕީއޭއިން މީގެ ކުރިން ބޭއްވި ނޫސްވެރިންގެ ބައްދަލުވުމެއްގައި ވަނީ ބުނެފައެވެ.\nއަދި ކުރިއަށް ހުރި ދުވަސްތަކުގައި މިއަދަދުތައް އިތުރުވެގެން ދާނެ ކަމަށް އެޗްޕީއޭއިން ވަނީ ބުނެފައެވެ. އަދި މިކަމަށް ފުރިހަމައަށް ތައްޔާރަށް ތިބި ކަމަށްވެސް އެއިދާރާއިން ވަނީ ބުނެފައެވެ.\nރާއްޖޭގެ އެންމެ ފަހުގެ ހިސާބުތަކަށް ބަލާއިރު، އިއްޔެ އެކަނިވެސް ރާއްޖެއިން މި ބައްޔަށް އިތުރު، 967 ފަރާތެއް ވަނީ ޕޮޒިޓިވް ވެފައެވެ. އޭގެ ތެރެއިން 475 މީހުންނަކީ މާލެ ސަރަހައްދުން ޕޮޒިޓިވްވި މީހުންނެވެ.\nރާއްޖެއިން މިހާތަނަށް މި ބަލި ޖެހުނު މީހުންގެ ޖުމްލަ އަދަދު، 101،418 އަށް އަރާފައި ވާއިރު، މިބަލިން މިހާތަނަށް 95،259 މީހުން ވަނީ ރަނގަޅުވެފައެވެ. މިވަގުތު ހޮސްޕިޓަލްގައި އެޑުމިޓު ކޮށްގެން 22 މީހަކަށް އަންނަނީ ފަރުވާ ދެމުންނެވެ. ރާއްޖެއިން މިހާތަނަށް މިބަލީގައި 265 މީހަކު ވަނީ މަރުވެފައެވެ.


SunOnline: Heyo gothugai DATA beynun kurna Ooredoo in ilthimaas koffi\nމުހައްމަދު އައުޒަމް 31 Mar 2020, 20:26\nމި ދުވަސްވަރު ހެޔޮ ގޮތުގައި ޑޭޓާ ބޭނުންކުރަން އުރީދޫއިން އިލްތިމާސްކޮށްފި އެވެ.\nއުރީދޫގެ ސީއީއޯ ނަޖީބް ހާން ވިދާޅުވީ ކޮވިޑް-19 ފެތުރެމުންދާ މި ދަނޑިވަޅުގައި ގޭގައި ތިބެގެން ހުރިހާކަމެއް ހަމަޖެއްސުމުގައި އުރީދޫގެ ފުރިހަމަ އެއްބާރުލުން ލިބޭނެ ކަމަށެވެ.\nނަޖީބް ވިދާޅުވީ މި ދުވަސްވަރު މުޅި ދުނިޔެއަށް ބަލައިލި ކަމުގައި ވިޔަސް އާއިލާތަކާއި ވިޔަފާރިތަކަށް ކުރިމަތިލާން ޖެހިފައި މިވަނީ މީގެ ކުރިން ތަޖުރިބާކޮށްފައިނުވާ އާ ގޮންޖެހުމަކާ ކަމަށެވެ. އެހެންކަމުން ކޮވިޑް-19ގެ އަސަރުކޮށްފައިވާ އެންމެހާ ފަރާތްތަކަށް އެޙިތެރިވުމަށް އެންމެ އެކަށީގެންވާ ހިދުމަތްތައް ދިނުމަށް އުރީދޫއިން އިސްކަންދޭނެ ކަަމަށް އޭނާ ވިދާޅުވި އެވެ.\n"މި ނާޒުކު ދަނޑިވަޅުގައި އެންމެހާ ފަރާތްތައް ގުޅުވައިދިނުމަށް ޓަކައި، އެންމެ ރަނގަޅު ފެންވަރުގެ ޚިދުމަތް ފޯރުކޮށްދިނުމަށް މަސައްކަތްކުރާނެ ކަމުގެ ޔަގީންކަން ކަސްޓަމަރުންނަށް އަރުވަން." ނަޖީބު ވިދާޅުވި އެވެ.\nމި ހާލަތުގައި ރާއްޖޭގެ އެކިކަންކޮޅުތަކުގައި، އާއިލީ ގުޅުން ދެމެހެއްޓުމަށާއި، ވިޔަފާރި ހިންގުމަށާއި، ޑޮކްޓަރުންގެ ހިދުމަތް އޮންލައިންކޮށް ހޯދުން ފަދަކަންކަމަކީ އިންޓަނެޓްގެ ވަސީލަތްތަކަށް ބަރޯސާވާ ކަންކަންކަން އޭނާ ވަނީ ފާހަގަކުރައްވައިފަ އެވެ.\n"ބްރޯޑްބޭންޑަކީ ކަނޑައެޅިފައިވާ ވަކި ވަރަކަށް ލިބިފައިވާ ރިސޯސްއެއް. ވަކިން ހާއްސަކޮށް، ބޭނުންކުރެވޭ ނިސްބަތް ކުރުމުއްދަތެއްގެ ތެރޭގައި މަތިވަމުންދާނެ މި ފަދަ ހާލަތްތަކުގައި، އެންމެ ގިނަ ފަރާތްތަކަށް ފައިދާކުރާނެގޮތަށް، އެންމެ އެދެވޭ ގޮތުގައި އިންޓަނެޓްގެ ބޭނުން ހިފުމަށް އަޅުގަނޑު އެދެން." ނަޖީބް ވިދާޅުވި އެވެ.\nއިންޓަނެޓްގެ ހިދުމަތްދޭ ކުންފުންޏެއްގެ ގޮތުން، އެ ފަދަ ހިދުމަތްތައް ފޯރުކޮށްދިނުމަށް ބޭނުންވާ ކެޕޭސިޓީ އިތުރުކުރުމަށް އުރީދޫއިން ވަރަށް ގިނަ އިންވެސްޓްމަންޓްތައް ކޮށްފައިވާ ކަމަށް ނަޖީބް ވިދާޅުވި އެވެ. އޭނާ ވިދާޅުވީ ރާއްޖޭގައި އުރީދޫއިން އެންމެ ފުރަތަމަ ދުވަހުން ފެށިގެން ވެސް މަސައްކަތްކުރަމުން ދިޔައީ ދިވެހީންގެ ދިރިއުޅުމަށް އިތުރު ފުރިހަމަކަމެއް ގެނެސްދިނުމަށް ކަމަށެވެ. އަދި ދެން ވެސް އެގޮތުގައި އުރީދޫއިން އޮންނާނެކަމުގެ ޔަގީންކަން ނަޖީބް ދެއްވި އެވެ.\nމޯބައިލް ޑޭޓާ ބޭނުންކުރެވޭ މިންވަރު މަދުކުރުމަށް އެޅިދާނެ ބައެއް ފިޔަވަޅުތައް ނަޖީބްވަނީ މިއަދު ހިއްސާވެސްކޮށްފަ އެވެ.\n· ހުޅުވާފައި ހުންނަ އެޕުތައް ލެއްޕުން (ކްލޯޒްކުރުން)\n· މުހިއްމުނޫން ބޭނުން ނުކުރާ އެޕުތައް ފޮހެލުން\n· ބެކްގްރައުންޑް ޑޭޓާ ބޭނުންނުކުރާ ގޮތަށް ފޯނުގެ ސެޓިންގް ބަދަލުކުރުން\n· ނެޓްފްލިކްސް، ޔޫޓިއުބް ފަދަ އެޕުތަކުން ސްޓްރީމް ކުރާ ފެންވަރު ދަށްކުރުން\n· ޔޫޓިއުބް، ފޭސްބުކް، އަދި އިންސްޓަގްރާމުން އަމިއްލައަށް ވީޑިއޯ ޕްލޭ ނުކުރާގޮތް ހެދުން\n· ޓީވީ ބެލުމުގެ ފުރުސަތު އޮތް ހާލަތްތަކުގައި ސްޓްރީމް ނުކޮށް ޓީވީ އިޙްތިޔާރު ކުރުން


Real kulhuntheriehge hurihaa sifathakeh Mbappe gaigai ebahuri: Benzema - One Online\nބެންޒެމާއާއި އެމްބާޕޭ --- ފޮޓޯ/ ޓްވިޓާ\nރެއާލް ކުޅުންތެރިއެއްގެ ހުރިހާ ސިފަތަކެއް އެމްބާޕޭ ގައިގައި އެބަހުރި: ބެންޒެމާ\nރެއާލް މެޑްރިޑް ކުޅުންތެރިއްގެ ގައިގައި ހުންނަންޖެހޭ ހުރިހާ ސިފަތަކެއް ކިލިއަން އެމްބާޕޭގައި ގައިގައި އެބަހުރި ކަމަށް ޔޫރޯއަށް ތައްޔާރު ވަމުންދާ ފްރާންސް ސްކޮޑުގެ ފޯވަޑް ކަރިމް ބެންޒެމާ ބުނެފިއެވެ.\nރެއާލްއަށް 2009 ވަނަ އަހަރުން ފެށިގެން ކުޅެމުން އަންނަ އެޓީމުގެ ތަރި ބެންޒެމާ ބުނެފައި ވަނީ ކޮންމެ ހާލަތެއްގައިވެސް ރެއާލްއިން އެމްބާޕޭއަށް މަރުހަބާ ކިޔާނެ ކަމަށާއި އެމްބާޕޭ ކޮންމެވެސް ދުވަހަކުން ރެއާލް ޖާޒީގައި ފެންނާނެ ކަމަށް އުންމީދު ކުރާ ކަމަށެވެ.\n"އެމްބާޕޭ ރެއާލްއަށް؟ ކޮންމެ ހާލަތެއްގައިވެސް އެމްބާޕޭއަށް ރެއާލްއިން މަރުހަބާ ކިޔާނެ. އެމްބާޕޭއަކީ ރެއާލް ކުޅުންތެރިއެއް ގައިގައި ހުންނަން ޖެހޭ ހުރިހާ ސިފަތަކެއް ހުރި މޮޅު ކުޅުންތެރިއެއް، އަހަރެން އުންމީދު ކުރަން އެމްބާޕޭ ރެއާލް ޖާޒީގައި ފެންނާނެ ކަމަށް،" ބެންޒެމާ ބުނެފައިވެއެވެ.\nއެމްބާޕޭ މިވަގުތު ޕީއެސްޖީގައި ހުރީ ދިގު މުއްދަތަކަށް އެ ކްލަބުގައި މަޑުކުރާ ގޮތަށެވެ. އެކަން ވަނީ ޕީއެސްޖީގެ ބޯޑުންނާއި ކްލަބުގެ ވެރިޔާވެސް ޔަގީން ކޮށްދީފައެވެ. ނަމަވެސް އެމްބާޕޭ ކުރިން ބުނެފައި ވަނީ އޭނާގެ ކެރިއަރުގައި ކޮންމެވެސް ހިސާބަކުން ރެއާލްއިން ފެނިދާނެ ކަމަށާއި ކްރިސްޓިއާނޯ ރޮނާލްޑޯ ރެއާލްގައި ހޯދި ކާމިޔާބީއަކީ އޭނާ ނަމޫނާއެއްގެ ގޮތުގައި ބަލާނެ ކާމިޔާބީއެއް ކަމަށެވެ.\nބަލަމުން ދިޔަ ބްލެކްމެއިލިންގެ މައްސަލައަކާ ގުޅިގެން ގިނަ ދުވަސްތަކެއް ވަންދެން ބެންޒެމާ ފްރާންސް ސްކޮޑުން އެކަހެރި ކޮށްފައި ހުއްޓެވެ. ނަމަވެސް އެ މައްސަލަ ސާފުކޮށް، މިފަހަރުގެ ޔޫރޯއަށް ކޯޗު ޑިޑިއާ ޑިޝޯމްޕްސް ވަނީ ބެންޒެމާ ސްކޮޑަށް ނަގައިފައެވެ. ޔޫރޯ ވެގެންދާނީ ބެންޒެމާ އާއި އެމްބާޕޭ އެކުގައި ފްރާންސް ގައުމީ ޓީމަށް ކުޅޭނެ ފުރަތަމަ މުބާރާތަށެވެ.\nގުޅޭ ޓެގު ރެއާލް މެޑްރިޑް ފްރާންސް ކީލިއާން އެމްބާޕޭ ކަރިމް ބެންޒެމާ ޔޫރޯ 2020\nމޮޅަކާއެކު ލިވަޕޫލް މަޑުމަޑުން ސިޓީއާ ގާތަށް، ފުލުގައި އޮތް ބާންލީ އަތުން އާސެނަލްއަށް ޕޮއިންޓެއް\nޓީ20 ކްރިކެޓް ޕްރިމިއާ ލީގުގެ ޗެމްޕިއަންކަން މާލޭ ވެޓެރަންސްއިން ހޯދައިފި\nއިޓަލީ ސްކޮޑަށް އަނެއްކާވެސް ބަލޮޓެލީ ނަގަނީ: ރިޕޯޓު


ޒަމްޒަމްވަޅަކީ، މާތްވެގެންވާ ކަޢުބާއާ 21 މީޓަރު ދުރުގައިވާ ވަޅެކެވެ. އެވަޅުވަނީ ކަޢުބާ ވަށައިގެން ، ހިޔާނުކޮށް އޮންނަ ސަރަޙައްދުގައެވެ. މީގެ އަހަރުތަކެއް ކުރިން ވަޅާ ދިމާލަށް ކަޅުކުލައިގެ ހިލައިން ކަނޑާ ނަގާފައި "بِئْرُ زَمْزَمْ" ލިޔެފައިއޮވެއެވެ. ނަމަވެސް ގިނަ ބަޔަކު އެތާމަތީގައި ނަމާދުކުރަން އުޅުމުގެސަބަބުން ޠަވާފުކުރާމީހުންގެ ޙަރަކާތަށް ބުރޫއަރާތީވެ، މިހާރު އެއީ ކޮންތަނެއްކަން އެނގޭކަށް ނުހުރެއެވެ. <?xml:namespace prefix = o ns = "urn:schemas-microsoft-com:office:office" />\nމިހާތަނަށް މި ލިޔުން ކިޔާފައިވަނީ 29 ފަހަރު


Faris Maafushee Jalah badhalu koffi | Mihaaru\nފާރިސް ކޯޓަށް ގެންދަވަނީ: އޭނާ މިހާރު ވަނީ ދޫނިދޫ ޖަލަށް ބަދަލުކޮށްފައި-- މިހާރު ފޮޓޯ\nފާރިސް މާފުށީ ޖަލަށް ބަދަލުކޮށްފި\n20 ޖުލައި 2017 - 20:21 24 comments\nރިޝްވަތުގެ ތުހުމަތުގައި ހައްޔަރުކޮށްފައިވާ ރައްޔިތުންގެ މަޖިލިހުގެ ދިއްގަރު ދާއިރާގެ މެމްބަރު އަދި ކުރީގެ ރައީސް މައުމޫން އަބްދުލް ގައްޔޫމްގެ ދަރިކަލުން އަހުމަދު ފާރިސް މައުމޫން މިއަދު މާފުށީ ޖަލަށް ބަދަލުކޮށްފި އެވެ.\nއޭނާ މާފުށީ ޖަލަށް މި ބަދަލު ކުރެއްވީ، ތަހުގީގު މަރުހަލާގައި ރިމާންޑް ޖަލެއްގައި ބަންދުކޮށްފައި ބެހެއްޓުމަކީ ޖަލުތަކާއި ޕެރޯލާ ގާނޫނާ ހިލާފުކަމެއް ކަމަށް ވިދާޅުވި ފާރިސްގެ ވަކީލު މައުމޫން ހަމީދު މިއަދު ހެނދުނު ކްރިމިނަލް ކޯޓަށް ސިޓީ ފޮނުއްވާފައި ވަނިކޮށެވެ. އެ ސިޓީގައި އޭނާ ވަނީ ތުހުމަތު ކުރެވޭ މައްސަލައިގައި ހުކުމެއް ކުރެވެން ދެން ރިމާންޑް ޖަލެއްގައި ބަންދުކޮށްފައި ބެހެއްޓުމަށް ކޯޓުން ކުރި އަމުރު މުރާޖައާ ކޮށްދިނުމަށް ވެސް އެދިފަ އެވެ.\nމައުމޫން ވިދާޅުވީ ރައްޔިތުންނަށް ހިދުމަތްކޮށްދޭން ތިބި ފަރާތްތަކުން އެ މީހުންގެ ޒިންމާ އަދާނުކުރެވޭ ކަމަށާއި އެކަން ކުށްވެރިކުރާ ކަމަށެވެ.\nފާރިސްގެ ވަކީލުން ވަނީ އޭނާގެ މައްޗަށް ދައުވާ އުފުލުމެއް ނެތި، ޝަރީއަތް ނިމެންދެން ބަންދުގައި ބަހައްޓަން އަމުރު ކޮށްފައިވާތީ ކަންބޮޑުވުން ފާޅުކޮށްފަ އެވެ. އަދި އެ މައްސަލަ އިސްތިއުނާފު ކުރާނެ ކަމަށް ވެސް ވަކީލުން ވިދާޅުވެފައި ވެ އެވެ.\nފާރިސް މިދިޔަ އަންގާރަ ދުވަހު ހައްޔަރުކުރީ ރައްޔިތުންގެ މަޖިލިހުގެ ރައީސް އަބްދުﷲ މަސީހްގެ އިތުބާރު ނެތްކަމުގެ މައްސަލަ މަޖިލިހަށް ވެއްދުމަށް ބޭނުންވާ ސޮއި ހޯދުމަށްޓަކައި ބައެއް މެމްބަރުންނަށް ނުފޫޒު ފޯރުވައި ރިޝްވަތު ދޭން އުޅުނު ކަމުގެ ތުހުމަތުގަ އެވެ. އަދި ރިޝްވަތުގެ މައްސަލައިގެ ޝަރީއަތް ނިމެންދެން އޭނާ ބަންދުގައި ބެހެއްޓުމަށް ކްރިމިނަލް ކޯޓުން އިއްޔެ ވަނީ އަމުރުކޮށްފަ އެވެ.\nއިތުރު ލިޔުންތައް ރިޝްވަތު ފާރިސް މައުމޫން ގާނޫނީ ވަކީލު މައުމޫން ހަމީދު ދޫނިދޫ ޖަލުތައް\nމައުމޫންގެ އާއިލީ ބައްދަލުވުންތައް ހުއްޓުވައިފި: ވަކީލް\n2 years ago 40\nފާރިސްގެ އަނިޔާތައް ސީރިއަސް ކަމަށް ބެލެވޭ: އާއިލާ\nފާރިސަށް ދޫނިދޫގައި އަނިޔާކުރާ މައްސަލަ އެޗްއާރުސީއެމަށް


FAM ge budjet faas kuraa congress anna mahu 25 gai\nއެފްއޭއެމްގެ ބަޖެޓް ފާސްކުރާ ކޮންގްރެސް އަންނަ މަހު 25 ގައި\nމި އަހަރަށް އެފްއޭއެމްގެ ބަޖެޓް ފާސް ކުރަން ބާއްވާ ކޮންގްރެސް އަންނަ މަހު 25 ގައި ބާއްވަން އެފްއޭއެމުން އިއުލާން ކޮށްފި އެވެ.\nއެފްއޭއެމުގެ ޖެނަރަލް ސެކެޓްރީ ހުސައިން ޖަވާޒު (ޖަވާ) ވިދާޅުވީ، އެފްއޭއެމް ބަޖެޓް ހުށަހެޅުމުގެ ކުރިން، މިދިޔަ އަހަރުގެ އޮޑިޓްގެ މަސައްކަތް ކުރިއަށްދާ ކަމަށެވެ.\n"އަޅުގަނޑުމެން މިދަނީ ބަޖެޓް ތައްޔާރު ކުރުމުގެ މަސައްކަތް ކުރަމުން، އަދި ކިހާވަރެއްގެ ބަޖެއްޓެއްތޯ މުޅިން ފައިނަލެއް ނުކުރަން، އޭގެ ކުރިން މިދިޔަ އަހަރުގެ އޮޑިޓް ނިންމާލެވޭތޯ މި މަސައްކަތް ކުރަނީ،"\nޖަވާ ވިދާޅުވީ އަންނަ މަހު 25 ގެ ކުރިޔަށް އޮޑިޓް ނިންމައ ބަޖެޓް އެކުލަވައިލުމުގެ މަސައްކަތްވެސް ކުރާ މަށެވެ.\nއާ ނައިބު ރައީސް ޝަކީބުގެ ނަމަށް ވޯޓް ނަގާނެ\nބަޖެޓް ފާސް ކުރުމުގެ އިތުރަށް، ކޮންގްރެސް ގައި، އެފްއޭއެމްގެ ސީނިއާ ނައިބު ރައީސް ކަމަށް މިމަހު އައްޔަން ކުރި ގައުމީ ޓީމުގެ ފިޒިޝަން އަހްމަދު ޝަކީބު (ޑޮކް) އަށް ކުލަބުތަކުގެ ރުހުން އޮތްތޯ ވޯޓަށް އަހަން ވެސް ވަނީ ނިންމާފަ އެވެ.\nސީނިއާ ނައިބު ރައީސް ކަމަށް ޑޮކް އައްޔަން ކޮށްފައި ވަނީ، މިދޔަ އަހަރު ނޮވެމްބަރު 20 ވަނަ ދުވަހު ބޭއްވި ކޮންގްރެސްގައި އިންތިހާބު ކުރި ނައިބު ރައީސް، ފަރަސްމާތޮޑާ ދާއިރާގެ މެންބަރު ހުސައިން މުހައްމަދު ލަތީފު އިސްތިއުފާ ދެއްވުމުން ނެވެ.\nއެފްއޭއެމްގެ ރައީސް ކަމަށް ވަޑައިގަތުމަށް ކުރެއްވި ކެމްޕޭންގައި ބައްސާމް ވިދާޅުވީ އޭނާގެ އެކްސްކޯގައި ހިމެނޭ ރައްޔިތުންގެ މަޖިލީހުގެ މެންބަރުންގެ ތެރެއިން ފަހަރަކު ބޭފުޅަކު އިސްތިއުފާ ދެއްވަމުން ގޮސް، ފުޓްބޯޅައިގެ ފަރާތްކަށް އެކްސްކޯ އިން ފުރުސަތު ދެއްވާނެ ކަމަށެވެ.\nއެފްއޭއމެްގ ދެ ނައިބު ރައީސުން ކަމުގައިވާ އަހްމަދު ޝަކީބު (ޑޮކް) އާއި އައިޝަތު ނާޒިމާ، ރޭ ބޭއްވި މޯލްޑިވްސް ފުޓްބޯލް އެވޯޑްގެ ހަފަުލާގެ ތެރެއިން ---\nޝަކީބު ވަނީ އެފްއޭއެމްގެ ނޯމަލައިޒޭޝަން ކޮމިޓީ ދުވަސްވަރު، ނޯމަލައިޒޭޝަން ކޮމިޓީގެ ވައިސް ޗެއަމަން ކަމުގެ މަގާމު ވެސް ފުރުއްވާފަ އެވެ.\nބައްސާމް ވިދާޅުވީ ބަޖެޓަށާއި ޝަކީބުގެ ނަމަށް ވެސް ހުރިހާ ކުލަބު ތަކުންވެސް ވޯޓް ދެއްވާނެ ކަމުގެ ޔަގީން ކަން އެބައޮތް ކަމަށެވެ.\n"އިންތިހާބު ދުވަސް ވަރު، ކުލަބު ތަކުގެ މެދުގައި ހިޔާލު ތަފާުވުން ހުއްޓާސް މިހާރު ހުރިހާ ކުލަބަކުން ތިބީ އަޅުގަނޑުމެންނާ އެކު މަސައްކަތް ކުރަން ތައްޔާރަށް ހުރިހާ ކުލަބުތަކެއް ތާއީދު މި މަސައްކަތަށް އެބައޮތް،" ބައްސާމް އަވަސް އަށް ވިދާޅުވި އެވެ.\nޝަކީބު ވަނީ ކުރީގެ އެފްއޭއެމްގެ ކުރީގެ ރައީސް އަހްމަދު ތޯރިގް ޓޮމްގެ ދުވަސްވަރުވެސް، ޓޮމްގެ އެކްސްކޯގައި ވެސް ހިމެނި ވަޑައިގެން ފައެވެ. އަދި ޓޮމްގެ ނިންމުންތަކާ މެދު ހިތް ހަަމނުޖެހިގެން، އެފްއޭއެމުން އިސްތިއުފާ ދެއްވި ފަސް މެންބަރުންގެ ތެރޭގައި އޭނާ ވެސް ހިމެނެ އެވެ.


Keerithi rasoola angavanee rivethi ahulaagun zeenaiytherivumah, hinithunvumaaeku anekunnaa bahdhalu kurumah: Huthuba - One Online\n20 ޖުލައި 2021، މާލެ، ޖަމާއަތުގައި އަލްހާ އީދު ނަމާދު ކުރުން: ގިނަ ބަޔަކު ވަނީ މިސްކިތްތަކަށް އީދު ނަމާދަށް ގޮސްފައި --- ވަން ފޮޓޯ: ނަޒީމް ނައުޝާދު\nކީރިތި ރަސޫލާ އަންގަވަނީ ރިވެތި އަހުލާގުން ޒީނަތްތެރިވުމަށް، ހިނިތުންވުމާއެކު އަނެކުންނާ ބައްދަލުކުރުމަށް: ހުތުބާ\nކީރިތި ރަސޫލާ އަހަރެމެންނަށް އަންގަވަނީ ރިވެތި އަހުލާގުން ޒީނަތްތެރިވުމަށް ކަމަށާއި އެކަލޭގެފާނު އަންގަވަނީ ހިނިތުންވުމާއެކު އަނެކުންނާ ބައްދަލުކުރުމަށް ކަމަށް ހުތުބާގައި ބުނެފިއެވެ.\nމިއަދުގެ ހުކުރު ހުތުބާގައި ބުނީ އޯގާތެރިކަމާއި އިހުސާންތެރިކަމާއި މައާފުކުރުމަކީ އެ ސިފަތަކުން މީސްތަކުން ޒީނަތްތެރިވުމަށް ނަސޭހަތްދޭ މީހާގެ ނަފުސުގައި އަށަގެންފައި ހުންނަން ޖެހޭނެ ސިފަތަކެއް ކަމަށެވެ.\n"ކީރިތި ރަސޫލާ އަހަރެމެންނަށް އަންގަވަނީ ރިވެތި އަހުލާގުން ޒީނަތްތެރިވުމަށެވެ. އެކަލޭގެފާނު އަންގަވަނީ ހިނިތުންވުމާއެކު އަނެކުންނާ ބައްދަލުކުރުމަށެވެ. މިއީ ވަގުތަކަށް, މުދަލަކަށް, ތަނަކަށް ބޭނުންވާ ކަމެއް ނޫނެވެ. އަނެކާގެ ކުރިމަތީގައި ހިނިތުންވެލުމުން, ރަން އަކުރުން އޭނާގެ ހިތުގައި ލިޔެވިގެންދާ މެސެޖުގެ އަސަރު ވަރަށް ފުންވާނެއެވެ. ވަރަށް ދިގު މުއްދަތަކަށް މި އަސަރު ދެމިގެންދާނެއެވެ...،" ހުތުބާގައި ބުނެފައިވެއެވެ.\nހުތުބާގައި ބުނީ ކީރިތި ރަސޫލާގެ މުޅި ހަޔާތްޕުޅަކީ މުސްލިމުންނަށް ލިބިގެންވާ ލާމަސީލު ނަމޫނާއެއް ކަމަށާއި އެކަލޭގެފާނުގެ މަތިވެރި ޝަހުސިއްޔަތުގެ ކޮންމެ ފަރާތަކަށް ބެލިކަމުގައި ވިޔަސް, އެއީ ލާމަސީލު ނަމޫނާއެއް ކަމަށެވެ.\n"ރަސޫލެއްގެ ގޮތުން ވިޔަސް, ޒައީމެއްގެ ގޮތުން ވިޔަސް, ބަފައިކަލެއްގެ ގޮތުން ވިޔަސް, ފިރިކަލެއްގެ ގޮތުން ވިޔަސް, އެދުރެއްގެ ގޮތުން ވިޔަސް, އޯގާތެރިކަމާއި މައާފުކުރެއްވުމާއި ދީލަތިފުޅުކަމަށް ބެލިޔަސް އެއީ އިންސާނިއްޔަތަށް ލިބިގެންވާ އެންމެ މަތިވެރި ނަމޫނާއެވެ...،" ހުތުބާގައި ބުނެފައިވެއެވެ.\nހުތުބާގައި އިތުރަށް ބުނީ ކީރިތި ރަސޫލާއަކީ މީސްތަކުންގެ ތެރޭގައި އުޅުއްވި ދިރިހުރި ގުރުއާނެއް ކަމަށާއި ކީރިތި ގުރުއާނުގައި ހެޔޮ ކަމަކަށް ގޮވައިލެވިއްޖެނަމަ އެކަލޭގެފާނު އެކަމެއް ކުރައްވައި, މީސްތަކުންނަށް އެކަމަށް އިރުޝާދު ދެއްވި ކަމަށެވެ. އަދި ކީރިތި ގުރުއާން އެކަމަކާ ދުރުހެލިވުމަށް ގޮވައިލި ކޮންމެ ނުބައި ކަމަކާ އެކަލޭގެފާނު ދުރުހެލިވެ ވަޑައިގެން, އެކަމަކާ ދުރުހެލިވުމަށް އުއްމަތަށް ނަސޭހަތްދެއްވި ކަމަށް ވެސް ހުތުބާގައި ބުނެފައިވެއެވެ.\nހައްޖު މަހުގެ ފުރަތަމަ ދިހަ ދުވަހުގެ މާތްކަމުގެ ތެރޭގައި މި މަތިވެރި އިސްލާމްދީން ފުރިހަމަކޮށްދެއްވުންވޭ: ހުތުބާ\nނަމާދުކޮށް ރޯފަ ހިފައި އުޅުނަސް ތަރިކަ މުދަލަށް އަރައިގަންނަ މީހަކީ ﷲގެ ދުޝްމަނެއް ފަދަ މީހެއް: ހުތުބާ\nރަސޫލާއަށް ފުރައްސާރަކުރުމުގެ ހައްގު ލިބިގެންނެއް ނުވޭ، އެކަލޭގެފާނު ދިފާއުކުރުމަކީ މުސްލިމުންގެ ވާޖިބެއް: ހުތުބާ\nރިބާއަކީ ފަނާކުރަނިވި ފާފައެއް, އެކަމަކު މިއަދު ރިބާ ފެންނަނީ ރީތި ދަޅައެއްގެ ގޮތުގައި: ހުތުބާ\nދަރީންނަށް ރަނގަޅު ތަރުބިއްޔަތެއް ދެވޭނީ އަމަލީ ހެޔޮ ނަމޫނާއިން، ލޯތްބާއި ކުލުނުގެ ވެއްޓެއްގައި: ހުތުބާ


ތުޅާދޫ - Secretariat of The South Maalhosmadulu Atoll Council\nތުޅާދޫގެެރައްޔިތުންއާންދަނީހޯދުމަށްކުރާމައިގަނޑުމަސައްކަތްތަކަކީމަސްވެރިކަމާއިި، ލިޔެލާޖެހުމާއި، ވަޑާންކުރުމެވެ. ރަށުގެބިންގަނޑަކީދަނޑުވެރިކަންކުރުމަށްއެކަށޭނަ ބިމެއްކަމަށް ބެލެވިފައިވީނަމަވެސް ރަށުގައި ދަނޑުވެރިކަން ކުރާނެ ބިމެއްނެތެވެ. މީގެ އިތުރުން ފަތުރުވެރިކަމުގެ ދާއިރާގައި މަސައްކަތް ކުރާމީހުންނާއި، ވަޑާންކުރާމީހުންނާއި،އެސްޓިމޭޓަށް މަސައްކަތްކުރާ މީހުން އެއްދުވަހުން އަނެއްދުވަހަށް އިތުރުވަމުން އަންނަކަން ފާހަގަކުރެވިފައިވެއެވެ. އަދި ޢިމާރާތްކުރުމުގެ މަސައްކަތާއި، ވިޔަފާރި ކުރުމަކީ ތުޅާދޫގެ ރައްޔިތުން ޢާއްމުކޮށް ދިރިއުޅުމަށް ކުރާ މައިގަޑު މަސައްކަތްތަކުގެ ތެރޭގައި ހިމެނޭ މަސައްކަތްތަކެވެ.\n2014 ޖުލައި 20 ގެ ނިޔަލަށް ރަށުގެ އާބާދީއަކީ 2830 މީހުންނެވެ. އެއީ 1483 ފިރިހެނުންނާއި 1347 އަންހެނުންނެވެ.\nކުލަބް / ޖަމްޢިއްޔާގެ ނަން\nތުޅާދޫ ސްޕޯޓްސް ކުލްބް\nރައީސް މުޙައްމަދު އުޘްމާން\n<span">ތުޅާދޫ ސިލްވަރ ޝައިން ކުލަބް\nޗެއަރ ޕާރސަން މުހައްމަދު ޝިޔާމް\nތުޅާދޫ ސްކޫލްގެ އިސްދަރިވަރުންގެ ޖަމްޢިއްޔާ\nތުޅާދޫ ރެސްޕޮންސިބަލް ޔޫތު ކުލަބް\nމިރަށުގައި ސަރުކާރުން ހިންގާ "ތުޅާދޫ ސްކޫލު" ގައި 315 ދަރިވަރުން ތަޢުލީމް ޙާޞިލްކުރަމުންދާއިރު، 01 ން 10 ށް ކިޔަވައިދެމުން ގެންދެއެވެ. އަދި މީގެ އިތުރުން މިރަށުގައި ޚަރަކާތްތެރިވަމުންގެންދާ ތުޅާދޫ ސްޕޯޓްސްކުލަބުގެ ބެލުމުގެ ދަށުން ހިންގަމުންގެންދާ "ތުޅާދޫ ޕްރީސްކޫލް" ގައި 61 ދަރިވަރުން އަދި މިރަށުގައި ޚަރަކާތްތެރިވަމުންގެންދާ ތުޅާދޫ ސިލްވަރ ޝައިން ކުލަބްގެ ބެލުމުގެ ދަށުން ހިންގަމުންގެންދާ "ތުއްތުކުދިންގެ ޕްރީސްކޫލް' ގައި 51 ދަރިވަރުން ތަޢުލީމް ޙާޞިލްކުރަމުންގެންދެއެވެ.\n1111ހ. ވަނައަހަރު މިރަށުގައި އައްޞުލްތާން މުޙައްމަދު ބިނާކޮށްދެއްވި ހިރިގަލު މިސްކިތެއް ހުއްޓެވެ. މިޒަމާނުގެ މިސްކިތެއް ބިނާކުރަންވެގެން އެމިސްކިތް ތަޅާލެވިފައިވެއެވެ. އެރަށު ފަޅުގައިއޮތް " ހުރާގަޑެއް " ގައި އެރަށު ރައްޔިތުން ރުއް އެޅުމުގެ ހުއްދަ ދެއްވީ އައްޞުލްތާނު މުޙައްމަދު މުއީނުއްދީން1 އެވެ. ނަމަވެސް މިހާރު އެރަށެއް ނެތެވެ.\nކިޔާފައިވަނީ: 5593 ފަހަރު\tއެންމެފަހުން އަޕްޑޭޓް ކޮށްފައިވަނީ : ބުރާސްފަތި, 14 އެޕްރިލް 2016 08:43\nތުޅާދޫ ކައުންސިލްގެ އިދާރާ\nކައުންސިލްގެ ރައީސް : އަހުމަދު ރަޝީދު


Ilham Adhives Nufeney, Fuluhun Rayyithun Ge Ehee Ah Edhihjje - Vaguthu\nއިލްހާމް އަދިވެސް ނުފެނޭ، ފުލުހުން ރައްޔިތުންގެ އެހީއަށް އެދިއްޖެ\n1 އަހަރު ކުރިން ( ފެބުރުއަރީ 11, 2018 )\nރައްޔިތުން މަޖިލީހުގެ ދަނގެތީ ދާއިރާގެ މެންބަރު އިލްހާމް އަހްމަދު އަދިވެސް ނުފެންނަ ކަމަށާއި އޭނާ ހޯދުމަށް ރައްޔިތުންގެ އެހީތެރިކަން ބޭނުންވާ ކަމަށް ފުލުހުން ވިދާޅުވެއްޖެއެވެ.\nފުލުހުންގެ ވެބްސައިޓްގައި މިއަދު ވިދާޅުވެފައި ވަނީ އިކޮނޮމިކް ކްރައިމް ޑިޕާޓްމަންޓުން ތަޙްޤީޤް ކުރަމުންދާ މައްސަލައަކާ ގުޅިގެން ގއ.ގެމަނަފުށި، އޯކިޑުމާގެ އިލްހާމް އަޙްމަދު ހޯދުމުގެ މަސައްކަތް ފުލުހުން ކުރަމުން އަންނަ ކަމަށެވެ.\nއިލްހާމް އަޙްމަދުއާ ގުޅޭ އެއްވެސް މަޢުލޫމާތެއް ލިބިފައިވާނަމަ އިކޮނޮމިކް ކްރައިމް ޑިޕާޓްމަންޓްގެ ނަމްބަރު 9790048 އަށް ގުޅުއްވައި ޙިއްސާކުރެއްވުމަށް ފުލުހުން އެދެއެވެ.\nމިފަދަ ކަންކަމުގައި ރައްޔިތުންގެ ފަރާތުން ފުލުހުންނަށް ލިބެމުންދާ އެއްބާރުލުމަށް ޝުކުރު ދަންނަވާ ކަމަށް ވެސް ފުލުހުން ވިދާޅުވިއެވެ.\nރައްޔިތުން މަޖިލީހުގެ މެންބަރު އަބްދުﷲ ސިނާން އާއި އިލްހާމް ހޯދަން ފުލުހުން ފުރަތަމަ އިއުލާން ކުރީ މިދިޔަ ހުކުރު ދުވަހުއެވެ. އެއިއުލާން ކުރުމުން ސިނާން ވަނީ އަމިއްލައަށް ފުލުހުންނާއި ހަވާލުވެފައެވެ.\nއެކްސިޑެންޓަކާއި ގުޅިގެން މީހަކު ހޯދަން ފުލުހުން އާއްމުންގެ އެހީއަށް އެދިއްޖެ\nމީހަކު ހޯދަން ފުލުހުން އާއްމުންގެ އެހީއަށް އެދިއްޖެ\nފެބުރުއަރީ 11, 2018 05:43\nމޫދާ ކަނޑު ހޯދާ\nފެބުރުއަރީ 11, 2018 05:44\nކުށުގެ ބޮޑުކަމުން ފިލައިގެން އުޅެނީ ބާ؟\nފެބުރުއަރީ 11, 2018 05:45\nފެބުރުއަރީ 11, 2018 05:48\nހަހަހަހަ... މީނާ ހޯދުމަކީ މިހާރު ޕަބްލޯ އެސްކޮބާ ހޯދަން ކުރި މަސައްކަތާއި އެއްވަރުގެ މަސައްކަތަކަށް ނޫނީ ނުވާނެ. ކިތައްމެ ރަޑުކޮށް ހުއްޓަސް ވަރަށް ބޯ ބޮޑުވާނެ .....\nފެބުރުއަރީ 11, 2018 05:50\nފެބުރުއަރީ 11, 2018 05:51\nއިލްހާމް އެއޮތީ ފިލާ. ހީވަނީ ކުއްލި ނުރައްކަލުގެ ވަގުތުން ސަލާމަތްވާން އުޅެނީހެން. އޭނާ ހުރިތަނެއް ބުނެދޭންޖެހޭ. އެކަން އނގޭ ކޮންމެ މީހަކު.\nފެބުރުއަރީ 11, 2018 05:53\nތީމާބޮޑު ކަމެއް ނޫން ދެއްތޯ ޕީޕީ އާގުލުމުން ދެން ހޯދުން ހުއްޓާ ލަފާނެ\nފެބުރުއަރީ 11, 2018 05:56\nމީދޯ ތިމަންނަ ނުފިލަމޭ ރާއްޖެއައިސް ފުލުހުންނަށް ޖަވާބްދާރީ ވާނަމޭބުނެ މާގަޓްވެގެން އުޅުނު މީހާއަށް ވީވަރަކީ. ޙާދަބިރެކޭ ތިގަންނަނީ އެއްވެސް ގަޓެއްނެތް. ސިނާން ކިހާގަޓް ދޯ. އެއީ ފިރިހެނުންނަކީ. އަމިއްލައަށް ހަވާލްވީ. ޢިލްހާމް ތިސާބިތުކޮށްދިނީ ތީ މާ ރަނޑެއްކަން. ސާބަހޭ އެމްޕީ ސިނާން. ށިނާންއަށް ނަސްރު ލިބޭނެ. އިންޝާ ﷲ.\nފެބުރުއަރީ 11, 2018 06:24\nމި ބޮންދު ހޯދާ ޑީޕޯޓުކުރޭ\nރެފްރީ އިޒްހާން ކޮއްކޮ\nފެބުރުއަރީ 11, 2018 12:57\nތީނަވަނީ ރަޓު ދޯންޏަކުން މަހައް ގޮސް...\nފެބުރުއަރީ 11, 2018 13:01\nހަމަގައިމުވެސް އަހަރެންނަށް ތިމީހަކު އުޅޭތަނެއް އެނގުނަސް އެމައުލޫމާތު ނުދޭނަން. ތިޔަމީހުން ކުރާ މަސައްކަތަކަށް އަހަރެންގެ އެއްބާރުލުމެއް ނުލިބޭނެ. އިތުބާރު ހިފޭ ފަދަ ގޮތަކަށް އެމީހުންގެ މަސައްކަތް ރާވައި ކުރަން ފެށި ދުވަހަކުން އެއްބާރުލުން ލިބިދާނެ. މިހާރަކު ނެތް އެއްވެސް އިތުބާރެއް.\nފެބުރުއަރީ 11, 2018 17:07\nބުނި ތިމާ މާލެ ގޮސް ހުރިހާ ކަމެއް ސާފު ކޮށްދޭނަމޭ ފިލަނީ ކީއްވެ ތަ ؟\nފެބުރުއަރީ 11, 2018 17:43\nއަހަރުމެން އެންމެން އުޅުނީ ކުޅެން. އޭނާ ބެހެއްޓީ އަހަރުމެން ގެނައި ސާމާނުތައް ބަލަން އެއެއްޗެހި ކައިރީގަ! އެހެން ހުއްޓާ ވަލުކުއްތާ އައިސް އޭނާ ކާލީ!


Tonga ah Sunami eh Araifi, Ithuru Raalhegge Inzaaru Dheefi ޓޮންގާއަށް ސުނާމީއެއް އަރައިފި، އިތުރު ރާޅެއްގެ އިންޒާރުވަނީ ދީފައި – Huvadhoo News Tonga ah Sunami eh Araifi, Ithuru Raalhegge Inzaaru Dheefi Huvadhoo News\nޓޮންގާއަށް ސުނާމީއެއް އަރައިފި، އިތުރު ރާޅެއްގެ އިންޒާރުވަނީ ދީފައި\nކަނޑުގެ އަޑީގެ އަލިފާން ފަރުބަދައެއް ކަަމަށްވާ ހަންގާ ޓޮންގާ ހަންގާ ހާއަޕާއީ އަލިފާން ފަރުބަދަ ގޮވުމުގެ ސަބަބުން ޓޮންގާއަށް މިއަދު ސުނާމީއެއް އަރައިފިއެވެ.\nކުރިޔަށް އޮތް ހަގަޑިއިރުތެރޭ އިތުރު ރާޅެއް އަރާފާނެކަމުގެ އިންޒާރު އެޤައުމަށް ވަނީ ދީފައެވެ.\nރިޕޯޓްތައް ބުނާގޮތުގައި ޓޮންގާގެ ރަށްތަކަށް އެރި ރާޅުގެ އުސްމިނުގައި 2.7 ފޫޓް ހުއްޓެވެ. ރިޕޯޓްތައް ބުނާގޮތުން ސުނާމީ އެރި ރަށްތަކުގެ މުއާސަލާތީ ޚިދުމަތްތައް މިވަގުތު ވަނީ މެދުކެނޑިފައެވެ. ސުނާމީގެ ސަބަބުން ރަށްތަކަށް ލިބުނު ގެއްލުން ކަމާއިބެހޭ އިދާރާތަކުން މިހާރު ދަނީ ބަލަމުންނެވެ.\nފިޖީ އަދި ނިއުޒީލެންޑުގެ އަވަށްތަކަށް ސުނާމީގެ އަސަރުކޮށްފާނެތީ އެސަރަހައްދުގައި ދިރިއުޅޭ މީހުން ރައްކާތެރި ސަރަހައްދަކަށް ބަދަލުކުރުމަށް ނިއުޒީލެންޑް ނޭޝަނަލް އެމަޖެންސީ މެނޭޖްމަންޓް އެޖެންސީން ވަނީ އަންގާފައެވެ.\nކަނޑުއަޑީގައި ހުރި މިއަލިފާން ފަރުބަދަ ގޮވާފައިވަނީ އިއްޔެގެ ވަގުތެއްގައެވެ.\nރާއްޖޭގެ ރިޒާވް ހުސްވެ، ދަރަނި ނުދެއްކިދާނެ ކަމުގެ އިންޒާރު!


"Haveeru" idhara ah dhiny terrorist hamala eh: Haveeru media group\n"ހަވީރު" އިދާރާއަށް ދިނީ ޓެރަރިސްޓް ހަމަލާއެއް: ހަވީރު މީޑިއާ ގުރޫޕް\nހަވީރު އިދާރާގައި ރޯކޮށްލާފައި - އަވަސް ފޮޓޯ: އަހުމަދު ޝުރާއު\nއިއްޔެ "ހަވީރު" އޮފީހުގައި ބަޔަކު ރޯކޮށްލުމަކީ ރާއްޖޭގެ މިނިވަން ނޫސްވެރިކަމަށް މިހާރު ކުރިމަތިވަމުންދާ ނުރައްކާތަކުގެ ތެރެއަށް އިތުރުވި ހާދިސާއެއް ކަމަށް ހަވީރު މީޑިއާ ގުރޫޕުން ބުނެފި އެވެ. އެއީ ޓެރަރިސްޓް ހަމަލާއެއް ކަމަށް އެ ކުންފުނިން ބުނެ އެވެ.\nއެ ކުންފުނިން މިއަދު ނެރުނު ނޫސްބަޔާނެއްގައި ބުނެފައިވަނީ، ހަވީރުގެ ފްރޮންޓް އޮފީހުގައި އަލިފާން ރޯކޮށްލި މީހާ ފާރު މަތިން ފިލައިގެން ދަނިކޮށް ފެނިފައިވާ ކަމަށް މަންޒަރު ދުށް މީހުން ބުނެފައިވާތީ އެއީ ބަޔަކު ގަސްދުގައި ހަވީރު އާއި ހަވީރު މީޑިއާ ގުރޫޕަށް ގެއްލުން ދިނުމަށާއި ރާއްޖޭގެ ނޫސްވެރިކަމަށް ބިރުދެއްކައިގެން ހުރަސް އެޅުން ކަމަށް ވަރަށް ސާފުކޮށް އެނގޭ ކަމަށެވެ.\nހުޅުޖެހި މީހާ ބޭނުންކުރި ތޮތްޕަކާއި ދަބަހެއް އެ ހިސާބުން ވަނީ ފެނިފަ އެވެ.\nހަވީރު މީޑިއާ ގުރޫޕުން ބުނީ، މި އަމަލު އެންމެ ހަރުކަށި އިބާރާތުން ކުށްވެރިކުރާ ކަމަށާއި އެފަދަ އަމަލުތަކުގެ ސަބަބުން ރާއްޖޭގެ މިނިވަން ނޫސްވެރިކަމަށް އެޅޭ ހުރަސްތައް ގިނަވާނެ ކަމަށެވެ. އަދި އެކަމާމެދު ނުހަނު ހިތާމަކުރާ ކަމަށެވެ.\n"ހަވީރު ޕްރޮންޓް އޮފީހުގެ އިތުރުން އެ އިމާރާތުގައި ހަވީރުގެ ޗާޕްބައި ލޯމާފާނާއި ހަވީރު ނިއުސް ރޫމާ އިދާރީ ކަންކަން ވެސް ހިންގާ، އެހެންކަމުން މިއީ ހަވީރު މީޑިއާ ގުރޫޕަށް އަމާޒުކުރި ޓެރަރިސްޓް އަމަލެއް ކަމަށް މި ކުންފުނިން ދެކެން،" ބަޔާނުގައިވެ އެވެ.\nމި މައްސަލަ ވަރަށް ސީރިއަސްކޮށް ބަލައި، އަވަސް ފިޔަވަޅުތަކެއް އަޅަން ދައުލަތުގެ ކަމާބެހޭ ފަރާތްތަކަށް ހަވީރު މީޑިއާ ގުރޫޕުން ވަނީ ގޮވާލާފަ އެވެ. އެފަދަ ކުށްވެރިން ހޯދައި، އަދަބު ނުދެވިއްޖެނަމަ މިފަދަ ހާދިސާތައް އިތުރުވުމުގެ ފުރުސަތު އޮތް ކަމަށް ވެސް އެ ކުންފުނިން ގަބޫލުކުރާ ކަމަށް ވަނީ ބުނެފަ އެވެ.\n"މި ހާދިސާއިން ދައްކައިދެނީ ރާއްޖޭގެ މީޑިއާތަކަށާއި ނޫސްވެރިންނަށް ކަމާބެހޭ ފަރާތްތަކުގެ ހިމާޔަތް އިންތިހާއަށް ބޭނުންވާ ކަމެއް،" ބަޔާނުގައި ބުނެފައިވެ އެވެ.\nހަވީރު މީޑިއާ ގުރޫޕުން މިހެން ބުނެފައިވާއިރު، ހަވީރު އޮފީހުގައި ރޯކޮށްލާފައިވަނީ އެތަނުގެ އޮޑިޓަށް ހުރަސް އެޅުމުގެ ގޮތުން ކަމަށް ހަވީރު ނިއުސް އެޖެންސީގެ ތިން ހިއްސާދާރުން ކަމަށްވާ އަބްދުﷲ ފާރޫގު ހަސަނާއި މުހައްމަދު ނައީމް އަދި އިބްރާހިމް ރަޝީދު މޫސާ ވަނީ ވިދާޅުވެފަ އެވެ.\nފާރޫގާއި ނައީމް އަދި ރަޝީދު މޫސާ އިއްޔެ ނެރުނު ނޫސްބަޔާނެއްގައި ބުނެފައިވަނީ، އެ ހާދިސާއަކީ އޮޅުމެއް ނެތް ގޮތުގައި އެ ބޭފުޅުންނާމެދު ބަޔަކު ގެންގުޅޭ ރުޅިވެރިކަމުގެ ނަތީޖާ ކަމަށެވެ. އަދި އެފަދަ އަމަލުތަކުން ދޭހަވަނީ، ހަވީރުގެ ވިޔަފާރީތަކުން އެ ބޭފުޅުންނަށް އޮތް ހައްގު ދީގެން ކުރިއަށް ދާން ބައެއްގެ ހިތްތައް ނުރުހުމުގެ ނަތީޖާ ކަމަށެވެ.


BREAKING NEWS: Office Thah Bandhukohfai Hunna Muhdhath July3Ah Ithuru Koffi - Vaguthu\nއޮފީސްތައް ބަންދުކޮށްފައި ހުންނަ މުއްދަތު ޖުލައި 03 އަށް އިތުރުކޮށްފި\n3 ހަފްތާ ކުރިން ( ޖޫން 29, 2021 )\nމާލެ ސަރަހައްދުގައި ސަރުކާރު އޮފީސްތައް ބަންދުކޮށްފައި ހުންނަ މުއްދަތު ޖުލައި 03 އަށް އިތުރު ކުރަން ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ނިންމަވައިފިއެވެ.\nރައީސް އޮފީހުން ދެންމެ ވިދާޅުވީ ކޮވިޑް-19 އިން ރައްކާތެރިވުމަށް ހެލްތް ޕްރޮޓެކްޝަން އެޖެންސީ އިން މުޅި ރާއްޖޭގައި ޚާއްޞަ ފިޔަވަޅުތަކެއް އަޅަން އަންގަވާފައިވާ އެންގުމާއި ގުޅިގެން، މާލެ ސަރަޙައްދު (މާލެއާއި، ހުޅުމާލެއާއި، ވިލިނގިއްޔާއި، ތިލަފުށްޓާއި، ގުޅީފަޅު) ގައިވާ ސަރުކާރުގެ އޮފީސްތައް ހުޅުވައިގެން މަސައްކަތް ނުކުރާ ގޮތަށް ހަމަޖައްސަވައިފައިވާ މުއްދަތު، ޖުލައި މަހުގެ3ވަނަ ދުވަހުގެ ނިޔަލަށް އިތުރުކުރައްވާފައިވާ ކަމަށެވެ.\nމިއަދު ރައީސުލްޖުމްހޫރިއްޔާގެ އޮފީހުން ނެރުއްވާފައިވާ ދެންނެވުމުގައި، މި މުއްދަތުގެ ތެރޭގައި މުވައްޒަފުން ގޭގައި ތިއްބަވައިގެން ކުރެއްވެން ހުރި މަސައްކަތްތައް ގޭގައި ތިއްބަވައިގެން ކުރައްވަމުން ގެންދެވުމަށާއި، ސަރުކާރުގެ އިދާރާތަކުން އޮންލައިންކޮށް ދެއްވެން ހުރި ހުރިހާ ޚިދުމަތްތަކެއް އޮންލައިންކޮށް ދެއްވަމުން ގެންދެވުމަށް ރައީސުލްޖުމްހޫރިއްޔާ ވަނީ އިރުޝާދު ދެއްވާފައެވެ.\nއަދި އެމަނިކުފާނު ވަނީ ސަރުކާރުގެ އިދާރާތަކުން ދެއްވާ އަސާސީ ޚިދުމަތްތައް ދެއްވުމަށާއި، އިދާރާއަކުން ކޮންމެހެން ކުރަންޖެހޭ މަސައްކަތެއް ކުރުމަށްޓަކައި މުވައްޒަފުން ހާޒިރުވާން ޖެހިއްޖެނަމަ، އެ އިދާރާއެއްގެ ވަޒީރު ނުވަތަ އެންމެ އިސްވެރިޔަކު ކަނޑައަޅުއްވާ ގޮތެއްގެ މަތިން އެ އިދާރާއަކަށް މުވައްޒަފުން ހާޒިރުވެގެން، ހެލްތް ޕްރޮޓެކްޝަން އެޖެންސީން ކަނޑައަޅާފައިވާ މިންގަނޑުތަކާ އެއްގޮތަށް މަސައްކަތް ކުރެވިދާނެ ކަމުގައިވެސް ވިދާޅުވެފައެވެ.\nމީގެ އިތުރުން މިއަދު ރައީސުލްޖުމްހޫރިއްޔާގެ އޮފީހުން ޝާއިޢުކޮށްފައިވާ ދެންނެވުމުގައި، ސަރުކާރުގެ އިދާރާތައް ހުޅުވައިގެން މަސައްކަތް ނުކުރާ ގޮތަށް ހަމަޖެއްސެވުމުގެ އެންމެ ބޮޑު ބޭނުމަކީ ކޮވިޑް-19 ކޮންޓްރޯލް ކުރުން ކަމަށްވާތީ، މި މުއްދަތުގެ ތެރޭގައި ހެލްތް ޕްރޮޓެކްޝަން އެޖެންސީން އަންގަވާ އެންގެވުންތަކަށް އެންމެހައި މުވައްޒަފުން ބޯލަނބައި ކިޔަމަންގަތުމަށާއި، އެ އެޖެންސީން ދެއްވާ އިރުޝާދުތަކާ އެއްގޮތަށް ޢަމަލު ކުރެއްވުމަށް ޚާއްޞަ ސަމާލުކަމެއް ދެއްވުމަށް ރައީސުލްޖުމްހޫރިއްޔާ ވަނީ އަންގަވާފައެވެ.\nމާލެ ސަރަޙައްދުގެ ސަރުކާރުގެ އޮފީސްތައް ހުޅުވައިގެން މަސައްކަތް ނުކުރާގޮތަށް ހަމަޖެއްސެވި މި ދުވަސްތަކަކީ ސަރުކާރު ބަންދު ދުވަސްތަކެއް ނޫން ކަމަށް ވެސް ރައީސް އޮފީހުން ވިދާޅުވިއެވެ.\nޖުލައި މަހުގެ 03 ވަނަ ދުވަހާއި ހަމައަށް ސަރުކާރު ބަންދުކުރިއިރު ޖުލައި މަހުގެ 16 ވަނަ ދުވަހުން ފެށިގެން އަޟްހާ އީދާއި މިނިވަން ދުވަހާއި ގުޅިގެން ވެސް ބޮޑު ބަންދެއް ސަރުކާރު މުވައްޒަފުންނަށް ލިބޭނެއެވެ.\nކުޅުދުއްފުށީ ފްލޫ ކްލިނިކަށް ދެއްކި ހަތަރު މީހަކު ފައްސިވެއްޖެ\nޖޫން 29, 2021 11:58\nޖުލައި 03 އެއި މިއަންނަ ހޮނިހިރު ދުވަސް.\nޖޫން 29, 2021 13:02\nމި5އަހަރު މިގޮތަށް ދުއްވާލާ އޭރަށް ވެރިކަމުގައި ބަގުޑިބައްދައި ތިހެން ހުރެވޭނި ، ކޮންމެސް ކޮންމެސް ދުލެއް ނުދޭތި ވެއްޓިދާނެ~\nޖޫން 29, 2021 13:07\nއޮފީސްތައް ހުޅުވަނީ މަސައްކަތް ކުރަން ކުރާނެ ކަމއްނެތީމަ ބަންދުކޮއްބަހހއްޓާ ހެޑް އޮފް ސްޓޭޓަކައް ހުރިީ ބޯނެއްރުކެއް\nޖޫން 29, 2021 13:08\nއީދުގެ ފަހުން ހުޅުވާގޮތަށް ނިންމީމައި ނިމުނީނުން. ދެދުވަހުން އެއްދުވަހު އިއުލާންނުރެނެ.\nޖޫން 29, 2021 16:13\nއޮފީސްތައް ނު ހުޅުވިޔަސް މިސްކިތްތައް ހުޅުވާދޭށޭ!


2 Raeesun ekugai Kulhudhuffushi City'ah!\nދެ ރައީސުން އެކުގައި ކުޅުދުއްފުށި ސިޓީއަށް!\nދެ ރައީސުން ކުޅުދުއްފުއްޓަށް ވަޑައިގެންފައިވަނީ އަންގާރަ ދުވަހުގެރޭ 9:30 ގައި\nއެމްޑީޕީން ކުރިއަށް އޮތް ލޯކަލް ކައުންސިލް އިންތިޚާބުގެ ކެމްޕޭން ހަރަކާތްތަކުގައި ރައީސް ސާލިޙު ބައިވެރިވެ ވަޑައިގަންނަވާނެ\nކުޅުދުއްފުށީ ސިޓީގައި ބޮޑު ޖަލްސާ ބޭއްވުމަށް ހަމަޖެހިފައިވަނީ ބުދަ ދުވަހުގެރޭ 9:00 ގައި\nކ. މާލެ | 15 ޖެނުއަރީ 2020 | ބުދަ 02:17 | 3,840\nރައީސް އިބްރާހިމް މުހައްމަދު ސާލިހާއި ރައީސް ނަޝީދު ކުޅުދުއްފުށީ ސިޓީއަށް ވަޑައިގެން ރައްޔިތުންނާއި ސަލާމްކުރައްވަނީ - ރާއްޖެއެމްވީ\nރައީސުލްޖުމްހޫރިއްޔާ އިބްރާހިމް މުހައްމަދު ސާލިޙާއި މޯލްޑިވިއަން ޑިމޮކްރެޓިކް ޕާޓީ އެމްޑީޕީގެ ރައީސް އަދި ރައްޔިތުންގެ މަޖިލީހުގެ ރައީސް މުހައްމަދު ނަޝީދު އެކުގައި ކުޅުދުއްފުށީ ސިޓީއަށް ވަޑައިގެންފިއެވެ.\nކުރިއަށް އޮތް ލޯކަލް ކައުންސިލް އިންތިޚާބަށް އެމްޑީޕީން ކެމްޕޭން ކުރުމުގެގޮތުން ހިންގާ ހަރަކާތްތަކުގައި ބައިވެރިވެ ވަޑައިގަތުމަށް ދެރައީސުން އެކުގައި ކުޅުދުއްފުށީ ސިޓީއަށް ވަޑައިގެންނެވީ އަންގާރަ ދުވަހުގެރޭ 9:30 ގައި ކުޅުދުއްފުށީ "ސީކުއީން" ބޯޓުގައެވެ.\nދެ ރައީސުންނަށް ކުޅުއްދުއްފުށީ ސިޓީން ވަނީ ގިނަ އަދަދެއްގެ ރައްޔިތުން ނުކުމެ ހޫނު މަރުހަބާއެއް ދަންނަވާފައެވެ.\nކުޅުދުއްފުށީގައި ބުދަ ދުވަހު ހެނދުނު 9:00 ގައި ފަށާ "އިރުވައި ކޮންފަރެންސް"ގައި ރައީސް ސާލިހާއި ރައީސް ނަޝީދު ބައިވެރިވެ ވަޑައިގަތުމަށް ވަނީ ހަމަޖެހިފައެވެ. އަދި އެއަށްފަހު ބުދަ ދުވަހު ހަވީރު އެރަށުގައި އެމްޑީޕީގެ ޓީމްތަކުން ދޮރުން ދޮރަށް ކެމްޕޭން ހަރަކާތެއް ބޭއްވުމަށް ވަނީ ހަމަޖެހިފައެވެ.\nކުޅުދުއްފުށީގައި ބާއްވާ ކެމްޕޭން ބޮޑު ޖަލްސާ ބޭއްވުމަށް ހަމަޖެހިފައިވަނީ ބުދަ ދުވަހުގެރޭ 9:00 ގައެވެ.\nއެމްޑީޕީގެ ޓީމުން ކުޅުދުއްފުށީ ސިޓީން ފުރުން ހަމަޖެހިފައިވަނީ ބުދަ ދުވަހުވަހުގެރޭ 0:00 ގައެވެ.\nއެމްޑީޕީން ތިލަދުންމައްޗަށް ކުރަމުންމިދާ ކެމެޕޭން ދަތުރުގައި ބައިވެރިވަޑައިގެން އެމްޑީޕީގެ ޓީމާއިއެކު ރައީސް ސާލިހު ވަނީ އަންގާރަ ދުވަހު ހދ. ވައިކަރަދޫ އަދި ނޮޅިވަރަމަށް ޒިޔާރަތްކުރައްވާފައެވެ.\nކުޅުދުއްފުޓަކީ ރައީސް ސާލިހުގެ ސަރުކާރުގައި ސިޓީއެއްގެ ދަރަޖަދިން ފުރަތަމަ ރަށެވެ. ކުޅުދުއްފުއްޓަކީ ސިޓީއެއް ކަމުގައި ރައީސް ސާލިހު ކަނޑައެޅުއްވީ މިހިނގާ ޖެނުއަރީ މަހުގެ އެއްވަނަ ދުވަހު އެވެ.


Faseyha visa: Shahid'ge dhathuruthakuge natheejaa\nފަސޭހަ ވިސާ: ޝާހިދުގެ ދަތުރުތަކުގެ ނަތީޖާ\nމިނިސްޓަރ ޝާހިދުގެ މަސައްކަތުން ގިނަ ގައުމުތަކަކަށް ވިސާގެ ލުއިތަކެއް ވަނީ ލިބިފައި\nމި ސަރުކާރުގެ އަމާޒަކީ ވީހާވެސް ގިނަ ގައުމަކަށް ވިސާއާ ނުލާ ދިވެހިންނަށް ދެވޭ ގޮތް ހެދުން\nކ. މާލެ | 14 ސެޕްޓެންބަރ 2019 | ހޮނިހިރު 18:10 | 12,063\nޝާހިދު ރަޝިއާއަށް ކުރެއްވި ދަތުރުފުޅުގެ ތެރެއިން - ހާރިޖީ ވުޒާރާ\nޚާރިޖީ ކަންކަމާ ތިމާއާ ގުޅޭކަން ބައެއް މީހުންނަށް ޔަގީންކުރެވެނީ ވިސާގެ ދަތިކަން ތަޖުރިބާކުރެވުނީމައެވެ. ވޭތުވެދިޔަ ވެރިކަމުގެ ދައުރުގައި ދިވެހިން އެކަން ތަޖުރިބާކޮށްފިއެވެ. އިންޑިއާގައި ދަރިންނަށް ކިޔަވައިދޭން ތިބި އެތައް ބަޔަކު ވިސާގެ މައްސަލައިގައި އެނބުރި ރާއްޖެ އައިސްފައިވެއެވެ. ބޭސްފަރުވާއަށް ރާއްޖެއިން ބޭރަށް ދިއުމުގައި ވިސާނުލިބުނުކަމުގެ ވޭން ތަހައްމަލް ކުރަން ޖެހުނެއެވެ.\nލަންކާގެ ބޮމުގެ މައްސަލައިގައި ދިވެހިންނަށް ވިސާގެ މައްސަލަ ދިމާވީ މި ވެރިކަމުގައެވެ. ނަމަވެސް މި މައްސަލަ ކޮނޑުއަޅައިގެން ދިވެހި ސަރުކާރު ތެދުވިތަން ފެނުނެވެ. ފޮރިން މިނިސްޓަރ ޢަބްދުﷲ ޝާހިދުގެ ދަތުރުފުޅުތަކާއި ޒިޔާރަތްކުރެއްވުމުގެ ވާހަކަ ސުރުޚީތަކަށް އަރަމުން ދިޔައެވެ. ބޮމުގެ ޙާދިސާއަށްފަހު ބޭރުގެ އެންމެ އިސްވެރިޔަކަށް ލަންކާއަށް ވަޑައިގެންނެވި ފުރަތަމަ ބޭފުޅަކީ ޝާހިދެވެ. އެ ދަތުރުފުޅުގައި ވަޑައިގެން ލަންކާގެ އިސް ބޭފުޅުންނާއި ބައްދަލުކުރައްވައި، ދިވެހިންނަށް ވިސާ ލުއިފަސޭހަކުރުމާއި، ދިމާވާ ދަތިތައް ހައްލުކުރުމާއި ބެހޭ ގޮތުން މަޝްވަރާކުރެއްވިއެވެ. މިއަދު މިވަނީ އޭގެ ފޮނި ނަތީޖާ ފެނިފައެވެ. ސަރުކާރުގެ ޚާރިޖީ ސިޔާސަތު ރަނގަޅުކަމާއި، ޚާރިޖީ ވަޒީރުގެ ގާބިލްކަމާއި ޑިޕްލޮމެސީގެ ކާމިޔާބުކަން ފެނިފައެވެ. ނުވަދިހަ ދުވަހުގެ އޮންއެރައިވަލް ވިސާ ލަންކާއިން ދިވެހިންނަށް ލިބިފައެވެ. މީގެ އިތުރުން ލަންކާގައި ކިޔަވަންތިބޭ ކުދިންގެ މާމައިންނާއި ކާފައިންނަށް ވެސް ފަސޭހަ ވިސާ ވަނީ ލިބިފައެވެ. ލަންކާގެ ބޮޑުވަޒީރު ރާއްޖެއަށް ކުރެއްވި ދަތުރުފުޅުގައި ވަނީ މިކަމާބެހޭ އެއްބަސްވުމުގައި ދެގައުމުން ސޮއިކޮށްފައެވެ. މިއީ ފޮރިން މިނިސްޓަރުގެ ދަތުރުފުޅުތަކާއި ޚާރިޖީ ހިންގުންތެރިކަމުގެ ފޮނި މޭވާއެވެ. "މާމަ ކާފަ ވިސާ" ލަންކާއިން ހޯދުމަށް މަސައްކަތްކުރައްވާ ވާހަކަ ރާއްޖޭގެ ސީނިއަރ ނޫސްވެރިންނާއި ބައްދަލުކުރައްވައި ޝާހިދު މީގެ ކުރިން ވިދާޅުވިއެވެ. މާގިނަ ދުވަހެއް ނުވެ އެކަން އެވަނީ ހަމަޖެހިފައެވެ.\nއާއިލާއާ އެކު ލަންކާގައި އުޅެމުންދާ ފާތުމާ މަނިކެ ބުނިގޮތުގައި، މިއީ ދިވެހިންނަށް ލިބުނު ވަރަށް ބޮޑު ލުޔެކެވެ. ޚާރިޖީ ވުޒާރާއަކީ ފާތުމާ މަނިކެއާ އާއިލާއަށް ވެސް ޚިދުމަތްކުރާ ތަނެއްކަމަށް އޭނާއަށް މިހާރު ގަބޫލުކުރެވޭކަމަށް އޭނާ ބުންޏެވެ. އޭނާ އެދެނީ އަލަށް ހަމަޖެހުނު އުސޫލުގެ ދަށުން ވިސާ ހޯދުމުގައި، ލަންކާގައި ހުންނަ ދިވެހި އެމްބަސީގެ ދައުރު އިތުރުކުރުމަށެވެ.\nޚާރިޖީ ސިޔާސަތަކީ ގައުމުތަކުގެ މެދުގައި ގުޅުން ގާއިމުވުމަށާއި ރަނގަޅު ގުޅުމެއް ދެމިއޮތުމުގެ އިތުރުން ގައުމުތަކުގެ ރައްޔިތުންނަށް އެތައް ލާބަޔަކާއި މަންފާތަކެއް ލިބިދޭ އެއްޗެކެވެ. ގައުމުތަކުގެ ޚާރިޖީ ވަޒީރުންގެ ތެރެއިން ގާބިލްކަން ބޮޑު ބޭފުޅުން ދުނިޔޭގެ ސަފުގައި މަޝްހޫރުވެފައިވަނީ މިފަދަ އެތައް ސަބަބަކާ އެކުގައެވެ.\nއިބްރާހީމް މުޙައްމަދު ޞާލިޙްގެ ވެރިކަން ފެށުނުއިރު ރާއްޖޭގެ ޚާޖިރީ ސިޔާސަތު ނީލަމުގައި އޮތްކަމަށް ބުނެ ފާޑުކިޔުންތައް ވަނީ އިތުރުވެފައެވެ. އީރާނާއި ޤަޠަރާއެކު އޮތް ސިޔާސީ ގުޅުން ކަނޑައިލިގޮތުގެ ހުތުރު މިސާލުތައް ދިޔައީ ޖެހެމުންނެވެ. ޢަބްދުﷲ ޝާހިދު ފަދަ ސީނިއަރ ބޭފުޅަކު ޚާރިޖިއްޔާ އަށް ހަމަޖައްސަން ޖެހުނީ ވެސް މިފަދަ ސަބަބުތަކަށްޓަކައި ކަމަށް ގަބޫލުކުރެވެއެވެ.\nރަޝިޔާ، ތައިލެންޑް އަދި ޔޫއޭއީއަށްވެސް ފަސޭހަކަމާއެކު ވިސާއާއި ނުލައި ދިވެހިންނަށް މިހާރު ދަތުރުކުރެވެއެވެ. މިއީވެސް ޝާހިދު އެޤައުމުތަކަށް ވަޑައިގެން ކުރެއްވި ބުރަ މަސައްކަތުގެ ނަތީޖާއެވެ. އަވަށްޓެރި ލަންކާއަށް ދެވޭހާ ފަސޭހައިން ޓިކެޓް ނަގައިގެން މިޤައުމުތަކަށް މިހާރު ދަތުރުކުރެވޭނެއެވެ. ޚާރިޖީ ދާއިރާގެ ކަންކަން ދެނެވަޑައިގަންނަވާ ބޭފުޅަކު ވިދާޅުވީ ޝާހިދު ބޭރަށް ކުރައްވާ ދަތުރުފުޅުތަކުގައި އެންމެ އިސްކަމެއް ދެއްވާ އެއް ކަމަކީ ދިވެހިންނަށް ވިސާގެ ލުއި ފަސޭހަ ހޯދައިދިނުން ކަމަށެވެ.\nރާއްޖޭގެ ޚާރިޖީ ވުޒާރާގައި މަސައްކަތްޕުޅު ކުރެއްވި ޑިޕްލޮމެޓަކު ކުރިން ވިދާޅުވިގޮތުގައި ޢަބްދުﷲ ޝާހިދަށް އޮތް އެންމެ އުނދަގޫފުޅު ކަމަކީ ގެއްލިފައިވާ އިތުބާރު އަލުން ހޯއްދެވުމެވެ.\nއާ ވެރިކަން ފެށުނު އިރު ރާއްޖޭގެ ޚާރިއްޔާގެ މޫނު ވަނީ ބޮޑުތަނުން ހުތުރުވެފައެވެ. އިތުބާރު ވަނީ ގެއްލިފައެވެ. އަބުރުވެރިކަން ނެތިފައެވެ. މީގެ ނަތީޖާއެއްގެ ގޮތުން އާ ޚާރިޖީ ވަޒީރު ޢަބްދުﷲ ޝާހިދު ކުރައްވަން ހުރި މަސައްކަތްޕުޅު ނުހަނު ގިނަވެފައި އުނގަދޫކަން ބޮޑުވެފައިވެއެވެ. ޚާއްސަކޮށް އިތުބާރުގެ މައްސަލައިގައެވެ. އެހެންކަމުން ދުނިޔޭގެ އެކި ކަންކޮޅުތަކަށް ދަތުރުކުރައްވައި ގުޅުން ގާއިމްކުރައްވަން ނުހަނު ގިނަ މަސައްކަތްޕުޅުތަކެއް ކުރައްވަން ޖެހިވަޑައިގަތެވެ. ނަމަވެސް މި މަސައްކަތްޕުޅުތަކުގެ ނަތީޖާ މިހާރު މިދަނީ ފެންނަމުންނެވެ.\nވިސާގެ ފަސޭހަކަމާއި، ބޭރު ގައުމުތަކުގެ އެހެނިހެން އެހީތެރިކަން ރާއްޖެއަށް މިހާރު މިދަނީ ފަހިވަމުން އޮހެމުންނެވެ. ޚާރިޖިއްޔާގެ ކާމިޔާބީގެ ތެރެއިން އާންމުންނަށް ފެންނަން އޮންނަނީ ވިސާއެވެ. ޚާއްސަކޮށް އިންޑިއާ އާއި ލަންކާއިން ފަސޭހަވެގެން ދިޔަ ވިސާއެވެ.


Indiage Ge Ehgge Thereygai Aailaa Eh Maruvefaithibbaa Fenijje - Vaguthu\nއިންޑިއާގެ ގެއެއްގެ ތެރޭގައި އާއިލާއެއް މަރުވެފައި ތިއްބާ ފެނިއްޖެ\nއިންޑިއާގެ މަދްޔަޕްރަދޭޝްގެ ގެއެއްގެ ތެރޭގައި އެއް އާއިލާއެއްގެ ހަތަރު މީހަކު މަރުވެފައި ތިއްބާ ފެނިއްޖެއެވެ.\nއެ ގައުމުގެ ފުލުހުން ބުނީ މަރުވެފައި ތިބި މީހުންގެ ތެރޭގައި އަންހެނަކާއި، ވަރަށް ފަހުން އުފަންވި ކުއްޖަކުވެސް ހިމެނޭ ކަމަށެވެ.\nއެ އާއިލާގެ އެންމެން މަރުވެފައި ތިއްބާ ފެނުނީ އިއްޔެ ހަވީރުގެ ވަގުތެއްގައިކަމަށް ރިޕޯޓްތައް ބުނެއެވެ. ރިޕޯޓްތައް ބުނާގޮތުގައި، މަރުވި މީހުންގެ ތެރޭގައި، އަންހެން މީހާގެ މަންމަ އާއި 12 އަހަރުގެ ކޮއްކޮ ހިމެނެއެވެ. އަދި މަންމަ އާ މާ ދުރުނޫން ހިސާބެއްގައި އަންހެން މީހާގެ ފިރިމީހާ ހޭނެތިފައި އޮއްވާ ފެނިފައިވާކަމަށް ފުލުހުން ބުންޏެވެ.\nފުލުހުން ބުނީ، އެ އާއިލާ މަރުވީ ކީއްވެކަމެއް އަދި ބުނާކަށް ނޭނގޭ ކަމަށެވެ. އެ މީހުންގެ ތެރެއިން މަރުނުވެ އޮތް ސަންޖޫ ބޫރިއާ ހޮސްޕިޓަލަށް ގެންގޮސްފައިވާކަމަށާއި، އޭނާގެ ހާލު ސްޓޭބަލްކަން ހޮސްޕިޓަލުން އަންގާފައިވާކަމަށް ވެއެވެ.\nރިޕޯޓްތައް ބުނާގޮތުގައި، އެ މީހުން މަރުވެފައި ތިބި ގެ ހުރީ އެތެރެއިން ތަޅުލާފާއެވެ. އެ މީހުން މަރުވެފައި ވަނީ ހާސްވެގެން ކަމަށް ވެދާނެ ކަމަށާއި، ނަމަވެސް އެ މީހުންގެ ހަށިގަނޑުން އަނިޔާތަކެއް ފެންނަން ހުރިކަމަށް ވެސް ބެލެވެއެވެ. އެހެން ނަމަވެސް އެކަންކަން ކަށަވަރު ކުރަން އެނގޭނީ ޕޯސްޓްމޯޓަމް ރިޕޯޓް ލިބުމުންކަމަށްވެސް ރިޕޯޓްތައް ބުނެއެވެ. މަރުވި މީހުންގެ އަނގައިން ފޮނުތަކެއް އައިސްފައިވާކަމަށްވެސް ވެއެވެ.\nއެ އާއިލާ މީހުން މަރުވެފައި ތިބިކަން އެނގުނީ، އިއްޔެ ރެއާ ހަމައަށް އެއްވެސް ގޮތަކަށް އެ އާއިލާގެ އެއްވެސް މީހަކު އެއްވެސް އަވައްޓެރިއަކަށް ފެނިފައި ނުވުމުން އަވައްޓެރިން ކަންބޮޑުވެގެން ފުލުހުންނަށް ގުޅާ އެކަން އެެންގުމުން ފުލުހުން އައިސް އެގޭގެ ދޮރު ފަޅާފައި އެ މީހުންނަށް ވީ ގޮތް ބެލުމުންނެވެ.\nރިޕޯޓްތައް ބުނާގޮތުގައި، ބޫރިއާގެ މައިދައިތަ އާއި އޭނާގެ ދަރިފުޅު އެގެއަށް އައީ ވަރަށް ފަހުންނެވެ.


މަޖިލިސް އިންތިހާބުގެ ކެމްޕެއިން ހަބަރުތައް އުނގޫފާރު ޑޮޓް ކޮމް އިން ގެނެސްދެނީ – Ungoofaaru\nބަނޑޭރިގަނޑު/ޙަބަރު/މަޖިލިސް އިންތިހާބުގެ ކެމްޕެއިން ހަބަރުތައް އުނގޫފާރު ޑޮޓް ކޮމް އިން ގެނެސްދެނީ\nމަޖިލިސް އިންތިހާބުގެ ކެމްޕެއިން ހަބަރުތައް އުނގޫފާރު ޑޮޓް ކޮމް އިން ގެނެސްދެނީ\nމުނާޒު މުޙައްމަދު 18 ޑިސެމްބަރ 2018\n0 97 މިނެޓެއް ނުވަނިސް ކިޔާލެވޭ\nއެމްޑީޕީގެ ގައުމީ މަޖިލިސް ބައްދަލުވުމެއްގައި މިހާރުގެ ރައީސުލް ޖުމުހޫރިއްޔާ ވާހަކަފުޅު ދައްކަވަނީ / ފޮޓޯ މީސްމީޑިއާ\nކުރިއަށް އޮތް ރައްޔިތުންގެ މަޖިލީހުގެ އިންތިހާބުގައި ވާދަކުރާ ކެނޑިޑޭޓުންގެ ކެމްޕެއިން ހަބަރުތައް އުނގޫފާރު ޑޮޓް ކޮމް އިން ގެނެސްދޭ ގޮތައް ނިންމައިފިއެވެ. މިގޮތައް ނިންމީ ހޯމަދުވަހުގެރޭ ބޭއްވި އުފާގެ ބައްދަލުވުމެއްގައެވެ.\nމިބައްދަލުވުމުގައި އުފާއިން ވަނީ ކެމްޕެއިން ހަބަރުތައް ވިޔަފާރި އުސޫލުން ގެނެސްދޭނެ ގޮތްތަކާއި މިންގަނޑުތަށް ކަނޑައަޅާފައެވެ.\nއުފާއިން މިގޮތައް މިނިންމީ މަޖިލިސް އިންތިހާބުގައި ވާދަކުރުމަށް ނިންމާފައިވާ ކެނޑިޑޭޓުންގެ ފަރާތުން އުނގޫފާރު ޑޮޓް ކޮމް ގައި އެބޭފުޅުންގެ ކެމްޕެއިން ހަބަރުތައް ގެނެސްދިނުމަށް ހުށައަޅަމުންދާތީއެވެ.\nކުރިއަށް އޮތް ރައްޔިތުންގެ މަޖިލީސް އިންތިހާބުގައި ވާދަކުރާ ކެނޑިޑޭޓުންގެ ތެރެއިން އުނގޫފާރު ޑޮޓްކޮމްގައި ކެމްޕެއިން އިޝްތިހާރު ކުރުމަށް ބޭނުންވާ ފަރާތްތަކުން މިއަދުންފެށިގެން އެފުރުސަތު ވަނީ ހުޅުވާލާފައެވެ. މިކަމަށް އެދިލައްވާ ފަރާތްތަކުން 7915615 އިބްރާހީމް ޒަޔާން އާއި ގުޅުއްވައިގެން ކުރިއަށް ގެންދިއުންއެދެމެވެ.\nދަންޑަހެލް ކަޕްގެ ފައިނަލް މެޗު ޝަރަފްވެރި ކޮށްދެއްވާނީ ދިވެހި ޤައުމީ ކޯޗު